cyanic-selkie/wikianc huggingface dataset:
ᱯᱞᱮᱹᱜᱽ
ᱱᱚᱣᱟ ᱟᱡᱟᱨ ᱠᱷᱚᱱ ᱫᱩᱜ ᱫᱟᱨᱟᱢ ᱦᱚᱨ
᱕. ᱚᱲᱟᱜ ᱨᱮ ᱥᱟᱨᱜᱟ ᱟᱞᱚ ᱠᱚ ᱵᱚᱞᱚ ᱫᱟᱲᱮᱭᱟᱜ ᱢᱟ ᱚᱱᱟ ᱵᱟᱠᱷᱨᱟ ᱡᱚᱛᱚ ᱞᱮᱠᱟᱱ ᱵᱮᱵᱚᱥᱛᱟ ᱞᱟ.ᱠᱛᱤᱜᱼᱟ ᱾ ᱱᱩᱠᱩ ᱥᱟᱨᱜᱟ ᱫᱚ ᱢᱩᱪᱟ.ᱫ ᱞᱟ.ᱠᱛᱤ ᱾
ᱥᱟᱹᱠᱷᱭᱟᱹᱛ
https://www.cdc.gov/plague/symptoms/index.html http://www.who.int/mediacentre/factsheets/fs267/en/ https://www.cdc.gov/plague/healthcare/clinicians.html https://www.cdc.gov/plague/faq/index.html https://www.cdc.gov/plague/transmission/index.html
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱡᱟᱨ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱚᱥᱵᱟ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱠᱚᱥᱵᱟ (Kasba) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱚᱱᱚᱛ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱓᱑ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱖᱑᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱓᱕᱖ ᱜᱚᱴᱟᱝ ᱠᱚᱲᱟ ᱟᱨ ᱑᱒᱕᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱖᱑᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱓᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱒.᱙᱘
% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱨᱮ ᱷ᱓᱕᱖᱗᱒ ᱜᱚᱴᱟᱝ ᱠᱚᱲᱟᱨ᱕᱑᱒᱕᱕ ᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio)ᱚ ᱙᱒᱖᱗᱘, ᱡᱟᱦᱟᱸᱚᱞᱯᱚᱪᱷᱤᱢ ᱵᱟᱸᱜᱽᱞᱟ ᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱴ ᱩᱸ(᱙᱕᱐ᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱙᱓᱗᱘᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹ ᱙᱕᱖᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱜᱮ ᱱᱚᱸᱰᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱫᱚ ᱵᱟᱱᱫᱷ ᱱᱚᱵᱚᱜᱽᱨᱟᱢ ᱨᱮ ᱟᱨ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱮᱨᱜᱽᱨᱢ  ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱟᱨᱴᱥ ᱟᱨ ᱥᱟᱬᱮᱥ ᱰᱤᱜᱽᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱟᱹᱛᱩ ᱨᱮᱜᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱢᱮᱱᱟᱜᱼᱟ ᱾ ᱟᱹᱛᱩ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱵᱟᱹᱱᱩᱜᱼᱟ ᱢᱮᱱᱠᱷᱟᱱ ᱟᱹᱛᱩ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ ᱢᱟᱹᱫᱽ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱚᱡᱤᱛ ᱠᱩᱢᱟᱨ
ᱱᱩᱭ ᱫᱚ ᱑᱙᱙᱐ ᱥᱟ.ᱦᱤᱛ ᱨᱮ ᱛᱟᱢᱤᱞᱤ ᱯᱷᱤᱞᱢ ᱮᱱ ᱵᱤᱰᱩ ᱮᱱ ᱠᱟᱱᱟᱵᱟᱨ ᱠᱷᱚᱱ ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱮ ᱮᱦᱚᱵ ᱞᱮᱫ-ᱟ, ᱛᱚᱵᱮ ᱱᱚᱶᱟ ᱨᱮ ᱫᱚ ᱦᱩᱰᱤᱧ ᱦᱩᱰᱤᱧ ᱨᱳᱞ ᱮ ᱧᱟᱢ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱫᱚ ᱢᱤᱫ ᱨᱳᱢᱟᱱᱴᱤᱠ ᱦᱤᱨᱳ ᱠᱟᱱᱟᱭ ᱢᱮᱱᱛᱮ, ᱟᱡᱟᱜ ᱟᱠᱴᱤᱝ ᱠᱮᱨᱤᱭᱚᱨ ᱨᱮ ᱯᱟ.ᱛᱭᱟ.ᱣ ᱦᱚᱪᱚ ᱟᱠᱟᱫ ᱵᱚᱱᱟᱭ ᱾ ᱟᱡᱟᱜ ᱚᱱᱟ ᱨᱳᱢᱟᱱᱴᱤᱠ ᱯᱷᱤᱯᱢ ᱠᱚ ᱫᱚ, ᱠᱟᱫᱷᱟᱞᱟ ᱠᱳᱴᱴᱟᱭᱤ (᱑᱙᱙᱖), ᱟᱵᱷᱟᱞ ᱵᱟᱨᱩᱵᱚᱞᱟ (᱑᱙᱙᱘) ᱟᱨ ᱠᱟᱫᱷᱟᱞ ᱢᱟᱱᱟᱱ (᱑᱙᱙᱘) ᱮᱢᱟᱱ ᱟᱨ ᱦᱚᱸ ᱱᱩᱭ ᱫᱚ ᱟᱠᱥᱚᱱ ᱦᱤᱨᱳ ᱞᱮᱠᱟᱛᱮ ᱚᱢᱚᱨᱠᱚᱞᱚᱢ (᱑᱙᱙᱙) ᱞᱮᱠᱟᱱᱟᱜ ᱯᱷᱤᱯᱢ ᱦᱚᱸᱭ ᱥᱟ.ᱵᱤᱛ ᱟᱠᱟᱫᱟ ᱾ Ajith's dual portrayal of twin brothers—where one is deaf-mute—in S. J. Surya's ᱚᱡᱤᱛ-ᱟᱜ ᱵᱷᱟᱞᱤ (᱑᱙᱙᱙) ᱯᱷᱤᱞᱢ ᱨᱮ, ᱟᱡ ᱥᱟᱶ ᱮᱥ.ᱡᱮ. ᱥᱩᱨᱭᱟ ᱠᱟ.ᱢᱤ ᱞᱮᱫᱟ ᱾ ᱱᱚᱶᱧ ᱯᱷᱤᱞᱢ ᱦᱚᱛᱮᱛᱮ ᱜᱮ ᱱᱩᱭ ᱫᱚ ᱯᱩᱭᱞᱩ ᱫᱷᱟᱣ ᱞᱮᱠᱟᱛᱮ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱥᱤᱨᱯᱷᱟᱹ ᱧᱟᱢ ᱞᱮᱫᱟᱭ ᱾ ᱵᱷᱤᱡᱤᱞᱟᱱᱴᱮ ᱯᱷᱤᱞᱢ ᱥᱤᱴᱤᱡᱮᱱ (᱒᱐᱐᱑) ᱨᱮ ᱱᱩᱭ ᱫᱚ ᱰᱩᱣᱟᱞ ᱨᱳᱞ ᱠᱷᱟ.ᱛᱤᱮᱨ ᱱᱩᱭ ᱫᱚ ᱠᱨᱤᱴᱤᱠᱟᱞ ᱟᱠᱞᱮᱢ ᱟᱧᱡᱚᱢ ᱞᱮᱫ-ᱟ ᱾ ᱒᱐᱐᱖ ᱥᱟ.ᱦᱤᱛ ᱨᱮ ᱚᱡᱤᱛ ᱵᱷᱟᱨᱟᱞᱟᱨᱩ ᱯᱷᱤᱞᱢ ᱨᱮ ᱠᱟ.ᱡᱤ ᱞᱮᱫᱟ, ᱚᱱᱟ ᱯᱷᱤᱞᱢ ᱨᱮ ᱱᱩᱭ ᱟᱭᱢᱟ ᱜᱟᱱ ᱠᱮᱨᱮᱠᱴᱚᱨ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱱᱚᱶᱟ ᱯᱷᱤᱞᱢ ᱫᱚ ᱒᱐᱐᱖ ᱥᱟ.ᱦᱤᱛ ᱨᱨ ᱛᱟᱢᱤᱞᱤ ᱯᱷᱤᱞᱢ ᱜᱷᱟᱨᱚᱸᱡᱽ ᱛᱟᱞᱟ ᱨᱮ ᱡᱷᱚᱛᱚ ᱠᱷᱚᱱ ᱡᱟ.ᱥᱛᱤ ᱠᱟ.ᱣᱰᱤ ᱠᱷᱮᱢᱟᱣ ᱯᱷᱤᱞᱢ ᱢᱮᱱᱛᱮ ᱨᱮᱠᱚᱰ ᱵᱮᱱᱟᱣ ᱞᱮᱫᱚᱭ ᱾  ᱚᱱᱟ ᱥᱮᱨᱢᱟ ᱜᱮ ᱱᱩᱭ ᱵᱟᱨᱭᱟ ᱨᱤᱢᱮᱠ ᱯᱷᱤᱞᱢ ᱠᱤᱨᱮᱫᱚᱢ (᱒᱐᱐᱗) ᱟᱨ ᱵᱤᱞᱞᱟ (᱒᱐᱐᱗),{{efn|Kireedam was a remake of the namesake 1989 Malayalam film while Billa was a remake of the 1980 Tamil film of the same name. ᱨᱮ ᱠᱟ.ᱢᱤ ᱞᱮᱫᱟᱭ, ᱛᱚᱵᱮ ᱵᱟᱱᱟᱨ ᱯᱷᱤᱞᱢ ᱜᱮ ᱠᱨᱤᱴᱤᱠᱟᱞ ᱟᱠᱞᱮᱢ ᱟᱧᱡᱚᱢ ᱞᱮᱫ-ᱟ ᱾ ᱢᱚᱱᱠᱚᱛᱷᱟ (᱒᱐᱑᱑) ᱯᱷᱤᱞᱢ ᱨᱮ ᱚᱡᱤᱛ ᱫᱚ ᱟᱱᱴᱤ-ᱦᱤᱨᱳ ᱞᱮᱠᱟᱛᱮ ᱟᱠᱴᱤᱝ ᱟᱠᱟᱫᱟᱭ ᱾ ᱚᱱᱟ ᱯᱷᱤᱞᱢ ᱫᱚ ᱛᱟᱢᱤᱞᱤ ᱯᱷᱤᱞᱢ ᱜᱷᱟᱨᱚᱸᱡᱽ ᱛᱟᱞᱟ ᱨᱮ ᱡᱷᱚᱛᱚ ᱠᱷᱚᱱ ᱡᱟ.ᱥᱛᱤ ᱠᱟ.ᱣᱰᱤ ᱠᱷᱮᱢᱟᱣ ᱛᱟᱢᱞᱠᱟ. ᱨᱮ ᱱᱤᱛ ᱵᱷᱩᱨ ᱢᱮᱱᱟᱜᱼᱟ ᱾
ᱯᱷᱤᱨᱠᱟᱞ ᱮᱱᱮᱡ
ᱯᱷᱤᱨᱠᱟᱞ ᱵᱷᱩᱢᱤᱡᱽ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱢᱤᱫ ᱢᱟᱨᱥᱟᱞ ᱟᱨᱴ ᱦᱚᱲ ᱮᱱᱮᱡ ᱠᱟᱱᱟ᱾ ᱯᱷᱤᱨᱠᱟᱞ ᱨᱮᱭᱟᱜ ᱢᱩᱬ ᱥᱟᱯᱟᱵᱽ ᱫᱚ ᱦᱩᱭᱩᱜ ᱠᱟᱱᱟ ᱰᱷᱟᱞ, ᱛᱚᱨᱣᱟᱞ, ᱟᱜ ᱟᱨ ᱟᱹᱯᱟᱹᱨᱤ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱯᱚᱴᱠᱟ ᱵᱚᱱᱚᱛ ᱟᱨ ᱳᱰᱤᱥᱟ ᱨᱮᱭᱟᱜ ᱟᱫᱚᱢ ᱴᱷᱟᱶ ᱨᱮ ᱧᱮᱞᱚᱜᱼᱟ᱾
ᱠᱟᱞᱟᱨᱤᱯᱟᱭᱟᱴᱴᱩ ᱠᱷᱚᱱ ᱦᱚᱸ ᱢᱟᱨᱮᱭᱟ, ᱮᱢᱟᱱ ᱪᱮᱫ ᱚᱱᱮ ᱚᱱᱟ ᱠᱚ ᱢᱟᱨᱥᱟᱞ ᱟᱨᱴ ᱡᱟᱦᱟᱸ ᱠᱚ ᱪᱤᱱ ᱟᱨ ᱡᱟᱯᱟᱱ ᱨᱮ ᱧᱮᱞᱚᱜᱼᱟ᱾ ᱯᱷᱤᱨᱠᱟᱞ ᱱᱤᱛ ᱦᱚᱸ ᱢᱤᱫ ᱡᱤᱣᱮᱫ ᱢᱟᱨᱥᱟᱞ ᱟᱨᱴ ᱫᱷᱟᱨᱟ ᱨᱮᱭᱟᱜ ᱮᱱᱮᱡ ᱠᱟᱱᱟ, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱪᱷᱳᱴᱟᱱᱟᱜᱽᱯᱩᱨ ᱮᱞᱟᱠᱟ ᱨᱮᱱ ᱵᱷᱩᱢᱤᱡᱽ ᱟᱹᱫᱤᱵᱟᱹᱥᱤ ᱠᱚ ᱮᱱᱮᱡᱟ᱾
ᱯᱳᱭᱞᱳ ᱧᱮᱞ ᱨᱮ, ᱯᱷᱤᱨᱠᱟᱞ ᱫᱚ ᱟᱯᱷᱨᱤᱠᱟᱱ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱮᱱᱮᱡ ᱞᱮᱠᱟ ᱧᱮᱞᱚᱜᱼᱟ᱾ ᱮᱱᱮᱡ ᱨᱮᱭᱟᱜ ᱩᱫᱩᱜ ᱠᱚᱫᱚ ᱥᱮᱸᱫᱽᱨᱟ ᱨᱮᱭᱟᱜ ᱪᱤᱛᱟᱹᱨ ᱟᱨ ᱟᱯᱱᱟᱨ ᱵᱟᱧᱪᱟᱜ ᱨᱮᱭᱟᱜ ᱦᱚᱨᱟ ᱢᱩᱬᱩᱛ ᱡᱚᱥ ᱫᱚ ᱛᱟᱦᱮᱱᱟ ᱵᱮᱨᱮᱞ ᱢᱟᱪᱳ ᱫᱟᱲᱮ ᱪᱮᱛᱟᱱ ᱨᱮ᱾ ᱚᱠᱛᱮ ᱯᱟᱨᱚᱢᱚᱜ ᱥᱟᱶ ᱥᱟᱶᱛᱮ, ᱵᱷᱩᱢᱤᱡᱽ ᱠᱚᱣᱟᱜ ᱞᱟᱦᱟ ᱪᱟᱞᱟᱜ ᱡᱤᱭᱚᱱ ᱦᱚᱨᱟ ᱮᱱᱮᱡ ᱨᱮᱭᱟᱜ ᱨᱟᱹᱭᱨᱤᱛ ᱠᱚᱸᱭ ᱵᱚᱫᱚᱞ ᱤᱫᱤᱭᱮᱫᱟ᱾ ᱚᱠᱛᱮ ᱯᱚᱞᱚᱢᱚᱜ ᱥᱟᱶᱛᱮ, ᱮᱱᱮᱡ ᱨᱮᱭᱟᱜ ᱫᱟᱲᱮ ᱩᱫᱩᱜ ᱨᱮᱭᱟᱜ ᱦᱚᱨᱟ ᱵᱚᱫᱚᱞ ᱛᱮ ᱱᱚᱣᱟ ᱫᱚ ᱢᱤᱫ ᱨᱟᱹᱥᱠᱟᱹ–ᱨᱚᱢᱚᱡ ᱨᱮᱭᱟᱜ ᱦᱮᱣᱟ ᱨᱮ ᱵᱚᱫᱚᱞ ᱦᱮᱡ ᱟᱠᱟᱱᱟ᱾ ᱱᱚᱣᱟ ᱠᱚ ᱮᱱᱮᱡ ᱨᱮᱭᱟᱜ ᱪᱤᱛᱟᱹᱨ ᱫᱚ ᱵᱟᱜᱽ ᱛᱟᱞ, ᱵᱤᱨᱥᱟ ᱢᱩᱱᱰᱟ ᱛᱟᱞ, ᱯᱟᱦᱟᱞᱵᱟᱱᱤ ᱛᱟᱞ ᱮᱢᱟᱱ ᱠᱚᱛᱮ ᱵᱟᱰᱟᱭᱚᱜᱼᱟ᱾ ᱱᱚᱣᱟ ᱫᱚ ᱵᱷᱩᱢᱤᱡᱽ ᱥᱟᱶᱛᱟ ᱨᱮᱱ ᱦᱚᱲ ᱠᱚᱣᱟᱜ ᱮᱴᱠᱮᱴᱚᱬᱮ ᱠᱚ ᱛᱟᱞᱚᱢ ᱯᱟᱨᱚᱢ ᱨᱮᱭᱟᱜ ᱠᱩᱨᱩᱢᱩᱴᱩ ᱮ ᱩᱫᱩᱜᱟ᱾ ᱢᱮᱱᱠᱷᱟᱱ ᱡᱩᱣᱟᱹᱱ ᱠᱚᱲᱟ ᱜᱤᱫᱽᱨᱟᱹ ᱠᱚ ᱱᱚᱶᱟ ᱮᱱᱮᱡ ᱨᱮᱭᱟᱜ ᱦᱚᱨᱟ ᱠᱚ ᱵᱟᱰᱟᱭᱟ ᱵᱟᱝ ᱛᱟᱦᱮᱱ ᱠᱟᱱ ᱛᱟᱠᱚᱣᱟ᱾
ᱯᱷᱤᱨᱠᱚᱞ ᱫᱚ ᱡᱟᱢᱥᱮᱫᱽᱯᱩᱨ ᱨᱮ ᱢᱮᱱᱟᱜ ᱢᱤᱫ NGO, ᱠᱚᱞᱟᱢᱟᱱᱫᱤᱨ ᱼᱥᱮᱞᱩᱞᱳᱭᱮᱰ ᱪᱮᱯᱴᱚᱨ ᱟᱨᱴ ᱯᱷᱚᱣᱩᱱᱰᱮᱥᱚᱱ (TCCAF) ᱨᱮᱱᱟᱜ ᱟᱹᱰᱤ ᱜᱟᱱ ᱠᱟᱹᱢᱤ ᱠᱷᱟᱹᱛᱤᱨ ᱱᱤᱛ ᱦᱚᱸ ᱡᱤᱣᱤ ᱢᱮᱱᱟᱜᱼᱟ᱾ ᱟᱭᱢᱟ ᱥᱮᱨᱢᱟ ᱠᱷᱚᱱ ᱱᱤᱭᱟᱹ ᱜᱟᱶᱛᱟ ᱯᱷᱤᱨᱠᱚᱞ ᱨᱤᱱ ᱦᱚᱲ ᱠᱚᱣᱟᱜ ᱡᱤᱭᱚᱱ ᱟᱨ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱟᱹᱰᱤ ᱜᱮᱠᱚ ᱠᱟᱹᱢᱤ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱯᱚᱴᱠᱟ ᱵᱚᱱᱚᱛ ᱨᱮᱱᱟᱜ ᱡᱟᱱᱩᱢᱰᱤᱦ ᱧᱩᱛᱩᱢᱟᱱ ᱢᱤᱫᱴᱮᱱ ᱵᱟᱰᱟᱭᱚᱜ ᱠᱟᱱ ᱟᱹᱛᱩ ᱨᱮᱜᱮ ᱯᱷᱤᱨᱠᱚᱞ ᱫᱚ ᱱᱤᱛ ᱫᱷᱟᱹᱵᱤᱡ ᱡᱤᱣᱤ ᱢᱮᱱᱟᱜᱼᱟ᱾ ᱱᱚᱸᱰᱮ ᱒᱕ ᱜᱚᱴᱟᱝ ᱵᱷᱩᱢᱤᱡᱽ ᱟᱹᱫᱤᱵᱟᱹᱥᱤ ᱜᱷᱟᱨᱚᱸᱡᱽ ᱨᱮᱱ ᱢᱤᱫ ᱜᱟᱶᱛᱟ ᱱᱤᱛᱦᱚᱸ ᱱᱚᱶᱟ ᱟᱹᱨᱤᱪᱟᱹᱞᱤ ᱠᱚ ᱡᱤᱣᱮᱫ ᱫᱚᱦᱚ ᱟᱠᱟᱫᱟ᱾
ᱜᱟᱹᱠᱷᱩᱲᱤᱭᱟᱹ ᱠᱚ ᱢᱮᱱᱟ, ᱯᱷᱤᱨᱠᱟᱞ ᱫᱚ ᱟᱥᱚᱞ ᱨᱮ ᱠᱤᱨᱯᱟᱱ ᱥᱩᱥᱩᱱ (ᱠᱤᱨᱯᱟᱱ ᱢᱮᱱᱮᱛ ᱛᱚᱨᱣᱟᱞ ᱟᱨ ᱥᱩᱥᱩᱱ ᱮᱱᱮᱡ) ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ, ᱪᱷᱳᱴᱟᱱᱟᱜᱽᱯᱩᱨ ᱨᱮᱱ ᱵᱷᱩᱢᱤᱡᱽ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱢᱤᱫ ᱮᱱᱮᱡ ᱠᱟᱱᱟ᱾ ᱮᱱᱮᱡ ᱨᱮᱭᱟᱜ ᱪᱤᱛᱟᱹᱨ ᱠᱚᱫᱚ ᱡᱟᱹᱥᱛᱤ ᱠᱟᱭᱛᱮ ᱥᱮᱸᱫᱽᱨᱟ ᱟᱨ ᱟᱯᱱᱟᱨ ᱵᱟᱧᱪᱟᱜ ᱨᱮᱭᱟᱜ ᱩᱱᱩᱫᱩᱜ ᱮ ᱩᱫᱩᱜᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱮᱱᱮᱡ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱮᱱᱮᱡ ᱛᱷᱚᱠ: ᱵᱷᱩᱢᱤᱡᱽ ᱠᱚᱣᱟᱜ ᱮᱱᱮᱡ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱮᱱᱮᱡ
ᱢᱚᱱᱤᱥ ᱥᱤᱥᱚᱫᱤᱭᱟ
ᱢᱚᱱᱤᱥ ᱥᱤᱥᱚᱫᱤᱭᱟ (ᱡᱟᱱᱟᱢ : ᱕ ᱡᱟᱱᱩᱣᱟᱨᱤ ᱑᱙᱗᱒) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟ, ᱟᱫᱚ ᱯᱷᱮᱵᱨᱩᱣᱟᱨᱤ ᱒᱐᱑᱕ ᱠᱷᱚᱱ ᱫᱤᱞᱞᱤ ᱨᱤᱱᱤᱡ ᱩᱯ ᱥᱤᱨᱟᱹ ᱢᱚᱱᱛᱨᱤ ᱢᱮᱱᱟᱭᱟ ᱾ ᱟᱡ ᱴᱷᱮᱱ ᱥᱚᱨᱠᱟᱨ ᱨᱮ ᱥᱮᱪᱮᱫ, ᱵᱤᱛ, ᱯᱞᱟᱱ, ᱧᱮᱞᱡᱚᱝ ᱴᱷᱟᱶ, ᱦᱟᱥᱟ ᱟᱨ ᱵᱷᱚᱵᱚᱱ, ᱥᱮᱵᱟ, ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ, ᱟᱨᱴ, ᱥᱟᱸᱠᱨᱤᱛᱤ ᱟᱨ ᱯᱟᱹᱨᱥᱤ ᱵᱤᱵᱷᱟᱜ ᱠᱟᱱᱟ ᱾ ᱫᱤᱞᱞᱤ ᱨᱤᱱᱤᱡ ᱮᱱ.ᱥᱤ.ᱴᱤ. ᱾ ᱱᱚᱣᱟ ᱢᱟᱲᱟᱝ, ᱱᱚᱣᱟ ᱰᱤᱥᱮᱢᱵᱚᱨ ᱒᱐᱑᱓ ᱟᱨ ᱯᱷᱮᱵᱨᱩᱣᱟᱨᱤ ᱒᱐᱑᱔ ᱛᱟᱞᱟ ᱫᱤᱞᱞᱤ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ, ᱟᱫᱚ ᱩᱱᱤ ᱴᱷᱮᱱ ᱥᱮᱪᱮᱫ, ᱯᱤ.ᱰᱟᱵᱞᱩ.ᱰᱤ, ᱥᱚᱦᱨᱤ ᱵᱤᱠᱟᱥ, ᱞᱚᱠᱟᱞ ᱵᱚᱰᱤᱡ ᱟᱨ ᱦᱟᱥᱟ ᱟᱨ ᱵᱷᱚᱵᱚᱱ ᱨᱤᱱᱤᱡ ᱵᱤᱵᱷᱟᱜ ᱛᱟᱦᱮᱸ ᱠᱟᱱᱟ ᱾ ᱰᱤᱥᱮᱢᱵᱚᱨ ᱒᱐᱑᱓ ᱨᱮ ᱫᱤᱞᱞᱤ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱨᱮ ᱞᱟᱹᱜᱤᱫ ᱵᱟᱪᱷᱱᱟᱣ ᱢᱟᱲᱟᱝ ᱨᱮ, ᱥᱤᱥᱚᱫᱤᱭᱟ ᱢᱤᱫ ᱥᱟᱶᱛᱟ ᱮᱠᱴᱤᱵᱷᱤᱥᱴ ᱟᱨ ᱡᱚᱣᱨᱱᱟᱞᱤᱥᱴ ᱤᱫᱤ ᱛᱮ ᱟᱢ ᱟᱫᱢᱤ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱳᱯᱨᱮᱴᱤᱵ ᱠᱟᱹᱢᱤᱴᱤ ᱨᱤᱱᱤᱡ ᱢᱮᱢᱵᱟᱨ ᱛᱟᱦᱮᱸ ᱠᱟᱱᱟ, ᱟᱨ AAP ᱨᱮᱱᱟᱜ ᱴᱷᱟᱯᱚᱱ ᱛᱟᱭᱚᱢ ᱠᱷᱚᱱ ᱢᱮᱢᱵᱟᱨ ᱢᱮᱱᱟᱭᱟ ᱾
ᱠᱟᱨᱤᱭᱟᱨ
ᱢᱤᱫᱴᱟᱹᱝ ᱢᱟᱪᱮᱛ ᱛᱤᱡ ᱵᱟᱹᱵᱩ, ᱥᱤᱥᱚᱫᱤᱭᱟ ᱫᱚ ᱱᱚᱣᱟ ᱥᱟᱛᱟᱢ ᱨᱮ ᱰᱤᱯᱞᱚᱢᱟ ᱯᱩᱨᱟᱣ ᱠᱟᱛᱮ ᱛᱟᱭᱚᱢ ᱢᱤᱫ ᱡᱚᱣᱨᱱᱟᱞᱤᱥ ᱨᱮ ᱟᱡᱟᱜ ᱠᱟᱨᱤᱭᱟᱨ ᱮᱦᱚᱵ ᱠᱮᱜᱼᱟ, ᱑᱙᱙᱓ ᱨᱮ ᱥᱤᱧᱚᱛᱤᱭᱟᱹ ᱵᱤᱫᱭᱟ ᱵᱷᱚᱵᱚᱱ ᱤᱫᱤ ᱛᱮ ᱥᱟᱨᱦᱟᱣ ᱠᱮᱫᱮᱭᱟ ᱭᱟᱠᱚ ᱾ ᱩᱱᱤᱫᱚ ᱑᱙᱙᱖ ᱨᱮ ᱳᱞ ᱤᱱᱰᱤᱭᱟ ᱨᱮᱰᱤᱭᱚ ᱨᱮ "ᱥᱩᱱ ᱚᱠᱛᱚ" ᱦᱚᱦᱚᱭᱟ ᱢᱤᱫ ᱯᱨᱚᱜᱨᱟᱢ ᱨᱮᱱᱟᱜ ᱥᱟᱹᱜᱩᱱ ᱫᱟᱨᱟᱢ ᱟᱨ ᱟᱨᱦᱚᱸ ᱑᱙᱙᱗-᱒᱐᱐᱕ ᱛᱟᱞᱟ ᱡᱤ ᱱᱤᱭᱩᱡ ᱨᱮ ᱢᱤᱫ ᱥᱟᱢᱟᱪᱟᱨ ᱵᱮᱱᱟᱣ ᱟᱨ ᱨᱤᱰᱟᱨ ᱨᱮ ᱠᱟᱹᱢᱤ ᱟᱠᱟᱫᱟ ᱾
ᱨᱟᱡᱽᱟᱹᱨᱤ ᱵᱮᱯᱟᱨ
᱒᱐᱑᱒ ᱨᱮ ᱟᱢ ᱟᱫᱢᱤ ᱯᱟᱨᱴᱤ (AAP) ᱨᱮᱱᱟᱜ ᱴᱷᱟᱯᱚᱱ ᱛᱟᱭᱚᱢ, ᱥᱤᱥᱚᱫᱤᱭᱟ ᱱᱩᱭᱟᱜ ᱨᱟᱡᱽᱟᱹᱨᱤ ᱨᱮ ᱠᱟᱢᱮᱴᱤ ᱨᱤᱱᱤᱡ ᱢᱮᱢᱵᱟᱨ ᱵᱮᱱᱟᱣ ᱮᱱᱟ ᱾ ᱰᱤᱥᱮᱢᱵᱚᱨ ᱒᱐᱑᱓ ᱨᱮ ᱫᱤᱞᱞᱤ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱩᱱᱤ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱢᱮᱢᱵᱟᱨ ᱵᱟᱪᱷᱱᱟᱣ ᱮᱱᱟ, ᱩᱱᱤᱫᱚ ᱥᱟᱢᱟᱝ ᱫᱤᱞᱞᱤ ᱨᱮᱱᱟᱜ ᱯᱟᱴᱯᱟᱲᱜᱚᱸᱡᱽ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱯᱟᱨᱴᱤ ᱨᱮ ᱠᱟᱱᱰᱤᱰᱮᱴ ᱱᱟᱠᱩᱞ ᱵᱷᱟᱨᱫᱣᱟᱡ ᱑᱑,᱔᱗᱘ ᱵᱷᱚᱴ ᱛᱮ ᱦᱟᱨᱟᱣ ᱮᱱᱟ ᱾ ᱯᱷᱮᱵᱨᱩᱣᱟᱨᱤ ᱒᱐᱑᱕ ᱨᱮ ᱫᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱡᱟᱦᱟᱸᱭ ᱭᱟᱜ ᱨᱩᱡᱟᱞᱴᱤᱧ AAP ᱫᱚ ᱵᱷᱟᱨᱤ ᱡᱤᱛᱠᱟᱹᱨ ᱧᱟᱢ ᱠᱮᱫᱼᱟ, ᱱᱚᱣᱟ ᱟᱨᱦᱚᱸ ᱮᱦᱚᱵ ᱠᱷᱚᱱ ᱯᱟᱴᱯᱟᱲᱜᱚᱸᱡᱽ ᱠᱷᱚᱱ ᱵᱟᱪᱷᱱᱟᱣ ᱦᱩᱭ ᱮᱱᱟ, ᱩᱱᱤᱫᱚ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱯᱟᱨᱴᱤ ᱨᱤᱱᱤᱡ ᱵᱤᱱᱚᱫ ᱠᱩᱢᱟᱨ ᱵᱤᱱᱱᱤ ᱫᱚ ᱒᱔,᱐᱐᱐ ᱠᱷᱚᱱ ᱰᱮᱦᱮᱨ ᱵᱷᱚᱴ ᱛᱮ ᱦᱟᱨᱟᱣ ᱮᱱᱟ ᱾
ᱢᱟᱫᱷᱩᱨᱤ ᱪᱟᱴᱚᱯᱟᱫᱷᱟᱭ
ᱢᱟᱫᱷᱩᱨᱤ ᱪᱟᱴᱚᱯᱟᱫᱷᱭᱟᱭ (᱑᱖ ᱰᱤᱥᱮᱢᱵᱚᱨ ᱑᱙᱔᱐ - ᱑᱙ ᱚᱠᱴᱚᱵᱚᱨ ᱒᱐᱑᱓) ᱫᱚ ᱠᱚᱞᱠᱟᱛᱟ ᱨᱤᱱᱤᱡ ᱢᱤᱫ ᱵᱟᱝᱜᱟᱞᱤ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱑᱙᱖᱐, ᱗᱐, ᱟᱨ ᱘᱐ ᱟᱱᱟᱜ ᱜᱮᱞᱟᱝ ᱨᱮ ᱦᱚᱲ ᱜᱚᱨᱚᱡᱽ ᱟᱠᱟᱫ ᱵᱟᱝᱜᱟᱞᱤ ᱯᱟᱹᱨᱥᱤ ᱛᱮ ᱟᱹᱰᱤ ᱜᱟᱱ ᱥᱮᱨᱮᱧ ᱮ ᱥᱮᱨᱮᱧ ᱟᱠᱟᱫ-ᱟ ᱾
ᱜᱷᱟᱨᱚᱸᱡᱽ ᱥᱚᱦᱮᱫ
ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱥᱤᱵᱽᱱᱟᱛᱷ ᱵᱟᱱᱫᱭᱚᱯᱟᱫᱷᱭᱟᱭ ᱾ ᱟᱡ ᱡᱟᱶᱟᱭᱟᱜ ᱧᱩᱛᱩᱢ ᱫᱚ ᱚᱨᱩᱱ ᱠᱩᱢᱟᱨ ᱪᱟᱴᱚᱯᱟᱫᱷᱭᱟᱭ ᱟᱨ ᱦᱚᱯᱚᱱ ᱮᱨᱟ ᱟᱜ ᱧᱩᱛᱩᱢ ᱫᱚ ᱨᱩᱯᱟ ᱪᱟᱴᱚᱯᱟᱫᱷᱭᱟᱭ ᱠᱟᱱ ᱛᱟᱠᱚᱣᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱥᱚᱝᱠᱚᱨᱞᱟᱞ ᱵᱷᱚᱴᱟᱪᱟᱨᱭᱚ ᱟᱜ ᱠᱷᱟᱛᱟ ᱞᱮᱠᱟᱛᱮ ᱫᱚ, ᱢᱟᱫᱷᱩᱨᱤᱭᱟᱜ ᱡᱟᱱᱟᱢ ᱫᱚ ᱯᱟᱨᱠ ᱥᱴᱨᱤᱴ ᱨᱮᱱᱟᱜ ᱢᱤᱫ ᱱᱚᱨᱥᱤᱝ ᱦᱳᱢᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱩᱱᱤ ᱫᱚ ᱮᱛᱚᱦᱚᱵ ᱠᱷᱚᱱ ᱜᱮ ᱩᱛᱚᱨ ᱠᱚᱞᱠᱟᱛᱟ ᱨᱮ ᱵᱟᱞᱟᱨᱟᱢ ᱵᱳᱥ ᱜᱷᱟᱴ ᱦᱚᱨ ᱨᱮ ᱟᱡ ᱢᱟᱢᱚ ᱚᱲᱟᱜ ᱨᱮ ᱟᱡᱟᱜ ᱦᱟᱨᱟᱵᱩᱨᱩ ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱢᱟᱱᱚᱛᱟᱱ ᱥᱤᱵᱽᱱᱟᱛᱷ ᱵᱚᱱᱫᱭᱚᱯᱟᱫᱷᱭᱟᱭ ᱫᱚ ᱢᱤᱫ ᱧᱩᱛᱩᱢᱟᱱ ᱠᱤᱨᱛᱚᱱᱤᱭᱟᱹ (ᱠᱤᱨᱛᱚᱱ ᱟᱛᱮ ᱥᱮᱨᱮᱧ) ᱤᱡ ᱮ ᱛᱟᱦᱮᱸ ᱠᱟᱱᱟ, ᱟᱨ ᱟᱡ ᱯᱟᱹᱪᱷᱞᱟᱹ ᱨᱮ ᱢᱤᱫ ᱩᱫᱽᱜᱟᱹᱣᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱫᱚ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱨᱢᱟ ᱠᱷᱚᱱ  ᱜᱮ ᱢᱟᱫᱷᱩᱨᱤ ᱫᱚ ᱦᱤᱱᱫᱩᱥᱛᱟᱱ ᱠᱞᱟᱥᱤᱠᱚᱞ ᱥᱮᱱᱮᱨᱮᱧ ᱨᱮ ᱥᱮᱨᱮᱧᱤᱭᱟᱹ ᱩᱢᱟ ᱰᱮ, ᱩᱥᱛᱟᱫᱽ ᱠᱮᱨᱟᱢᱛᱩᱞᱞᱟ ᱠᱷᱟᱱ ᱟᱨ ᱯᱚᱱᱰᱤᱛ ᱦᱚᱨᱤᱦᱚᱨ ᱥᱩᱠᱞᱟᱡᱤ ᱞᱮᱠᱟᱱ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱠᱚ ᱦᱚᱛᱮᱛᱮ ᱥᱮᱪᱮᱫ ᱚᱪᱚ ᱞᱮᱫᱮ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱪᱷᱟᱰᱟ ᱠᱟᱛᱮ ᱩᱱᱤ ᱫᱚ ᱧᱩᱛᱩᱢᱟᱱ ᱥᱮᱨᱮᱧᱤᱭᱟᱹ ᱢᱟᱱᱚᱛᱟᱱ ᱨᱚᱛᱷᱤᱱ ᱜᱷᱳᱥ ᱴᱷᱮᱱ ᱠᱷᱚᱱ ᱠᱤᱨᱛᱚᱱ ᱫᱚᱭ ᱥᱮᱪᱮᱫ ᱥᱮᱬᱟ ᱞᱮᱫ ᱛᱟᱦᱮᱸᱫ ᱾
ᱥᱮᱨᱮᱧ ᱡᱤᱭᱚᱱ
ᱢᱟᱫᱷᱩᱨᱤ ᱫᱚ ᱑᱙᱕᱕ ᱨᱮ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮ ᱚᱰᱤᱥᱚᱱ ᱮ ᱮᱢ ᱠᱮᱫ-ᱟ ᱟᱨ ᱜᱮᱯᱩᱱ ᱵᱚᱪᱷᱚᱨ ᱩᱢᱮᱨ ᱨᱮ ᱢᱤᱫ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱫ-ᱟ ᱾ ᱑᱙᱕᱙ ᱨᱮ ᱩᱱᱤ ᱫᱚ ᱯᱩᱡᱟ ᱮᱞᱵᱚᱢ ᱞᱮᱠᱟᱛᱮ ᱢᱮᱜᱟᱯᱷᱳᱱ ᱠᱷᱚᱱ ᱟᱡᱟᱜ ᱯᱩᱭᱞᱩ ᱨᱮᱠᱚᱨᱰ ᱮ ᱯᱟᱨᱥᱟᱞ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱵᱟᱨᱭᱟ ᱥᱮᱨᱮᱧ ᱞᱟᱹᱜᱤᱫ ᱥᱮᱱᱮᱨᱮᱧ ᱱᱚᱪᱤᱠᱮᱛᱟ ᱜᱷᱳᱥ ᱫᱚᱭ ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ "ᱳᱞᱤ ᱳᱢᱚᱱ ᱠᱳᱨᱮ ᱱᱟᱭ" ᱟᱨ "ᱛᱳᱢᱮ ᱟᱢᱮ ᱯᱨᱚᱛᱷᱚᱢ ᱫᱮᱠᱷᱟ", ᱱᱚᱶᱟ ᱵᱟᱨᱭᱟ ᱥᱮᱨᱮᱧ ᱟᱡᱟᱜ ᱯᱩᱭᱞᱩ ᱥᱟᱯᱲᱟᱣ ᱨᱮ ᱵᱷᱟᱹᱜᱤ ᱩᱯᱨᱩᱢ ᱮ ᱟᱢᱮᱴ ᱠᱮᱫ-ᱟ ᱟᱨ ᱵᱟᱝᱜᱟᱞᱤ ᱠᱚᱣᱟᱜ ᱨᱚᱢᱟᱱᱴᱤᱠ ᱥᱮᱨᱮᱧ ᱨᱮ ᱢᱤᱫ ᱛᱷᱚᱭ ᱛᱷᱟᱱ ᱮ ᱵᱮᱱᱟᱣ ᱠᱮᱫ-ᱟ ᱾ ᱯᱩᱭᱞᱩ ᱰᱤᱥᱠ ᱨᱮᱫᱚ ᱟᱡᱟᱜ ᱧᱩᱛᱩᱢ ᱢᱟᱫᱷᱩᱨᱤ ᱵᱟᱱᱫᱷᱭᱚᱯᱟᱫᱷᱭᱟᱭ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱵᱟᱨᱮᱞᱤ
ᱵᱟᱨᱮᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱵᱟᱨᱮᱞᱤ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱵᱟᱨᱮᱞᱤ ᱠᱷᱚᱸᱰ ᱨᱮᱱᱟᱜ ᱛᱟᱞᱢᱟ ᱟᱨ ᱨᱚᱦᱤᱞᱠᱷᱚᱸᱰ ᱨᱮᱱᱟᱜ ᱜᱟᱱᱚᱜ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱫᱚ ᱠᱚᱧᱮ ᱯᱟᱪᱮ ᱨᱮ ᱒᱕᱒ ᱠᱤᱞᱚᱢᱤᱴᱚᱨ (᱑᱕᱗ ᱢᱤᱞ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ (᱑᱕᱕ ᱢᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱨᱮ ᱘᱙᱘,᱑᱖᱗ ᱦᱚᱲ ᱮᱞ ᱥᱟᱶ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱤᱨᱟᱹᱞᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ, ᱠᱚᱧᱮ ᱥᱤᱧᱚᱛ ᱨᱮ ᱜᱮᱞᱼᱮᱭᱟᱭ ᱟᱱᱟᱜ ᱟᱨ ᱥᱤᱧᱚᱛ ᱨᱮ ᱢᱚᱬᱮᱜᱮᱞᱼᱯᱩᱱ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱢᱜᱟᱝ ᱱᱟᱹᱭ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱵᱟᱨᱮᱞᱤ ᱫᱚ ᱠᱚᱧᱮ ᱥᱤᱧᱚᱛ ᱨᱮ 28.16667°N, 78.38333°W ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱢᱟᱝ ᱨᱮ ᱯᱤᱞᱤᱵᱷᱤᱛ ᱟᱨ ᱥᱟᱦᱡᱟᱦᱟᱸᱯᱩᱨ, ᱯᱟᱪᱮ ᱨᱮ ᱨᱟᱢᱯᱩᱨ, ᱠᱚᱧᱮ ᱨᱮ ᱩᱫᱷᱚᱢᱥᱤᱝ ᱱᱚᱜᱚᱨ (ᱩᱛᱚᱨᱟᱠᱷᱚᱸᱰ) ᱟᱨ ᱮᱛᱚᱢ ᱨᱮ ᱵᱚᱫᱟᱭᱩᱝ ᱢᱮᱱᱟᱜᱼᱟ ᱾ ᱮᱛᱚᱢ ᱥᱮᱦᱮᱫ ᱨᱮ ᱰᱷᱚᱞᱟᱱ ᱟᱜ ᱥᱚᱦᱚᱨ ᱫᱚ ᱥᱚᱢᱟᱱ ᱟᱨ ᱱᱟᱯᱟᱭ ᱛᱮ ᱫᱟᱜ ᱜᱟᱦ ᱢᱮᱱᱟᱜᱼᱟ ᱾ ᱱᱚᱣᱟ ᱚᱛ ᱫᱚ ᱠᱷᱚᱛ ᱵᱟᱲᱜᱮ ᱠᱟᱱᱟ, ᱫᱟᱨᱮ ᱟᱨ ᱫᱟᱨᱮ ᱥᱟᱶᱛᱮ ᱾ ᱠᱚᱧᱮ ᱨᱮ ᱢᱤᱫ ᱵᱤᱨ, ᱡᱟᱦᱟᱸ ᱫᱚ ᱛᱚᱨᱟᱭ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱛᱟᱹᱨᱩᱵ, ᱵᱟᱱᱟ, ᱡᱤᱞ ᱟᱨ ᱵᱤᱨ ᱥᱩᱠᱨᱤ ᱢᱮᱱᱟᱜ ᱠᱚᱣᱟ ᱾ ᱥᱟᱨᱚᱫᱟ ᱜᱟᱰᱟ (ᱟᱨᱵᱟᱝ ᱜᱳᱜᱽᱨᱟ) ᱫᱚ ᱥᱟᱢᱟᱝ ᱥᱤᱢᱟᱹ ᱵᱮᱱᱟᱣᱟ ᱟᱨ ᱢᱩᱬ ᱫᱟᱜ ᱰᱟᱦᱟᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱮᱞᱤ ᱨᱤᱱ ᱦᱚᱲ ᱮᱞ ᱫᱚ ᱙᱐᱓,᱖᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱗᱖,᱙᱒᱗ ᱠᱚᱲᱟ ᱟᱨ ᱔᱒᱖,᱗᱔᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱘᱙᱕ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱟᱜ ᱦᱚᱲ ᱮᱞ ᱫᱚ ᱑᱐᱗,᱓᱒᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱨᱮᱞᱤ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱮᱞ ᱫᱚ ᱕᱔᱓,᱕᱑᱕ ᱥᱮᱪᱮᱫ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱦᱚᱲ ᱮᱞ ᱨᱮᱱᱟᱜ ᱖᱐.᱑% ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱖᱖. ᱕% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱕᱕.᱗% ᱢᱮᱱᱟᱜᱼᱟ ᱾ ᱵᱟᱨᱮᱞᱤ ᱨᱮᱱᱟᱜ ᱗+ ᱦᱚᱲ ᱮᱞ ᱥᱮᱪᱮᱫ ᱫᱚᱨ ᱫᱚ ᱖᱘.᱓% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱗᱒.᱗% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱖᱓.᱒% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱗᱑,᱒᱑᱕ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱒,᱗᱗᱑ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ, ᱵᱟᱨᱮᱞᱤ ᱨᱮ ᱜᱩᱴ ᱑᱖᱖᱒᱒᱒ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱥᱚᱲᱚᱠ
ᱵᱟᱨᱮᱞᱤ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐ ᱢᱮᱱᱟᱜᱼᱟ, ᱱᱚᱣᱟ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱥᱤᱛᱟᱨᱜᱚᱸᱡᱽ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱵᱤᱡᱚᱭᱣᱟᱰᱟ ᱥᱟᱞᱟᱜ ᱡᱚᱲᱟᱣᱜᱼᱟ ᱾ ᱒᱐᱔᱐ ᱠᱤᱞᱚᱢᱤᱴᱚᱨ (᱑᱒᱖᱗.᱕ ᱢᱤᱞ) ᱨᱟᱡᱽᱰᱟᱦᱟᱨ ᱥᱤᱛᱟᱨᱜᱚᱸᱡᱽ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱰᱟᱦᱟᱨ ᱨᱮ ᱮᱦᱚᱵᱚᱜᱼᱟ, ᱟᱨ ᱣᱤᱡᱚᱭᱣᱟᱰᱟ ᱨᱮᱱᱟᱜ ᱤᱵᱽᱨᱟᱦᱤᱢᱯᱟᱴᱱᱟᱢ ᱩᱯᱱᱚᱜᱚᱨ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱕ ᱰᱟᱦᱟᱨ ᱨᱮ ᱪᱟᱵᱟᱜ ᱞᱟᱹᱜᱤᱫ ᱛᱮ ᱵᱟᱨᱮᱞᱤ, ᱞᱚᱠᱷᱱᱚᱣ, ᱤᱞᱞᱟᱦᱟᱵᱟᱫᱽ, ᱡᱟᱵᱟᱞᱯᱩᱨ ᱟᱨ ᱨᱟᱭᱯᱩᱨ ᱥᱮᱦᱮᱫ ᱛᱮ ᱥᱮᱱᱚᱜᱼᱟ ᱾ ᱥᱚᱦᱚᱨ ᱨᱮ ᱰᱟᱦᱟᱨ ᱮᱢᱚᱜᱤᱜ ᱮᱢᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱨᱮ NH 530 (ᱵᱟᱨᱮᱞᱤ-ᱨᱟᱢᱯᱩᱨ ᱨᱟᱡᱽᱰᱟᱦᱟᱨ), NH 530B (ᱵᱟᱨᱮᱞᱤ-ᱢᱚᱛᱷᱩᱨᱟ ᱨᱟᱡᱽᱰᱟᱦᱟᱨ) ᱟᱨ NH 730B (ᱵᱟᱨᱮᱞᱤ-ᱵᱤᱥᱟᱞᱯᱩᱨ ᱨᱟᱡᱽᱰᱟᱦᱟᱨ) ᱥᱮᱞᱮᱫ ᱟᱠᱟᱱᱟ ᱾ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓᱗ (ᱵᱟᱨᱮᱞᱤ&ᱱᱮᱭᱱᱤᱛᱟᱞ ᱥᱚᱲᱚᱠ) ᱦᱚᱸ ᱵᱟᱨᱮᱞᱤ ᱨᱮ ᱡᱚᱱᱚᱢ ᱦᱩᱭᱩᱜᱼᱟ; MDR 29 W ᱥᱚᱲᱚᱠ ᱦᱚᱸ ᱚᱱᱠᱟ ᱜᱮ ᱠᱟᱹᱢᱤᱭᱟ, ᱱᱚᱣᱟ ᱵᱟᱨᱮᱞᱤ ᱫᱚ ᱥᱟᱦᱤ ᱟᱨ ᱥᱤᱥᱜᱚᱲ ᱞᱮᱠᱟᱛᱮ ᱵᱤᱞᱟᱥᱯᱩᱨ ᱥᱟᱞᱟᱜ ᱡᱚᱲᱟᱣᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱨᱮᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱨᱚᱦᱤᱞᱠᱷᱚᱸᱰ ᱛᱷᱚᱠ:Populated places established in 1657 ᱛᱷᱚᱠ:ᱮᱥᱤᱭᱟ ᱨᱮ ᱑᱖᱕᱗ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱡᱟᱞᱜᱟᱶ
ᱡᱟᱞᱜᱟᱶ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱠᱚᱧᱮ ᱢᱚᱦᱟᱨᱟᱥᱴᱨᱚ ᱨᱮ ᱢᱮᱱᱟᱜᱼᱟ, ᱟᱨ ᱡᱟᱞᱜᱟᱶ ᱦᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱡᱟᱞᱜᱟᱶ ᱫᱚ "ᱥᱤᱧᱚᱛ ᱨᱮᱱᱟᱜ ᱠᱟᱭᱞᱟ ᱥᱚᱦᱚᱨ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱪᱮᱫᱟᱜ ᱪᱮ ᱱᱚᱣᱟ ᱴᱚᱴᱷᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱠᱟᱭᱨᱟ ᱪᱟᱥ ᱨᱮ ᱵᱟᱨᱼᱯᱮ ᱫᱷᱟᱹᱣ ᱨᱮᱱᱟᱜ ᱮᱱᱮᱢᱮ ᱮᱢᱚᱜᱼᱟ ᱾
ᱡᱟᱞᱜᱟᱶ ᱥᱚᱦᱚᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱒᱕ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱜᱤᱨᱱᱟ ᱜᱟᱰᱟ ᱫᱚ ᱥᱚᱦᱚᱨ ᱠᱷᱚᱱ ᱯᱟᱪᱮ ᱥᱮᱦᱮᱫ ᱛᱮ ᱞᱤᱸᱜᱤᱱᱟ ᱾ ᱡᱟᱞᱜᱟᱶ ᱫᱚ ᱠᱷᱟᱱᱫᱮᱥ ᱴᱚᱴᱷᱟ ᱨᱮᱱᱟᱜ ᱥᱚᱦᱚᱨ ᱠᱟᱱᱟ ᱾ ᱑᱙᱐᱖ ᱥᱟᱞ ᱨᱮ ᱠᱷᱟᱱᱫᱮᱥ ᱫᱚ ᱥᱟᱢᱟᱝ ᱠᱷᱟᱱᱫᱮᱥ ᱟᱨ ᱯᱟᱪᱮ ᱠᱷᱟᱱᱫᱮᱥ ᱨᱮ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ, ᱟᱨᱦᱚᱸ ᱡᱟᱞᱜᱟᱶ ᱫᱚ ᱥᱟᱢᱟᱝ ᱠᱷᱟᱱᱫᱮᱥ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱵᱮᱱᱟᱣ ᱮᱱᱟ ᱾ ᱥᱟᱢᱟᱝ ᱠᱷᱟᱱᱫᱮᱥ ᱫᱚ ᱱᱚᱣᱟ ᱴᱚᱴᱷᱟ ᱫᱟᱯᱟᱞᱟ ᱱᱚᱣᱟ ᱫᱚ ᱱᱤᱛᱚᱜ ᱡᱟᱞᱜᱟᱶ ᱦᱚᱱᱚᱛ ᱠᱟᱱᱟ ᱾ ᱑᱙᱕᱖ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱦᱟᱹᱴᱤᱧ ᱠᱟᱛᱮ ᱛᱟᱭᱚᱢ ᱫᱚ, ᱥᱟᱢᱟᱝ ᱠᱷᱟᱱᱫᱮᱥ ᱫᱚ ᱵᱚᱢᱵᱮ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱟᱨ ᱛᱟᱭᱚᱢ ᱛᱮ ᱑᱙᱖᱐ ᱥᱟᱞ ᱨᱮ ᱱᱚᱣᱟ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱟᱞᱜᱟᱶ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱛᱟᱞᱩᱠ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱞᱟᱡ ᱠᱮᱱᱥᱟᱨ
ᱞᱟᱡ ᱠᱮᱱᱥᱟᱨ (ᱤᱸᱞᱤᱥ ᱛᱮ Stomach cancer ᱟᱨ ᱵᱟᱝ gastric cancer),ᱵᱮᱢᱟᱨ ᱞᱟᱡ ᱨᱮᱱᱟᱜ ᱟᱹᱰᱤ ᱵᱷᱤᱛᱨᱤᱠᱷᱚᱱ ᱥᱤᱨᱡᱟᱹᱣᱼᱟ ᱾ ᱞᱟᱡ ᱨᱮᱱᱟᱜ ᱡᱟᱦᱟᱸ ᱵᱷᱟᱜ ᱨᱮᱜᱮ ᱠᱮᱱᱥᱟᱨ ᱞᱮᱱᱠᱷᱟᱱ ᱞᱟᱡ ᱠᱮᱱᱥᱟᱨ ᱵᱚᱱ ᱢᱮᱛᱟᱦᱟᱜᱼᱟ ᱾ᱠᱚᱲᱟᱢ ᱡᱚᱞᱟᱣ, ᱪᱮᱛᱟᱱ ᱞᱟᱡ ᱨᱮ ᱦᱟᱹᱥᱩ,ᱩᱞᱟᱹ,ᱵᱟᱝ ᱨᱮᱸᱜᱮᱡ,ᱠᱚᱫᱚ ᱱᱚᱣᱟ ᱵᱮᱢᱟᱨ ᱨᱮᱱᱟᱜ ᱮᱛᱚᱦᱚᱵ ᱞᱚᱠᱷᱚᱬ ᱠᱟᱱᱟ ᱾ ᱛᱟᱭᱚᱢ ᱛᱟᱭᱚᱢ ᱛᱮ ᱩᱡᱩᱱ ᱠᱚᱢ, ᱦᱟᱨᱛᱟ ᱥᱟᱥᱟᱝ,ᱩᱞᱟᱹ, ᱩᱫᱽ ᱨᱮ ᱦᱟᱨᱠᱮᱛ,ᱴᱟᱺᱰᱤ ᱨᱮ ᱢᱟᱭᱟᱢ ᱮᱢᱟᱱ ᱠᱚ ᱞᱚᱠᱳᱬ ᱧᱮᱞᱚᱜᱼᱟ ᱾ ᱞᱟᱡ ᱠᱮᱱᱥᱟᱨ ᱜᱚᱴᱟ ᱦᱚᱲᱢᱚ ᱩᱪᱟᱹᱲᱚᱜ ᱨᱮᱱᱟᱜ ᱛᱟᱠ ᱛᱟᱦᱮᱱᱜᱮᱭᱟ (ᱢᱮᱴᱟᱥᱯᱟᱴᱤᱥᱤᱥ) ᱡᱮᱢᱚᱱ ᱠᱚᱞᱡᱟ, ᱯᱷᱩᱥ ᱯᱷᱩᱥ,ᱡᱟᱝ, ᱯᱮᱨᱤᱴᱳᱱᱤᱭᱚᱢ ᱮᱢᱟᱱᱠᱚ ᱾ ᱖᱐% ᱠᱷᱚᱱ ᱡᱟᱹᱥᱛᱤ ᱦᱚᱲ ᱴᱷᱮᱫ ᱧᱮᱞ ᱦᱟᱠᱟᱱᱟ ᱱᱚᱣᱟ ᱵᱮᱢᱟᱨ ᱫᱚ ᱦᱮᱞᱤᱵᱟᱵᱟᱠᱴᱚᱨ ᱡᱤᱵᱟᱬᱩ ᱠᱷᱟᱹᱛᱤᱨ ᱱᱚᱣᱟ ᱵᱮᱢᱟᱨ ᱦᱩᱭᱩᱜ ᱠᱟᱱᱟ ᱾ ᱱᱩᱠᱩ ᱡᱤᱵᱟᱬᱩ ᱠᱷᱚᱱ ᱛᱤᱱᱟᱹᱜ ᱡᱤᱵᱟᱬᱩ ᱟᱹᱰᱤ ᱠᱚ ᱵᱚᱛᱚᱨᱟᱱ ᱜᱮᱭᱟᱠᱚ ᱾ᱯᱩᱸᱜᱤ ᱥᱤᱜᱟᱨᱮᱴ ᱧᱩ, ᱚᱴᱷᱤᱠᱟᱹᱬ ᱡᱚᱢ ᱧᱩ,ᱡᱚᱡᱚᱣᱟᱜ ᱡᱟᱹᱥᱛᱤ ᱡᱚᱢ ᱠᱚᱛᱮ ᱦᱚᱸ ᱱᱚᱣᱟ ᱵᱮᱢᱟᱨ ᱟᱨᱡᱟᱣᱜᱼᱟ ᱾ ᱑᱐% ᱵᱮᱢᱟᱨ ᱠᱚᱫᱚ ᱡᱷᱚᱛᱚ ᱜᱷᱟᱨᱸᱡ ᱨᱮ ᱛᱟᱦᱮᱱ ᱜᱮᱭᱟ, ᱤᱠᱷᱟᱹᱱ ᱑% ᱠᱷᱚᱱ ᱓% ᱫᱷᱟᱹᱵᱤᱡ ᱫᱚ ᱟᱭᱚ ᱵᱟᱵᱟ ᱵᱤᱫᱟᱹᱞ ᱜᱤᱫᱨᱟᱹ ᱴᱷᱮᱫ ᱩᱪᱟᱹᱲ ᱦᱟᱹᱡᱩᱜᱼᱟ, ᱦᱮᱨᱮᱰᱤᱴᱟᱨᱭ ᱰᱤᱯᱷᱭᱩᱡ ᱜᱭᱥᱴᱨᱤᱠ ᱠᱮᱱᱥᱟᱨ ᱢᱤᱫᱴᱟᱹᱜ ᱚᱱᱠᱟᱱ ᱠᱮᱱᱥᱟᱨ ᱠᱟᱱᱟ ᱾ᱞᱟᱡ ᱨᱮ ᱟᱰᱤ ᱞᱮᱠᱟᱱ ᱠᱮᱱᱥᱟᱨ ᱵᱮᱢᱟᱨ ᱢᱮᱱᱟᱜᱼᱟ ᱚᱱᱟ ᱠᱷᱚᱱ ᱡᱟᱹᱥᱛᱤ ᱫᱚ ᱜᱭᱟᱥᱴᱨᱤᱠ ᱠᱮᱱᱥᱟᱨ ᱿  ᱞᱤᱢᱯᱷᱳᱢᱟ ᱟᱨ ᱵᱟᱝ ᱢᱮᱥᱮᱱᱠᱟᱭᱢᱟᱞ ᱴᱭᱩᱢᱚᱨ ᱦᱚᱸ ᱞᱟᱡ ᱨᱮᱜᱮ ᱦᱩᱭᱩᱜᱼᱟ ᱾   ᱟᱹᱰᱤᱜᱟᱱ ᱚᱠᱛᱚ ᱞᱟᱡ ᱠᱮᱱᱥᱟᱨ ᱢᱤᱫᱴᱟᱝ ᱫᱷᱟᱯ ᱠᱷᱚᱱ ᱟᱨ ᱢᱤᱫᱴᱟᱝ ᱫᱷᱟᱯ ᱥᱮᱴᱮᱨᱚᱜ ᱞᱟᱹᱜᱤᱫ ᱟᱹᱰᱤ ᱥᱮᱨᱢᱟ ᱚᱠᱛᱚ ᱞᱟᱜᱟᱣᱼᱟ  ᱾ ᱮᱱᱰᱳᱥᱠᱳᱯᱤ ᱡᱚᱦᱚᱜ ᱵᱟᱭᱚᱥᱯᱤ ᱦᱟᱜ ᱜᱚᱲᱚ ᱛᱮ ᱱᱚᱣᱟ ᱵᱮᱢᱟᱨ ᱠᱚ ᱵᱟᱰᱟᱭ ᱧᱟᱢ ᱫᱟᱲᱮ ᱦᱟᱜᱼᱟ ᱾ ᱚᱱᱟ ᱛᱟᱭᱚᱢ ᱢᱮᱴᱟᱥᱴᱟᱥᱤᱥ ᱠᱟᱛᱮᱫ ᱦᱚᱲᱢᱚ ᱨᱮ ᱟᱨ ᱚᱠᱟ ᱠᱚᱨᱮ ᱱᱚᱣᱟ ᱵᱮᱢᱟᱨ ᱦᱩᱭ ᱠᱚᱣᱟᱜ ᱠᱚ ᱪᱤᱱᱷᱟᱹᱣᱼᱟ ᱾ ᱡᱟᱯᱟᱱ ᱟᱨ ᱠᱚᱸᱡᱮ ᱠᱳᱨᱤᱭᱟ ᱱᱚᱣᱟ ᱵᱟᱨᱭᱟ ᱫᱤᱥᱚᱢ ᱨᱮ ᱡᱷᱚᱛᱚ ᱠᱷᱚᱱ ᱡᱟᱹᱥᱛᱤ ᱞᱟᱹᱡ ᱠᱮᱱᱥᱟᱨ ᱨᱩᱜᱤ ᱢᱮᱱᱟᱜ ᱠᱚᱣᱟ  ᱾ ᱯᱩᱸᱜᱤ ᱧᱩ ᱠᱚ ᱵᱟᱹᱜᱤ ᱞᱮᱠᱷᱟᱱ ᱰᱟᱠᱛᱚᱨ ᱢᱮᱱ ᱦᱟᱡᱠᱟᱫ ᱞᱮᱠᱟᱱᱟᱜ ᱡᱚᱢ ᱞᱮᱠᱷᱟᱱ [Mediterranean diet] ᱠᱮᱱᱥᱟᱨ ᱧᱟᱧᱟᱢ ᱠᱚᱢᱚᱜᱼᱟ | ᱮᱪ ᱯᱟᱭᱞᱳᱨᱤᱡᱤᱵᱟᱬᱩ ᱛᱤᱠᱪᱷᱟᱹ ᱞᱮᱠᱷᱟᱱ ᱦᱟᱯᱮᱱ ᱫᱤᱱ ᱠᱚᱨᱮ ᱠᱮᱱᱥᱟᱨ ᱧᱟᱢ ᱨᱮᱱᱟᱜ ᱵᱚᱛᱚᱨ ᱠᱚᱢᱚᱜᱼᱟ । ᱞᱟᱜᱮ ᱚᱠᱛᱚ ᱡᱟᱹᱱᱤ ᱛᱤᱠᱪᱷᱟᱹ ᱠᱟᱛᱮᱫ ᱟᱹᱰᱤᱜᱟᱱ ᱨᱩᱜᱤ ᱠᱚ ᱵᱮᱥ ᱨᱩᱣᱟᱹᱲ ᱦᱟᱠᱟᱱᱟ ᱿ ᱚᱯᱨᱮᱥᱚᱱ, ᱠᱮᱢᱳᱛᱷᱮᱨᱟᱯᱤ ᱟᱨ ᱴᱟᱨᱜᱮᱴᱮᱰ ᱛᱷᱮᱨᱟᱯᱤ ᱢᱮᱥᱟ ᱠᱟᱛᱮᱫ ᱱᱚᱣᱟ ᱠᱚ ᱛᱤᱠᱪᱷᱟᱹ ᱭᱟ ᱿  ᱵᱤᱞᱚᱢ ᱞᱮᱱᱠᱷᱟᱱ ᱯᱟᱞᱤᱭᱮᱴᱤᱵᱷ ᱫᱟᱨᱟᱭ ᱛᱮ ᱠᱚ ᱛᱤᱠᱪᱷᱟᱹᱭᱟ ᱾ᱫᱷᱟᱹᱨᱛᱤᱨᱮ ᱢᱚᱬᱮ ᱥᱮᱨᱢᱟ ᱟᱹᱭᱩ ᱨᱮᱱᱟᱜ ᱡᱤᱣᱤᱫ ᱦᱟᱨ ᱫᱚ ᱑᱐% ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ ᱾ ᱵᱤᱞᱚᱢ ᱛᱮ ᱵᱮᱢᱟᱨ ᱨᱮᱱᱟᱜ ᱪᱤᱱᱷᱟᱹᱣ ᱩᱱᱟᱹᱜ ᱵᱟᱹᱲᱤᱡ ᱚᱨᱡᱚ ᱨᱮᱱᱟᱜ ᱠᱟᱱᱟ ᱿ ᱟᱢᱮᱨᱤᱠᱟ ᱨᱮ  ᱢᱚᱬᱮ ᱥᱮᱨᱢᱟ ᱡᱤᱭᱱ ᱟᱹᱭᱩ ᱫᱚ ᱒᱘%  ᱢᱮᱱᱟᱜᱼᱟ  ᱿ ᱠᱚᱸᱡᱮ ᱠᱳᱨᱤᱭᱟ ᱨᱮ ᱱᱚᱣᱟ ᱖᱕% ᱢᱮᱱᱟᱜᱼᱟ ᱿ ᱫᱷᱟᱹᱨᱛᱤ ᱨᱮ ᱡᱟᱦᱟᱸᱛᱤᱱᱟᱹᱜ ᱠᱮᱱᱥᱟᱨ ᱵᱮᱢᱟᱨ ᱧᱟᱢ ᱦᱟᱠᱟᱱᱟ ᱚᱱᱟ ᱢᱩᱫ ᱨᱮ ᱞᱟᱡ ᱠᱮᱱᱥᱟᱨ ᱨᱮᱱᱟᱜ ᱴᱷᱟᱶ ᱫᱚ ᱢᱚᱬᱮ ᱟᱱᱟᱝ (᱗%) ᱢᱮᱱᱟᱜᱼᱟ ᱾ ᱒᱐᱑᱒ ᱥᱟᱞ ᱨᱮ ᱙᱕᱐,᱐᱐᱐ ᱦᱚᱲ ᱱᱚᱣᱟ ᱵᱮᱢᱟᱨ ᱨᱮᱠᱚ ᱯᱟᱲᱟᱣ ᱞᱮᱱᱟ ᱟᱨ ᱗᱒᱓,᱐᱐᱐ ᱦᱚᱲ ᱠᱚ ᱜᱚᱡ ᱞᱮᱱᱟ ᱿᱑᱙᱓᱐ ᱜᱮᱞ ᱟᱱᱟᱝ ᱢᱟᱬᱟᱝ ᱨᱮ ᱟᱢᱮᱨᱤᱠᱟ ᱟᱨ ᱤᱸᱞᱚᱰ ᱨᱮ ᱱᱚᱣᱟ ᱵᱮᱢᱟᱨ ᱨᱮ ᱡᱟᱹᱥᱛᱤ ᱠᱚ ᱜᱚᱡ ᱞᱮᱱᱟ ᱾   ᱚᱱᱟ ᱛᱟᱭᱚᱢ ᱱᱚᱣᱟ ᱵᱮᱢᱟᱨ ᱛᱮ ᱜᱩᱡᱩᱜ ᱦᱚᱲ ᱠᱚ ᱠᱚᱢ ᱤᱫᱤ ᱦᱟᱠᱟᱱᱟ ᱾ ᱨᱮᱯᱷᱨᱤᱡᱮᱨᱮᱴᱚᱨ ᱩᱰᱩᱠᱮᱱ ᱛᱟᱭᱚᱢ ᱵᱩᱞᱩᱝ ᱟᱨ ᱡᱚᱡᱚ ᱟᱪᱟᱨ ᱡᱚᱢ ᱠᱚ ᱠᱚᱢ ᱤᱫᱤ ᱦᱟᱠᱟᱫ ᱠᱷᱟᱹᱛᱤᱨ ᱱᱚᱣᱟ ᱵᱮᱢᱟᱨ ᱠᱚᱢ ᱦᱟᱠᱟᱱᱟ ᱢᱮᱱᱛᱮᱫ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾ ᱥᱟᱢᱟᱝ ᱮᱥᱤᱭᱟ ᱟᱨ ᱥᱟᱢᱟᱝ ᱭᱩᱨᱳᱯ ᱨᱮ ᱞᱟᱡ ᱠᱟᱱᱥᱟᱨ ᱡᱟᱹᱥᱛᱤ ᱧᱤᱞᱚᱜᱼᱟ ᱾ ᱠᱩᱲᱤ ᱠᱷᱚᱱ ᱠᱚᱲᱟ ᱵᱟᱨ ᱜᱩᱬ ᱡᱟᱥᱛᱤ ᱱᱚᱣᱟ ᱵᱮᱢᱟᱨ ᱧᱟᱢ ᱠᱚᱣᱟ ᱾ ᱫᱷᱟᱹᱛᱤ ᱨᱮ ᱡᱟᱣ ᱥᱮᱨᱢᱟ ᱗ ᱞᱟᱠᱷ ᱦᱚᱲ ᱠᱚ ᱜᱩᱡᱩᱜ ᱠᱟᱱᱟ ᱾ ᱱᱚᱣᱟ ᱵᱮᱢᱟᱨ ᱧᱟᱢ ᱞᱮᱱᱠᱷᱟᱸ ᱕ ᱥᱮᱨᱢᱟ ᱫᱷᱟᱹᱵᱤᱡ ᱵᱟᱸᱪᱟᱣ ᱨᱩᱜᱤ  ᱫᱚ ᱑᱕% ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ, ᱪᱮᱫᱟᱜ ᱥᱮ ᱟᱹᱰᱤ ᱵᱤᱞᱚᱢ ᱨᱮ ᱰᱟᱠᱛᱚᱨ ᱦᱮᱡ ᱠᱟᱛᱮᱫ ᱨᱩᱜᱤ ᱧᱮᱞ ᱠᱚᱣᱟᱭ  ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱤᱠᱪᱷᱟᱹ ᱥᱟᱬᱮᱥ ᱛᱷᱚᱠ:ᱛᱤᱨᱞᱟ. ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱘
ᱜᱳᱢᱵᱷᱤᱨᱟ
ᱜᱳᱢᱵᱷᱤᱨᱟ ᱫᱚ ᱢᱤᱫ ᱞᱮᱠᱟᱱ ᱦᱚᱲ ᱥᱮᱨᱮᱧ ᱠᱟᱱᱟ,ᱡᱟᱦᱟᱸ ᱫᱚ ᱵᱟᱝᱞᱟ/ᱵᱮᱸᱝᱜᱚᱞ ᱮᱨᱤᱭᱟ ᱥᱤᱨᱡᱚᱱ ᱟᱠᱟᱱᱟ | ᱱᱚᱣᱟ ᱡᱟᱭᱜᱟ ᱫᱚ ᱱᱤᱛᱚᱜ ᱥᱤᱧᱚᱛ ᱩᱯᱳᱢᱚᱦᱟᱫᱮᱥ ᱨᱮᱭᱟᱜ ᱮᱛᱚᱢ-ᱥᱟᱢᱟᱝ ᱱᱟᱠᱷᱟ ᱨᱮᱫᱚ ᱯᱩᱪᱷᱤᱢ ᱵᱟᱝᱞᱟ,ᱥᱤᱧᱚᱛ ᱟᱨ ᱮᱛᱚᱢ-ᱯᱟᱪᱮ ᱱᱟᱠᱷᱟ ᱫᱚ ᱵᱟᱝᱞᱟᱫᱮᱥ ᱦᱟ.ᱴᱤᱧ ᱟᱠᱟᱱᱟ | ᱱᱚᱣᱟ ᱥᱮᱨᱮᱧ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱨᱮ ᱢᱩᱬ ᱠᱟᱭᱛᱮ ᱟᱨ ᱯᱩᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱟᱞᱫᱟ ᱦᱚᱱᱚᱛ ᱠᱚᱨᱮ ᱥᱮᱨᱮᱧ ᱪᱷᱟᱨᱟᱣ ᱯᱟᱥᱱᱟᱣᱜ ᱠᱟᱱ ᱛᱟᱦᱮᱸᱱ | ᱱᱚᱣᱟ ᱞᱟᱠᱪᱟᱨ ᱫᱚ ᱯᱩᱲᱥᱟ. ᱦᱚᱱᱚᱛ ᱨᱟᱡᱽᱥᱟᱦᱤ ᱟᱨ ᱱᱚᱶᱜᱟ ᱦᱚᱱᱚᱛ ᱨᱮ ᱱᱚᱣᱟ ᱥᱮᱨᱮᱧ ᱨᱮᱭᱟᱜ ᱯᱳᱯᱩᱞᱟᱨᱤᱴᱤ ᱢᱮᱱᱟᱜ-ᱟ | ᱱᱚᱣᱟ ᱫᱚ ᱢᱤᱫ ᱞᱮᱠᱟᱱ ᱥᱮᱨᱮᱧ-ᱛᱟᱲ ᱥᱟᱶᱛᱮ ᱵᱟᱨ-ᱦᱚᱲ ᱮᱱᱮᱡᱤᱭᱟ. ᱦᱚᱛᱮᱛᱮ ᱛᱚᱨᱟᱣᱚᱜ-ᱟ |
ᱜᱳᱢᱵᱷᱤᱨᱟ ᱢᱟᱥᱠ
ᱱᱚᱣᱟ ᱜᱳᱢᱵᱷᱤᱨᱟ ᱮᱱᱮᱡ ᱫᱚ ᱮᱛᱚᱢ-ᱵᱮᱝᱜᱚᱞ ᱨᱮᱭᱟᱜ ᱢᱟᱞᱫᱟ ᱦᱚᱱᱚᱛ ᱨᱮ ᱪᱚᱭᱤᱛᱨᱚ ᱥᱚᱸᱠᱨᱟᱱᱛᱤ ᱯᱟᱨᱟᱵᱽ ᱚᱠᱛᱮ ᱜᱚᱴᱟ ᱯᱟᱠᱟᱲ ᱨᱮᱜᱮ ᱮᱱᱮᱡ-ᱥᱮᱨᱮᱧ ᱧᱮᱞᱚᱜ-ᱟ | ᱚᱱᱟ ᱢᱟᱥᱠ ᱠᱚᱫᱚ ᱱᱤᱢ  ᱟᱨ ᱯᱷᱤᱜᱽ(fig) ᱫᱟᱨᱮ ᱥᱟᱠᱟᱢ ᱛᱮ ᱚᱸᱰᱮᱱ ᱠᱚ ᱥᱩᱛᱨᱚᱫᱷᱚᱨ ᱠᱷᱩᱴ (Sutradhar) ᱨᱤᱱ ᱦᱚᱲᱠᱚ ᱵᱮᱱᱟᱣ ᱮᱫᱟ | ᱢᱤᱢᱤᱫ ᱚᱠᱛᱮ ᱚᱱᱟ ᱢᱟᱥᱠ ᱠᱚᱫᱚ ᱞᱚᱥᱚᱫ ᱛᱮᱭᱟᱜ ᱦᱚᱸ ᱵᱮᱱᱟᱣ ᱛᱟᱦᱮᱸᱱ ᱜᱮᱭᱟ |
ᱨᱩᱱᱟ ᱞᱟᱭᱞᱟ
ᱨᱩᱱᱟ ᱞᱟᱭᱞᱟ (ᱡᱟᱱᱟᱢᱺ᱑᱗ ᱱᱚᱵᱷᱮᱢᱵᱚᱨ ᱑᱙᱕᱒) ᱢᱤᱫ ᱧᱩᱛᱩᱢᱟᱱ ᱵᱟᱝᱞᱟᱫᱮᱥᱤ ᱥᱮᱨᱤᱧ ᱥᱤᱞᱯᱤ ᱠᱟᱱᱟᱭ᱾ ᱩᱱᱤ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱱᱮᱢᱟ,ᱯᱚᱯ ᱟᱨ ᱱᱟᱦᱟ ᱡᱩᱜ ᱨᱮᱱᱟᱜ ᱥᱮᱨᱤᱧ ᱞᱟᱹᱜᱤᱫ ᱟᱹᱰᱤ ᱧᱩᱛᱩᱢ ᱢᱮᱱᱟᱜ ᱛᱟᱭᱟ᱾ ᱟᱨᱦᱚᱸ ᱵᱟᱝᱞᱟᱫᱮᱥ ᱵᱮᱜᱚᱨ ᱮᱴᱟᱜ ᱫᱤᱥᱚᱢ ᱠᱚᱨᱮ ᱦᱚᱸ ᱜᱚᱡᱚᱞ ᱥᱤᱞᱯᱤ ᱞᱮᱠᱟᱛᱮ ᱟᱹᱰᱤ ᱧᱩᱛᱩᱢ ᱦᱚᱸ ᱟᱸᱡᱚᱢ ᱟᱠᱟᱱᱟ᱾ ᱵᱟᱝᱞᱟᱫᱮᱥ ᱥᱟᱹᱫᱷᱤᱱ ᱞᱟᱦᱟ ᱠᱷᱚᱱ ᱜᱮ ᱩᱱᱤ ᱫᱚ ᱥᱤᱱᱮᱢᱟ ᱨᱮᱱ ᱥᱤᱞᱯᱤ ᱞᱮᱠᱟᱛᱮ ᱠᱟᱹᱢᱤᱭᱟ ᱮᱦᱚᱵᱽ ᱟᱠᱟᱫᱟ᱾ ᱵᱟᱝᱞᱟᱫᱮᱥ ᱵᱮᱜᱚᱨ ᱦᱚᱸ ᱵᱷᱟᱨᱚᱛ ᱯᱟᱠᱤᱥᱛᱷᱟᱱ ᱠᱚᱨᱮᱱᱟᱜ ᱥᱤᱱᱮᱢᱟ ᱠᱚᱨᱮᱭ ᱥᱮᱨᱤᱧ ᱟᱠᱟᱫᱟ᱾ ᱨᱩᱱᱟ ᱞᱟᱭᱞᱟ ᱫᱚ ᱵᱟᱝᱞᱟ, ᱩᱨᱫᱩ, ᱯᱟᱧᱡᱟᱵ, ᱦᱤᱱᱫᱤ, ᱥᱤᱱᱫᱷᱤ, ᱜᱩᱡᱨᱟᱴᱤ, ᱵᱮᱞᱩᱪᱤ, ᱯᱚᱥᱛᱩ, ᱯᱷᱟᱨᱥᱤ, ᱟᱨᱵᱤ, ᱢᱟᱞᱚᱭ, ᱱᱮᱯᱟᱞᱤ, ᱡᱟᱯᱟᱱᱤ, ᱮᱥᱯᱮᱱᱤ, ᱯᱷᱚᱨᱟᱥᱤ, ᱞᱟᱭᱤᱱ ᱟᱨ ᱤᱝᱨᱮᱡᱤ ᱯᱟᱹᱨᱥᱤ ᱥᱟᱶ ᱟᱨᱦᱚᱸ ᱑᱘ ᱯᱟᱹᱨᱥᱤ ᱛᱮ ᱑᱐ ᱜᱮᱥᱟᱥᱟᱭ(ᱦᱟᱡᱟᱨ) ᱜᱚᱴᱟᱝ ᱮ ᱥᱮᱨᱤᱧ ᱟᱠᱟᱫᱟ᱾ ᱯᱟᱠᱤᱥᱛᱷᱟᱱ ᱨᱮᱱᱟᱜ ᱟᱭᱟᱜ ᱥᱮᱨᱤᱧ ᱫᱚᱢᱟᱫᱚᱢ ᱢᱟᱥᱛ ᱠᱟᱞᱟᱱᱫᱚᱨ  ᱱᱤᱭᱟᱸ ᱥᱮᱨᱤᱧ ᱫᱚ ᱟᱹᱰᱤ ᱜᱮ ᱧᱩᱛᱩᱢᱟᱱ ᱠᱟᱱᱟ᱾
ᱡᱤᱭᱟᱱ ᱠᱟᱛᱷᱟ
ᱨᱩᱱᱟ ᱞᱟᱭᱞᱟ ᱚᱱᱟ ᱚᱠᱛᱚ ᱨᱮᱱᱟᱜ ᱯᱩᱨᱵᱚ ᱯᱟᱠᱤᱥᱛᱷᱟᱱ (ᱱᱤᱛᱚᱜ ᱟᱱ ᱵᱟᱝᱞᱟᱫᱮᱥ) ᱥᱤᱞᱮᱴ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡᱽ ᱵᱟᱵᱟ ᱥᱳᱭᱚᱛ ᱢᱩᱡᱟᱡᱳᱛᱴᱫᱽ ᱮᱢᱫᱟᱫ ᱟᱞᱤ ᱫᱚᱭ ᱛᱟᱦᱮ ᱠᱟᱱᱟ ᱥᱚᱨᱠᱟᱨᱤ ᱠᱟᱹᱢᱤᱭᱤᱡ, ᱟᱨ ᱟᱡᱽ ᱜᱚᱜᱚ ᱫᱚ ᱚᱱᱤᱛᱟ ᱥᱮᱱ ᱚᱦᱚ ᱧᱩᱛᱩᱢ ᱟᱢᱮᱱᱟ ᱞᱟᱭᱞᱟ ᱫᱚᱭ ᱛᱟᱦᱮᱸ ᱠᱟᱱᱟ ᱥᱮᱨᱤᱧ ᱥᱤᱞᱯᱤ᱾ ᱟᱡᱽ ᱢᱟᱢᱟ ᱥᱩᱵᱤᱨ ᱥᱮᱱ ᱵᱷᱚᱨᱚᱛ ᱨᱮ ᱟᱹᱰᱤ ᱧᱩᱛᱩᱢᱟᱱ ᱥᱮᱨᱤᱧ ᱥᱤᱞᱯᱤ ᱠᱟᱱᱟᱭ᱾ ᱟᱭᱟᱜ ᱩᱢᱩᱨ ᱡᱚᱠᱦᱚᱱ ᱵᱟᱨ ᱥᱮᱨᱢᱟ ᱛᱟᱞᱟ ᱚᱱᱟ ᱚᱠᱛᱚ ᱨᱮ ᱟᱡᱽ ᱵᱟᱵᱟ ᱫᱚ ᱨᱟᱡᱽᱥᱟᱦᱤ ᱛᱮᱭ ᱵᱚᱫᱚᱞ ᱡᱮᱜ ᱞᱮᱱᱟ᱾ ᱚᱱᱟ ᱚᱠᱛᱚ ᱨᱮᱱᱟᱜ ᱯᱩᱪᱷᱤᱢ ᱯᱟᱠᱤᱥᱛᱷᱟᱱ ᱥᱩᱞᱛᱟᱱ ᱛᱮᱭ ᱥᱮᱱ ᱟᱠᱟᱱᱟ᱾ ᱚᱱᱟ ᱞᱮᱠᱟᱛᱮ ᱟᱭᱟᱜ ᱠᱟᱹᱴᱤᱡ ᱵᱮᱲᱟ ᱫᱚ ᱯᱟᱨᱚᱢ ᱟᱠᱟᱱᱟ ᱯᱟᱠᱤᱥᱛᱷᱟᱱ ᱨᱮᱱᱟᱜ ᱞᱟᱦᱚᱨ-ᱨᱮ᱾
ᱠᱟᱹᱢᱤ ᱥᱮᱬᱟ ᱡᱤᱭᱟᱱ
᱑᱙᱖᱖ ᱥᱮᱨᱢᱟ ᱨᱮ ᱞᱟᱭᱞᱟ ᱫᱚ ᱩᱨᱫᱩ ᱯᱟᱹᱨᱥᱤ ᱨᱮᱱᱟᱜ ᱦᱟᱢ ᱫᱚᱱᱚ ᱥᱤᱱᱮᱢᱟ ᱨᱮ ᱩᱱᱠᱮ ᱱᱚᱡᱚᱨᱚ ᱥᱮ ᱢᱚᱦᱚᱵᱟᱛ ᱠᱟ ᱡᱚ ᱯᱚᱜᱚᱢ ᱢᱤᱞᱟ ᱥᱮᱨᱤᱧ ᱠᱟᱛᱮᱜ ᱥᱚᱝᱜᱤᱛ ᱟᱛᱚ ᱨᱮ ᱨᱚᱯᱚᱲ ᱥᱮᱲᱟ ᱨᱮᱠᱚ ᱟᱜᱩ ᱞᱮᱫᱤᱭᱟ᱾ ᱑᱙᱖᱐ ᱥᱮᱨᱢᱟ ᱥᱮᱜ ᱯᱟᱠᱤᱥᱛᱷᱟᱱ ᱴᱤᱵᱷᱤ ᱪᱮᱱᱮᱴ ᱨᱮ ᱫᱤᱱᱟᱸᱢ ᱜᱮᱭ ᱯᱚᱨᱤᱵᱮᱥᱚᱱᱮᱜ ᱠᱟᱱ ᱛᱟᱦᱮᱱᱟ᱾ ᱑᱙᱗᱒ ᱥᱮᱨᱢᱟ ᱠᱷᱚᱱ ᱑᱙᱗᱔ ᱥᱮᱨᱢᱟ ᱱᱤ ᱫᱚ ᱡᱤᱭᱟ ᱢᱚᱦᱤ ᱩᱫᱫᱤᱱ ᱥᱚ ᱨᱮ ᱥᱮᱨᱤᱧ ᱠᱚᱭ ᱮᱢᱮᱜ ᱠᱟᱱ ᱛᱟᱦᱮᱱ ᱱᱟ᱾ ᱚᱱᱟ ᱛᱚᱭᱚᱡ ᱑᱙᱗᱐ ᱥᱮᱨᱢᱟ ᱥᱮᱜ ᱠᱷᱚᱱ ᱥᱤᱱᱮᱢᱟ ᱥᱮᱨᱤᱧ ᱨᱮ ᱥᱮᱨᱤᱧ ᱞᱟᱹᱜᱤᱫ ᱛᱮᱭ ᱪᱷᱩᱴᱟᱣ ᱟᱠᱟᱱᱟ᱾ ᱑᱙᱘᱔ ᱥᱮᱨᱢᱟ ᱵᱷᱟᱨᱚᱛᱤᱳ ᱥᱮᱨᱤᱧ ᱥᱟᱫᱷᱮᱨ ᱞᱟᱣ ᱥᱮᱨᱤᱧ ᱨᱮᱱᱟᱜ ᱮ ᱨᱮᱠᱚᱰ ᱟᱠᱟᱫᱟ᱾ ᱚᱱᱟ ᱥᱮᱨᱢᱟ ᱜᱮ ᱢᱩᱢᱵᱟᱭ ᱨᱮ ᱠᱚᱱᱥᱟᱨᱴ ᱨᱮ ᱥᱮᱨᱤᱧ ᱮ ᱟᱸᱡᱚᱢ ᱚᱪᱩ ᱞᱮᱜ ᱠᱚᱣᱟ᱾
ᱱᱤᱛᱭᱟ ᱱᱚᱱᱫᱚ ᱥᱟᱦᱟ
ᱱᱤᱛᱭᱟ ᱱᱚᱱᱫᱚ ᱥᱟᱦᱟ (ᱤᱸᱨᱟᱹᱡᱤᱺ Nityanand Saha; ᱒ ᱢᱟᱨᱪ ᱑᱙᱓᱓ - ᱓ ᱟᱜᱚᱥᱴ ᱑᱙᱕᱕) ᱯᱟᱹᱪᱷᱤᱢ ᱵᱟᱝᱞᱟ ᱠᱷᱚᱱ ᱥᱤᱧᱚᱛ ᱯᱷᱩᱨᱜᱟᱹᱞ ᱟᱹᱫᱚᱲᱤᱭᱟᱹᱭ ᱛᱟᱦᱮᱸᱠᱟᱱᱟ᱾ ᱩᱱᱤ ᱫᱚ ᱜᱚᱣᱟ ᱨᱮ ᱨᱟᱢ ᱞᱚᱦᱤᱭᱟ ᱥᱟᱶᱮ ᱟᱱᱫᱚᱲ ᱞᱮᱫ-ᱟ᱾ ᱩᱱᱤ ᱫᱚ ᱯᱟᱹᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱱᱚᱫᱤᱭᱟ ᱦᱚᱱᱚᱛ ᱨᱮᱭᱟᱜ ᱯᱟᱭᱨᱟᱰᱟᱝᱜᱟ ᱡᱟᱱᱟᱛᱟ ᱥᱮᱣᱟ ᱥᱟᱝᱜᱟ ᱨᱮᱱ ᱠᱟᱹᱡᱽᱣᱟᱹ ᱨᱟᱹᱥᱤᱭᱟᱹᱭ ᱛᱟᱦᱮᱸᱠᱟᱱᱟ᱾.
ᱮᱛᱚᱵᱚᱦ ᱡᱤᱭᱚᱱ ᱟᱨ ᱠᱮᱨᱤᱭᱟᱨ
ᱱᱤᱛᱭᱟ ᱱᱚᱱᱫᱚ ᱥᱟᱦᱟ ᱫᱚ ᱒ ᱢᱟᱨᱪ ᱑᱙᱓᱓ ᱢᱟᱹᱦᱤᱛ ᱨᱮᱭᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱴᱟᱝᱟᱭᱤᱞ ᱦᱚᱱᱚᱛ ᱨᱮᱭᱟᱜ ᱯᱚᱨᱟᱵᱟᱹᱨᱤ ᱨᱮᱭᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱟᱡᱟᱜ ᱥᱮᱪᱮᱫ ᱛᱷᱟᱛᱭᱟ ᱡᱟᱵᱩᱨᱤ ᱠᱚᱞᱮᱡᱽ ᱠᱷᱚᱱᱮ ᱦᱟᱢᱮᱴ ᱞᱮᱫᱟ ᱟᱨ ᱑᱙᱔᱙ ᱥᱮᱨᱢᱟ ᱨᱮ ᱢᱮᱴᱨᱤᱠᱮ ᱯᱟᱥ ᱞᱮᱫᱟ᱾ ᱫᱤᱥᱚᱢ ᱦᱟᱹᱴᱤᱧ ᱛᱟᱭᱚᱢ ᱩᱱᱤ ᱫᱚ ᱱᱚᱫᱤᱭᱟ ᱦᱚᱱᱚᱛ ᱨᱮᱭᱟᱜ ᱯᱟᱭᱨᱟᱰᱟᱝᱜᱟ ᱨᱮ ᱜᱤᱨᱟᱹᱵᱟᱹᱥᱤ ᱞᱮᱱᱟ᱾ ᱩᱱᱤ ᱫᱚ ᱟᱡᱟᱜ ᱡᱩᱶᱟᱹᱱ ᱚᱠᱛᱮ ᱨᱮ ᱯᱟᱭᱨᱟᱰᱟᱝᱜᱟ ᱨᱮᱭᱟᱜ ᱡᱟᱱᱛᱟ ᱥᱮᱣᱟ ᱵᱚᱞᱚ ᱞᱮᱱᱟ᱾
ᱜᱩᱨ
ᱩᱱᱤ ᱫᱚ ᱡᱟᱣᱜᱮ ᱥᱤᱧᱚᱛ ᱫᱤᱥᱚᱢ ᱞᱟᱹᱜᱤᱫ ᱥᱟᱹᱦᱤᱫᱚᱜ-ᱮ ᱠᱷᱚᱡᱽ ᱠᱟᱱ ᱛᱟᱦᱮᱸᱠᱟᱱᱟ, ᱢᱮᱱᱠᱷᱟᱱ ᱥᱤᱧᱚᱛ ᱫᱚ ᱑᱙᱔᱗ ᱥᱮᱨᱢᱟ ᱯᱷᱩᱨᱜᱟᱹᱞ ᱮᱱᱛᱮ ᱟᱡᱟᱜ ᱠᱩᱠᱢᱩ ᱵᱟᱝ ᱯᱩᱨᱟᱹᱣ ᱞᱮᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱰᱤᱛ ᱮ ᱛᱷᱚᱱ ᱛᱷᱚᱠ:ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱛᱷᱚᱠ:ᱱᱟᱜᱟᱢ
ᱦᱟ.ᱠᱩ
ᱦᱟ.ᱠᱩ ᱥᱮ ᱦᱟᱠᱚ (ᱤᱝᱨᱟ.ᱡᱤ: fish) ᱢᱤᱫ ᱞᱮᱠᱟᱱ ᱫᱟᱜ ᱡᱤᱭᱟ.ᱞᱤ ᱠᱟᱱᱟ ᱠᱚ । ᱦᱟᱠᱚ ᱫᱚ ᱵᱟᱦᱽ ᱨᱮᱭᱟᱜ ᱜᱚᱲᱚ ᱛᱮ ᱠᱚ ᱥᱟ'ᱦᱮᱫᱟ। ᱱᱩᱠᱚ ᱣᱟᱜ ᱠᱟ.ᱴᱩᱵ ᱥᱮ ᱡᱟᱝᱜᱟ ᱵᱟᱝ ᱛᱟᱦᱮᱱ ᱛᱟᱠᱚᱣᱟ। ᱰᱷᱮᱨ ᱦᱟᱠᱚ ᱜᱮ ᱨᱮᱭᱟᱲ ᱢᱟᱭᱟᱢ ᱡᱤᱭᱟ.ᱞᱤ ᱠᱟᱱᱟ ᱠᱚ। ᱵᱩᱨᱩ ᱞᱤ'ᱡᱤ ᱥᱚᱰᱚᱜ ᱠᱚᱨᱮ ᱠᱷᱚᱱ, ᱜᱟ.ᱦᱤᱨ ᱡᱟᱞᱟᱯᱩᱨᱤ ᱦᱟ.ᱵᱤᱡ ᱦᱟᱠᱚ ᱧᱟᱢᱚᱜ-ᱟ। ᱱᱟᱦᱟᱜ ᱦᱟ.ᱵᱤᱡ 33,100 ᱞᱮᱠᱟᱱ ᱡᱟ.ᱛ ᱨᱮᱱ ᱦᱟᱠᱚ ᱠᱚ ᱧᱟᱢ ᱟᱠᱟᱱᱟ।
ᱦᱟᱠᱚ ᱞᱮᱠᱟ ᱛᱮ ᱵᱤᱠᱟ.ᱣᱚᱜ ᱠᱟᱱ ᱡᱤᱭᱟ.ᱞᱤ ᱠᱚ ᱫᱚ ᱠᱮᱢᱵᱨᱤᱭᱟᱱ ᱡᱩᱜᱽ ᱨᱮᱠᱚ ᱚᱢᱚᱱ ᱞᱮᱱ ᱟᱫᱚᱢ ᱦᱟᱠᱚ ᱣᱟᱜ ᱦᱚᱲᱢᱚ ᱨᱮ ᱡᱟᱝ ᱵᱟᱝ ᱦᱚ ᱦᱩᱭ ᱫᱟᱲᱮ ᱠᱚᱜ-ᱟ|
ᱦᱩᱥᱮᱱᱟᱵᱟᱫᱽ, ᱡᱷᱟᱨᱠᱷᱚᱸᱰ
ᱦᱩᱥᱮᱱᱟᱵᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱯᱟᱞᱟᱢᱩ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱡᱚᱜᱚ ᱰᱤᱵᱤᱡᱟᱱ ᱠᱟᱱᱟ ᱾ ᱦᱩᱥᱮᱱᱟᱵᱟᱫᱽ (ᱡᱟᱯᱞᱟ), ᱥᱤᱧᱚᱛᱤᱭᱟᱹ ᱵᱮᱸᱜᱚᱞ ᱴᱟᱭᱤᱝᱟᱨ ᱯᱷᱟᱭᱤᱴ ᱠᱞᱟᱵᱽ (ᱟᱭᱤ.ᱵᱤ.ᱴᱤ.ᱮᱯᱷ.ᱥᱤ.) ᱨᱤᱱᱤᱡ ᱟᱭᱟᱨ ᱠᱷᱮᱞᱚᱸᱰᱤᱭᱟᱹ ᱥᱮᱱ ᱨᱟᱡᱽ (ᱯᱤ.ᱟᱭᱤ.ᱭᱩ.) ᱮᱥ/ᱳ ᱵᱤ.ᱯᱤ.ᱮᱥ. ᱢᱚᱫᱚᱱ ᱪᱚᱣᱫᱷᱨᱤ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱚᱲᱟᱜᱱᱟᱜᱟᱨ ᱡᱟᱯᱞᱟ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱩᱥᱮᱱᱟᱵᱟᱫᱽ ᱨᱤᱱ ᱦᱚᱲ ᱮᱞ ᱒᱙,᱒᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱦᱩᱥᱮᱱᱟᱵᱟᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱕᱔% ᱢᱮᱱᱟᱜᱼᱟ : ᱠᱚᱲᱟ ᱟᱜ ᱥᱮᱪᱮᱫ ᱖᱒% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱔᱕% ᱢᱮᱱᱟᱜᱼᱟ ᱾ ᱦᱩᱥᱮᱱᱟᱵᱟᱫᱽ ᱨᱮ, ᱑᱘% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱚᱛᱱᱚᱜ
ᱦᱩᱥᱮᱱᱟᱵᱟᱫᱽ 24.53°N, 84.02°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱔᱕ ᱢᱤᱴᱚᱨ (᱔᱘᱖ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱩᱥᱮᱱᱟᱵᱟᱫᱽ (ᱡᱟᱯᱞᱟ) ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱩᱰᱤᱧ ᱥᱚᱦᱚᱨ ᱠᱟᱱᱟ ᱱᱚᱣᱟ ᱥᱩᱨᱼᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱞᱟᱹᱜᱤᱫ ᱛᱮ ᱢᱩᱬ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱟᱨ ᱵᱤᱦᱟᱨ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱨᱮᱞᱣᱮ ᱥᱴᱮᱥᱚᱱ ᱫᱚ 'ᱡᱟᱯᱞᱟ' ᱠᱚ ᱢᱮᱛᱟᱜᱼᱟ ᱾ ᱡᱟᱯᱞᱟ ᱠᱷᱚᱱ ᱵᱤᱦᱟᱨ ᱥᱮᱱ, ᱦᱩᱰᱤᱧ ᱥᱴᱮᱥᱚᱱ ᱠᱟᱡᱚᱨᱚᱛᱱᱟᱣᱰᱤᱦ ᱟᱨ ᱱᱟᱵᱤᱱᱚᱜᱚᱨ ᱠᱟᱱᱟ ᱾ ᱤᱱᱴᱟᱨᱥᱤᱴᱤ ᱠᱚᱢᱭᱩᱴᱮᱥᱚᱱ ᱞᱟᱹᱜᱤᱫ ᱨᱮᱞᱣᱮ ᱢᱩᱬ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱱᱚᱣᱟ ᱞᱚᱠᱟᱞ ᱵᱟᱥ ᱟᱨ ᱦᱩᱰᱤᱧ ᱜᱟᱰᱤ ᱥᱩᱨᱼᱥᱩᱯᱩᱨ ᱥᱚᱦᱚᱨ ᱛᱟᱞᱟ ᱛᱮ ᱦᱚᱸ ᱪᱟᱪᱞᱟᱣ ᱦᱩᱭᱩᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱞᱟᱢᱩ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱯᱟᱞᱟᱢᱩ ᱦᱚᱱᱚᱛ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ ᱛᱷᱚᱠ:ᱯᱟᱞᱟᱢᱩ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱚᱝᱜᱳ ᱨᱮᱱᱟᱜ ᱟᱹᱯᱱᱟᱹᱛ
ᱠᱚᱝᱜᱳ ᱨᱮᱱᱟᱜ ᱟᱹᱯᱱᱟᱹᱛ (ᱯᱷᱨᱮᱸᱪ: République du Congo, ᱠᱤᱛᱩᱵᱟ: Repubilika ya Kôngo) ᱫᱚ ᱛᱟᱞᱢᱟ ᱟᱯᱷᱨᱤᱠᱟ ᱨᱮᱭᱟᱜ ᱯᱟᱪᱮ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱲᱮ ᱨᱮᱭᱟᱜ ᱢᱤᱫ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱭᱟᱜ ᱯᱟᱪᱮ ᱥᱮᱫ ᱜᱮᱵᱚᱱ, ᱠᱚᱸᱭᱮᱼᱯᱟᱪᱮ ᱥᱮᱫ ᱠᱮᱢᱮᱨᱩᱱ ᱟᱨ ᱥᱟᱢᱟᱝᱼᱠᱚᱸᱭᱮ ᱥᱮᱫ ᱛᱟᱞᱢᱟ ᱟᱯᱷᱨᱤᱠᱟᱱ ᱨᱮᱱᱟᱜ ᱟᱹᱯᱱᱟᱹᱛ, ᱮᱛᱚᱢᱼᱥᱟᱢᱟᱝ ᱥᱮᱫ ᱰᱤ.ᱟᱨ ᱠᱚᱝᱜᱳ, ᱮᱛᱚᱢ ᱥᱮᱫ ᱮᱝᱜᱳᱞᱟ ᱨᱮᱭᱟᱜ ᱵᱟᱨᱦᱮ ᱴᱚᱴᱷᱟ ᱠᱮᱵᱤᱱᱰᱟ ᱯᱚᱱᱚᱛ ᱟᱨ ᱮᱛᱚᱢᱼᱯᱟᱪᱮ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ᱾ ᱵᱽᱨᱟᱡᱟᱵᱷᱤᱞ ᱫᱚ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱠᱚᱝᱜᱳ ᱨᱮᱱᱟᱜ ᱟᱹᱯᱱᱟᱹᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱯᱷᱨᱮᱸᱪ᱾
ᱵᱟᱨᱦᱮ ᱡᱚᱱᱚᱲ
ᱥᱚᱨᱠᱟᱨ
ᱴᱩᱨᱤᱡᱚᱢ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ
ᱫᱷᱚᱨᱢᱮᱱᱫᱽᱨᱚ ᱯᱨᱚᱫᱷᱟᱱ
ᱫᱷᱚᱨᱢᱮᱱᱫᱽᱨᱚ ᱯᱨᱚᱫᱷᱟᱱ ᱫᱚ ᱵᱷᱟᱨᱚᱛᱤᱭᱚ ᱨᱟᱡᱽᱱᱮᱛᱟ ᱟᱨ ᱟᱸᱛᱷᱨᱳᱯᱳᱞᱳᱡᱤᱥᱴ(Anthropologist) ᱠᱟᱱᱟᱭ ᱾ ᱱᱤᱛᱚᱝ ᱮᱱ.ᱰᱤ.ᱮ. ᱥᱚᱨᱠᱟᱨᱼᱟᱜ ᱦᱚᱛᱮᱭᱟᱜ ᱯᱮᱴᱨᱳᱞᱤᱭᱚᱢ ᱟᱨ ᱟ.ᱨᱤᱛ ᱜᱮᱥ ᱢᱚᱸᱛᱨᱟᱞᱚᱭ ᱟᱨ ᱤᱥᱯᱟᱛ ᱢᱚᱸᱛᱨᱟᱞᱚᱭ ᱨᱮ ᱨᱟᱥᱴᱨᱚ ᱢᱚᱸᱛᱨᱤ ᱞᱮᱠᱟᱛᱮ ᱠᱟ.ᱢᱤ ᱦᱟᱛᱟᱣ ᱟᱠᱟᱫᱟᱭ । ᱱᱚᱶᱟ ᱞᱟᱦᱟᱨᱮ ᱢᱳᱫᱤ ᱥᱚᱨᱠᱟᱨᱼᱟᱜ ᱯᱩᱭᱞᱩ ᱥᱚᱨᱠᱟᱨ ᱨᱮ ᱔ ᱥᱮᱯᱴᱮᱢᱵᱚᱨ ᱒᱐᱑᱗ ᱠᱷᱚᱱ ᱦᱩᱱᱟ.ᱨ ᱩᱛᱷᱱᱟ.ᱣ ᱢᱚᱸᱛᱨᱟᱞᱚᱭ ᱨᱮᱭᱟᱜ ᱫᱟ.ᱭ ᱵᱷᱟ.ᱨᱭᱟ.ᱛ ᱜᱚᱜ ᱞᱮᱜ-ᱟ । ᱫᱷᱚᱨᱢᱮᱱᱫᱽᱨᱚ ᱢᱟᱨᱪ ᱒᱐᱑᱒ ᱠᱷᱚᱱ ᱵᱤᱦᱟᱨ ᱯᱚᱱᱚᱛ ᱯᱟᱦᱴᱟ ᱠᱷᱚᱱ ᱨᱟᱡᱽᱭᱚ ᱥᱚᱵᱷᱟ ᱛᱮ ᱵᱟᱪᱷᱱᱟᱣ‌ ᱞᱮᱱᱟᱭ ᱾ ᱓ ᱮᱯᱨᱤᱞ ᱒᱐᱑᱘ ᱨᱮ ᱫᱟᱥᱟᱨ ᱫᱷᱟᱣ ᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱨᱟᱡᱽᱭᱚ ᱥᱚᱵᱷᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾
ᱥᱮᱪᱮᱫ
ᱫᱷᱚᱨᱢᱮᱱᱫᱽᱨᱚ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟ.ᱜᱟᱲ, ᱵᱷᱩᱵᱽᱱᱮᱥᱚᱨ ᱠᱷᱚᱱᱟᱜ ᱮᱢ.ᱮ. ( M.A.- Anthropology) ᱯᱟᱥ ᱞᱮᱫᱟᱭ ।
ᱨᱟᱡᱽᱱᱤᱛᱤ ᱡᱤᱭᱚᱱ
ᱫᱷᱚᱨᱢᱮᱱᱫᱽᱨᱚ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱦᱚᱥᱮᱛ ᱠᱟᱱᱟᱭ ᱾ ᱱᱩᱭ ᱫᱚ ᱢᱟᱬᱟᱝ ᱵᱤ.ᱡᱮ.ᱯᱤ‌. ᱥᱟᱝᱥᱚᱫᱽ ᱫᱮᱵᱮᱱᱫᱽᱨᱚ ᱯᱨᱚᱫᱷᱟᱱ-ᱤᱡ ᱦᱚᱯᱚᱱ ᱠᱟᱱᱟᱭ ᱾ ᱫᱷᱚᱨᱢᱮᱱᱫᱽᱨᱚ ᱑᱙᱘᱓ ᱥᱮᱨᱢᱟ ᱨᱮ ᱚᱠᱷᱤᱲ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱨᱛᱷᱤ ᱥᱚᱝᱜᱷᱚ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱨᱟᱡᱽᱱᱤᱛᱤ ᱡᱤᱭᱚᱱ ᱮᱦᱚᱵ ᱞᱮᱫᱟ ᱾ ᱑᱙᱘᱕ ᱥᱮᱨᱢᱟ ᱨᱮ ᱛᱟᱲᱪᱮᱨ ᱪᱮᱛᱮᱫ ᱜᱟᱶᱛᱟ ᱨᱤᱱᱤᱡ ᱯᱟᱨᱥᱮᱛ ᱛᱟᱦᱮᱸ ᱠᱟᱱᱟᱭ ᱾ ᱑᱙᱙᱕ ᱨᱮ ᱵᱷᱟᱨᱛᱤᱭᱚ ᱪᱮᱛᱮᱫ ᱜᱟᱶᱛᱟ ᱨᱤᱱᱤᱡ ᱡᱟ.ᱛᱤᱭᱟ.ᱨᱤ ᱥᱩᱛᱨᱮᱛ ᱵᱟᱪᱷᱚᱱ ᱞᱮᱱᱟ ᱾
ᱫᱷᱚᱨᱢᱮᱱᱫᱽᱨᱚ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱜᱮᱞ ᱵᱟᱨ ᱜᱚᱴᱟᱝ ᱚᱫᱷᱤᱵᱮᱥᱚᱱ (᱒᱐᱐᱐- ᱒᱐᱐᱔) ᱛᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱯᱟᱲᱚᱞᱚᱦᱚᱰᱟ ᱱᱤᱨᱵᱟᱪᱚᱱ ᱢᱚᱸᱰᱞᱤ ᱠᱷᱚᱱ ᱵᱟᱪᱷᱚᱱ ᱞᱮᱱᱟᱭ । ᱵᱤᱫᱷᱟᱱ ᱥᱚᱵᱷᱟ ᱢᱚᱪᱟ ᱢᱚᱪᱟ ᱡᱚᱯᱚᱢ ᱨᱮ ᱥᱟᱨᱟ ᱜᱷᱟ.ᱲᱤᱡ ᱡᱤᱣᱤᱫ ᱛᱟᱦᱮᱸᱠᱚᱜ ᱠᱷᱚ.ᱛᱤᱨ ᱱᱟᱯᱟᱭ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱩᱛᱠᱚᱲᱚᱢᱚᱬᱤ ᱯᱨᱚᱛᱤᱵᱷᱟ ᱢᱟᱱ ᱧᱟᱢ ᱞᱮᱜ-ᱟ ᱾ ᱵᱤ.ᱡᱮ.ᱯᱤ. -ᱤᱡ ᱦᱩᱞᱭᱟ. ᱥᱟᱯᱲᱮᱛ ᱠᱚ ᱵᱟᱪᱷᱟᱣᱮ ᱛᱟᱭᱚᱢ ᱚᱜᱚᱥᱴᱚ ᱒᱐᱑᱑ ᱨᱮ ᱡᱷᱟᱰᱠᱦᱚᱸᱰ ᱯᱚᱱᱚᱛ ᱵᱤ.ᱡᱮ.ᱯᱤ. ᱫᱚᱞ ᱨᱤᱱᱤᱡ Organizational additional of the party executive ᱞᱮᱠᱟᱭ ᱠᱟ.ᱢᱤ ᱟᱠᱟᱫᱟ ᱾ ᱫᱷᱚᱨᱢᱮᱱᱫᱽᱨᱚ ᱯᱨᱚᱫᱷᱟᱱ ᱵᱷᱟᱨᱚᱛ ᱨᱮᱭᱟᱜ ᱜᱮᱞ ᱯᱩᱱ ᱜᱚᱴᱮᱡ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱳᱰᱤᱥᱟ ᱨᱮᱭᱟᱜ ᱫᱮᱣᱜᱚᱰ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱢᱚᱸᱰᱞᱤ ᱠᱷᱚᱱᱟᱜ ᱠᱚ ᱵᱟᱪᱷᱟᱣ ᱞᱮᱫᱮᱭᱟ ᱾
᱒᱐᱑᱔ ᱥᱮᱨᱢᱟ ᱱᱚᱨᱮᱱᱫᱽᱨᱚ ᱢᱳᱫᱤ-ᱭᱟᱜ ᱥᱚᱨᱠᱟᱨ ᱜᱚᱲᱦᱚᱱ ᱛᱟᱭᱚᱢ ᱯᱮᱴᱨᱳᱞᱤᱭᱚᱢ ᱟᱨ ᱟ.ᱨᱤᱛ ᱜᱮᱥ ᱢᱚᱸᱛᱨᱟᱞᱚᱭ ᱨᱤᱱᱤᱡ ᱢᱚᱸᱛᱨᱤ ᱞᱮᱠᱟᱛᱮ ᱠᱚ ᱫᱟ.ᱭᱛᱚ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾ ᱱᱚᱶᱟ ᱫᱟ.ᱭᱛᱚ ᱨᱮ ᱞᱮᱛᱟᱲ ᱢᱚᱬᱮ ᱥᱮᱨᱢᱟ ᱡᱟᱠ ᱛᱟᱦᱮᱸᱛᱷᱤᱨ ᱠᱟᱱ ᱠᱷᱟ.ᱛᱤᱨ ᱱᱤᱭ ᱫᱚ ᱱᱟ.ᱛᱷᱤᱨᱮ ᱧᱩᱛᱩᱢ ᱢᱮᱱᱟᱜ ᱛᱟᱭᱟ ᱾ ᱟᱡᱟᱜ ᱠᱟ.ᱢᱤᱦᱚᱨᱟ ᱥᱟᱛ ᱠᱟᱱ ᱠᱷᱟ.ᱛᱤᱨ ᱢᱳᱫᱤᱦᱟᱜ ᱫᱚᱥᱟᱨ ᱯᱟ.ᱲᱤᱨᱮ ᱦᱚᱸ ᱫᱷᱚᱨᱢᱮᱱᱫᱽᱨᱚ ᱚᱱᱟ ᱫᱟ.ᱭᱛᱚ ᱧᱟᱢ ᱟᱠᱟᱫᱟ ᱾ ᱥᱤᱧᱚᱛ ᱨᱮ ᱱᱚᱶᱟ ᱨᱮᱠᱚᱰ ᱫᱚ ᱯᱩᱭᱞᱩ ᱫᱷᱟᱣ ᱦᱩᱭ ᱵᱟ.ᱲᱤᱡ ᱠᱟᱱᱟ ᱾
ᱡᱟᱢᱢᱩ ᱠᱟᱥᱢᱤᱨ ᱨᱮᱭᱟᱜ ᱓᱗᱐ ᱫᱷᱟᱨᱟ ᱨᱟᱠᱟᱵ ᱨᱩᱣᱟ.ᱲ ᱚᱠᱛᱮ ᱫᱷᱚᱨᱢᱮᱱᱫᱽᱨᱚ ᱥᱚᱨᱠᱟᱨᱟᱜ ᱠᱳᱨ ᱠᱚᱢᱤᱴᱤ ᱨᱤᱱᱤᱡ ᱥᱚᱦᱮᱛ ᱛᱟᱦᱮᱸᱠᱟᱱᱟᱭ ᱾
ᱵᱟ.ᱲᱛᱤ ᱡᱚᱱᱚᱲ
ଶ୍ରେଣୀ:୧୯୬୯ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଅନୁଗୋଳ ଜିଲ୍ଲାର ଲୋକ ଶ୍ରେଣୀ:୧୪ଶ ଲୋକ ସଭା ସଭ୍ୟ
ᱠᱚᱞᱯᱚᱱᱟ ᱯᱟᱴᱚᱣᱟᱨᱤ
ᱠᱚᱞᱯᱚᱱᱟ ᱯᱟᱴᱣᱟᱨᱤ ᱫᱚ ᱟᱥᱟᱢ ᱫᱤᱥᱚᱢ ᱠᱷᱚᱱ ᱢᱤᱫ ᱥᱤᱧᱚᱛᱤᱭᱟ ᱯᱞᱮᱵᱟᱹᱠ ᱟᱨ ᱦᱚᱲ ᱥᱮᱨᱮᱧ ᱥᱤᱠᱟᱨᱤᱭᱟ ᱠᱟᱱᱟᱭ ᱾ ᱩᱱᱤ ᱫᱚ ᱓᱐ ᱯᱟᱹᱨᱥᱤ ᱛᱮ ᱥᱮᱨᱮᱧ ᱟᱠᱟᱫᱟᱭ ᱾ ᱩᱱᱤ ᱫᱚ ᱒᱐᱐᱘ ᱥᱟᱞᱮ ᱨᱮ ᱨᱤᱭᱟᱹᱞᱤᱴᱤ ᱥᱳ ᱡᱩᱱᱩᱱ - ᱠᱩᱪᱷ ᱠᱚᱨ ᱫᱤᱠᱷᱟᱱᱮ ᱠᱟ ᱮᱱᱰᱤᱴᱤᱵᱷᱤ ᱤᱢᱟᱡᱤᱱ ᱨᱮ ᱯᱟᱴᱤᱥᱤᱯᱮᱴ ᱦᱟᱛᱟᱣ ᱞᱮᱫᱟ ᱾ ᱡᱩᱫᱤ ᱟᱡᱟᱜ ᱠᱨᱮᱰᱤᱴ ᱞᱟᱹᱜᱤᱫ ᱦᱚᱲ ᱥᱮᱨᱮᱧ ᱟᱨ ᱯᱚᱯᱩᱞᱟᱨ ᱥᱮᱨᱮᱧ ᱠᱚ ᱢᱮᱱᱟᱜ ᱠᱟᱫᱟ, ᱵᱳᱡᱯᱩᱨᱤ ᱥᱮᱨᱮᱧ ᱫᱚ ᱟᱡ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱰᱮᱰᱤᱡᱮᱴ ᱥᱮᱨᱮᱧ ᱠᱟᱱ ᱛᱟᱭᱟ ᱾
ᱟᱬᱜᱟᱹᱛ ᱡᱤᱭᱚᱱ ᱟᱨ ᱢᱟᱬᱟᱝᱛᱮᱭᱟ
ᱯᱟᱴᱚᱣᱟᱨᱤ ᱫᱚ ᱑᱙᱗᱘ ᱥᱟᱞᱮ ᱨᱮᱱᱟᱜ ᱚᱠᱴᱚᱵᱚᱨ ᱒᱗ ᱢᱟᱦᱤᱛ ᱨᱮ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱵᱟᱨᱯᱮᱴᱟ ᱦᱚᱱᱚᱛ ᱨᱮ ᱡᱟᱱᱟᱴ ᱞᱮᱱᱟᱭ ᱾ ᱑᱙᱙᱖ ᱥᱟᱞᱮ ᱨᱮ ᱞᱳᱠᱱᱚ ᱨᱮᱱᱟᱜ ᱠᱳᱴᱳᱱ ᱵᱤᱨᱫᱟᱹᱜᱟᱹᱲ ᱠᱷᱚᱱ ᱤᱧᱨᱟᱹᱡᱤ ᱥᱟᱶᱦᱮᱫ ᱨᱮ ᱥᱚᱱᱮᱨ ᱮ ᱯᱟᱥ ᱠᱮᱫᱟᱭ, ᱟᱥᱟᱢ ᱟᱨ ᱵᱤᱥᱟᱨᱟᱰᱳ ᱥᱤᱧᱚᱛᱤᱭᱟ ᱠᱞᱟᱥᱤᱠᱟᱞ ᱥᱮᱨᱮᱧ ᱦᱚᱸ ᱞᱳᱠᱱᱳ ᱠᱷᱚᱱ ᱯᱟᱥ ᱞᱮᱫᱟᱹᱭ ᱾ ᱯᱟᱴᱚᱣᱟᱨᱤ ᱔ ᱵᱚᱪᱷᱚᱨ ᱩᱢᱮᱨ ᱨᱮ ᱦᱚᱲ ᱠᱚ ᱥᱟᱢᱟᱝ ᱨᱮ ᱟᱡᱟᱜ ᱚᱵᱷᱤᱱᱚᱭ ᱮᱦᱚᱵ ᱞᱮᱫᱟᱭ ᱾ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱠᱟᱢᱨᱩᱯᱤᱭᱟ ᱟᱨ ᱜᱳᱞᱯᱮᱥᱴᱤᱭᱟ ᱟᱥᱟᱢᱤᱡ ᱥᱮᱨᱮᱧ ᱛᱟᱞᱟ ᱛᱮ ᱟᱡ ᱵᱟᱵᱟ ᱥᱨᱤ ᱵᱨᱩᱡᱤᱱ ᱯᱟᱴᱚᱣᱟᱨᱤ ᱴᱷᱮᱱ ᱠᱷᱚᱱ ᱥᱮᱨᱮᱧ ᱨᱮᱱᱟᱜ ᱴᱨᱮᱱᱤᱧ ᱦᱟᱛᱟᱣ ᱞᱮᱫᱟᱹᱭ, ᱯᱟᱴᱚᱣᱟᱨᱤ ᱫᱚ ᱵᱷᱟᱛᱠᱷᱚᱱᱰᱮ ᱢᱭᱩᱡᱤᱠ ᱤᱱᱥᱴᱤᱴᱭᱩᱴ ᱵᱤᱨᱫᱟᱹᱜᱟᱹᱲ,ᱞᱳᱠᱱᱳ ᱠᱷᱚᱱ ᱥᱤᱧᱚᱛᱤᱭᱟ ᱠᱞᱟᱥᱤᱠᱟᱞ ᱥᱮᱨᱮᱧ  ᱨᱮ ᱵᱤᱥᱟᱨᱟᱰᱳ ᱥᱮᱨᱮᱧ ᱛᱟᱞᱟ ᱛᱮ ᱦᱚᱸ ᱴᱨᱮᱱᱤᱝ ᱦᱟᱛᱟᱣ ᱞᱮᱫᱟᱭ ᱾ ᱩᱱᱤ ᱫᱚ ᱵᱳᱡᱯᱩᱨᱤ ᱦᱚᱲ ᱥᱮᱨᱮᱧ ᱞᱮᱠᱟᱛᱮ ᱟᱭᱢᱟ ᱞᱮᱠᱟᱛᱮ ᱥᱮᱨᱮᱧ ᱠᱟᱫᱟᱭ ᱡᱟᱦᱟᱸ ᱫᱚ ᱯᱩᱨᱣᱤ, ᱯᱚᱪᱨᱟ, ᱠᱚᱡᱨᱤ ᱥᱳᱦᱳᱨ, ᱵᱟᱯᱞᱟ ᱥᱮᱨᱮᱧ ᱠᱚ ᱦᱚᱸ ᱦᱮᱱᱟᱜᱼᱟ ᱾
ᱡᱤᱭᱚᱱ
ᱯᱟᱴᱚᱣᱟᱨᱤ ᱫᱚ ᱯᱩᱭᱞᱩ ᱵᱳᱡᱯᱩᱨᱤ ᱥᱮᱨᱮᱧ ᱥᱤᱠᱟᱨᱤᱭᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱠᱷᱟᱹᱫᱤ ᱵᱤᱨᱦᱟ ᱟᱹᱨᱤ ᱪᱟᱹᱞᱤ ᱨᱮᱱᱟᱜ ᱢᱟᱨᱮ ᱟᱹᱨᱤ ᱪᱟᱹᱞᱤ ᱫᱚ ᱡᱮᱻᱡᱟᱹᱛᱤᱭᱟᱨᱤ ᱢᱮᱞᱟᱝᱠᱤ ᱪᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱟᱭᱮ ᱾
᱒᱐᱑᱓ ᱥᱟᱞᱮ ᱨᱮ ᱯᱟᱴᱚᱣᱟᱨᱤ ᱢᱩᱢᱵᱟᱹᱭ ᱨᱮ ᱢᱤᱫ ᱰᱚᱠᱭᱩᱢᱮᱱᱴᱨᱮᱨᱤ ᱥᱤᱱᱮᱢᱟ “ᱵᱮᱫᱟᱹᱥᱤᱭᱟ" ᱨᱮ ᱚᱵᱷᱤᱱᱚᱭ ᱞᱮᱫᱟᱹᱭ ᱾ ᱱᱚᱶᱟ ᱥᱤᱱᱮᱢᱟ ᱫᱚ ᱰᱤᱥᱮᱢᱵᱚᱨ ᱘ ᱢᱟᱦᱤᱛ ᱨᱮ ᱩᱪᱷᱟᱱ ᱥᱚᱫᱚᱨ ᱞᱮᱱᱟ ᱾
ᱯᱟᱴᱚᱣᱟᱨᱤ ᱫᱚ ᱯᱩᱭᱞᱩ ᱛᱤᱨᱞᱟ ᱠᱟᱱᱟᱭ ᱡᱟᱦᱟᱸ ᱫᱚ ᱩᱱᱤ ᱪᱷᱟᱯᱨᱟᱦᱤᱭᱟ ᱯᱩᱨᱵᱤ ᱰᱷᱚᱸᱜ ᱛᱮ ᱥᱮᱨᱮᱧ ᱨᱮᱠᱳᱰ ᱥᱟᱶ ᱥᱮᱨᱮᱧ ᱞᱮᱫᱟᱹᱭ ᱾
ᱨᱟᱹᱡᱱᱤᱛᱤ ᱡᱤᱭᱚᱱ
ᱡᱩᱞᱟᱹᱭ ᱒᱐᱑᱘ ᱥᱟᱞᱮ ᱨᱮ ᱯᱟᱴᱱᱟ ᱨᱮ ᱵᱤ.ᱡᱮ.ᱯᱤ ᱨᱮᱱᱤᱡ ᱢᱟᱨᱮ ᱯᱟᱨᱥᱮᱫ ᱚᱢᱤᱛ ᱥᱟᱦᱟ ᱟᱨ ᱵᱤᱦᱟᱨ ᱨᱤᱱᱤᱡ ᱥᱚᱦᱮᱫ ᱥᱤᱨᱟᱹ ᱢᱚᱱᱛᱨᱤ ᱥᱩᱥᱤᱞ ᱠᱩᱢᱟᱨ ᱢᱳᱫᱤ ᱛᱟᱹᱠᱤᱱᱟ ᱥᱮᱞᱮᱫ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱹᱴᱤ ᱨᱮ ᱥᱮᱞᱮᱫ ᱞᱮᱱᱟᱭ ᱾
ᱨᱩᱵᱤᱱᱟ ᱵᱟᱡᱽᱣᱟ
ᱨᱩᱵᱤᱱᱟ ᱵᱟᱡᱽᱣᱟ ᱫᱚ ᱢᱤᱫ ᱠᱟᱱᱟᱰᱤᱭᱟᱱ ᱮᱠᱴᱨᱮᱥ ᱠᱟᱱᱟᱭ ᱟᱨ ᱯᱟᱸᱡᱟᱵᱤ ᱯᱷᱤᱞᱢ ᱨᱮ ᱠᱟᱹᱢᱤᱭᱤᱡ ᱱᱤᱨᱩ ᱵᱟᱡᱽᱣᱟ ᱤᱡ ᱢᱤᱥᱨᱟ ᱠᱟᱱᱟᱭ ᱾ ᱩᱱᱤᱫᱚ ᱒᱐᱑᱗ ᱥᱟᱞ ᱨᱮ ᱟᱡᱤᱜ ᱢᱤᱥᱨᱟ ᱦᱟᱜ ᱯᱷᱤᱞᱢ ᱥᱟᱨᱜᱤ ᱠᱷᱚᱱ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱜᱼᱟ, ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱒᱐᱑᱘ ᱥᱟᱞ ᱨᱮ ᱯᱤᱴᱤᱥᱤ ᱯᱟᱸᱡᱟᱵᱤ ᱯᱷᱤᱞᱢ ᱥᱤᱨᱯᱷᱟᱹ ᱚᱠᱛᱚ ᱰᱮᱵᱽᱭᱩ ᱯᱷᱤᱢᱮᱞ ᱮᱠᱴᱨᱮᱥ ᱟᱣᱟᱨᱰ ᱠᱷᱚᱱ ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱾
ᱠᱟᱹᱢᱤ
ᱵᱟᱡᱽᱣᱟ ᱫᱚ ᱟᱡᱟᱜ ᱠᱟᱹᱢᱤ ᱫᱚ ᱮᱛᱚᱦᱚᱵ ᱠᱮᱜᱼᱟ ᱒᱐᱑᱗ ᱥᱟᱞ ᱨᱮ ᱯᱟᱸᱡᱟᱵᱤ ᱯᱷᱤᱞᱢ ᱥᱟᱨᱜᱤ ᱠᱷᱚᱱ, ᱞᱟᱦᱟᱱᱛᱤ ᱟᱨ ᱫᱤᱥᱟᱹ ᱩᱫᱩᱜ ᱫᱚ ᱟᱡᱤᱜ ᱢᱤᱥᱨᱟ ᱱᱤᱨᱩ ᱵᱟᱡᱽᱣᱟ ᱮ ᱠᱚᱨᱟᱣ ᱞᱮᱜᱼᱟ ᱾
᱒᱐᱑᱙ ᱥᱟᱞ ᱨᱮ, ᱵᱟᱡᱽᱣᱟ ᱫᱚ ᱦᱚᱨᱤᱥ ᱵᱟᱨᱢᱟ ᱥᱟᱞᱟᱜ ᱞᱟᱭᱮ ᱡᱮ ᱭᱟᱨᱤᱭᱟᱸ ᱨᱮ ᱟᱨ ᱢᱩᱱᱰᱟ ᱦᱤ ᱪᱟᱦᱤᱫᱟ ᱨᱮ ᱦᱚᱸᱭ ᱧᱮᱞ ᱞᱮᱱᱟᱭ ᱾ ᱜᱤᱫᱟᱲ ᱥᱤᱸᱜᱷᱤ ᱨᱮᱦᱚᱸᱭ ᱩᱱᱤᱭᱟᱜ ᱢᱤᱫ ᱯᱟᱴ ᱛᱟᱭ ᱛᱟᱦᱮᱸ ᱠᱟᱱᱟ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱵᱟᱡᱽᱣᱟ ᱟᱜ ᱡᱟᱱᱟᱢ ᱫᱚ ᱵᱮᱸᱠᱩᱵᱟᱨ, ᱵᱨᱤᱴᱤᱥ ᱠᱚᱞᱚᱢᱵᱤᱭᱟ ᱨᱮ ᱢᱤᱫ ᱯᱟᱸᱡᱟᱵᱤ ᱜᱷᱟᱨᱚᱸᱡᱽ ᱨᱮᱭ ᱡᱚᱥᱶᱚᱛ ᱵᱟᱡᱽᱣᱟ ᱟᱨ ᱥᱩᱨᱤᱱᱫᱚᱨ ᱵᱟᱡᱽᱣᱟ ᱛᱤᱠᱤᱱᱟᱜ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱵᱮᱸᱠᱩᱵᱟᱨ ᱨᱮ ᱢᱟᱨᱟᱝ ᱮᱱᱟᱭ ᱟᱨ ᱛᱟᱭᱚᱢ ᱛᱮᱫᱚ ᱯᱟᱸᱡᱟᱵᱤ ᱥᱤᱱᱮᱢᱟ ᱤᱱᱰᱟᱹᱥᱴᱨᱤ ᱨᱮ ᱟᱡᱤᱜ ᱢᱤᱥᱨᱟ ᱱᱤᱨᱩ ᱵᱟᱡᱽᱣᱟ ᱫᱚ ᱩᱢᱩᱞ ᱮᱢᱚᱜ ᱞᱟᱹᱜᱤᱫ ᱛᱮ ᱥᱤᱧᱚᱛ ᱫᱤᱥᱚᱢᱮ ᱦᱮᱡ ᱮᱱᱟᱭ ᱾
ᱯᱷᱟᱛᱮᱦᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱯᱷᱟᱛᱮᱦᱯᱩᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱜᱟᱝᱱᱟᱹᱭ ᱟᱨ ᱡᱚᱢᱩᱱᱟ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱵᱟᱹᱵᱩ ᱯᱷᱟᱛᱮᱦ ᱪᱚᱱᱫᱽᱨᱚ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱡᱟᱦᱟᱸ ᱫᱚ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮᱦᱚᱸ ᱨᱟᱹᱱᱤ ᱞᱚᱠᱷᱢᱤ ᱵᱷᱟᱭ ᱮ ᱜᱚᱲᱚ ᱟᱫᱮᱭᱟ ᱛᱟᱦᱮᱸᱫ ᱾
ᱚᱛᱱᱚᱜ
ᱯᱷᱟᱨᱮᱦᱯᱩᱨ 25.93°N, 80.8°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱑᱐ ᱢᱤᱴᱚᱨ (᱓᱖᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱨᱭᱟ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱼ ᱤᱞᱞᱟᱦᱟᱵᱟᱫᱽ ᱟᱨ ᱠᱟᱱᱯᱩᱨ ᱼ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱚᱱᱟ ᱥᱚᱦᱚᱨ ᱥᱟᱞᱟᱜ ᱨᱮᱞ ᱰᱟᱦᱟᱨ ᱥᱟᱶᱛᱮ ᱵᱟᱥ ᱰᱟᱦᱟᱨ ᱥᱟᱞᱟᱜ ᱦᱚᱸ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱤᱞᱞᱟᱦᱟᱵᱟᱫᱽ ᱠᱷᱚᱱ ᱫᱚ ᱑᱑᱗ ᱠᱤᱞᱚᱢᱤᱴᱚᱨ ᱟᱨ ᱠᱟᱱᱯᱩᱨ ᱠᱷᱚᱱ ᱫᱚ ᱗᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱲᱜᱮ ᱠᱷᱚᱛ ᱚᱛ ᱨᱮ ᱢᱮᱱᱟᱜᱼᱟ ᱚᱠᱟ ᱜᱟᱝᱱᱟᱹᱭ ᱟᱨ ᱡᱚᱢᱩᱱᱟ ᱛᱟᱞᱟ ᱨᱮ 'ᱫᱳᱣᱟᱵᱟ' ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (NH-19) ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱵᱟᱱᱫᱟ, ᱯᱨᱚᱭᱟᱜᱽᱨᱟᱡᱽ, ᱠᱟᱱᱯᱩᱨ ᱟᱨ ᱨᱟᱭᱵᱟᱨᱮᱞᱤ ᱥᱮᱱᱚᱜᱟᱜ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱫᱷᱟᱹᱨᱤᱡ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱟᱛᱮᱦᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱙᱓,᱑᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱑᱐᱑,᱒᱖᱓ ᱟᱨ ᱛᱤᱨᱞᱟᱹ ᱙᱑,᱙᱓᱐ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱗᱖.᱕᱐ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱵᱚᱦᱩᱣᱟ ᱱᱚᱜᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱑,᱐᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱖᱙.᱖᱗% ᱥᱮᱪᱮᱫ ᱫᱚᱨ ᱛᱟᱦᱮᱸ ᱠᱟᱱᱟ ᱾ ᱯᱷᱟᱛᱮᱦᱯᱩᱨ ᱛᱚᱦᱥᱤᱞ ᱨᱮ᱖᱕.᱕᱑% ᱥᱮᱪᱮᱫ ᱫᱚᱨ ᱟᱜ ᱘᱙᱒,᱒᱒᱙ ᱦᱚᱲ ᱟᱜ ᱕᱒᱘ ᱟᱹᱛᱩ ᱢᱮᱱᱟᱜᱼᱟ ᱾
ᱩᱰᱟᱹᱱ ᱰᱟᱦᱟᱨ
ᱠᱟᱱᱯᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱗᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱤᱞᱞᱟᱜᱟᱵᱟᱫᱽ ᱩᱰᱟᱹᱱ ᱰᱟᱹᱦᱤ ᱫᱚ ᱫᱚᱥᱟᱨ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱑᱑᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱨᱮᱞ ᱰᱟᱦᱟᱨ
ᱯᱷᱟᱛᱮᱦᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨ ᱥᱮᱵᱟᱭᱟ ᱟᱨ ᱦᱟᱵᱽᱲᱟᱼᱫᱤᱞᱞᱤ ᱢᱩᱬ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱢᱤᱫ ᱮᱼᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱯᱷᱟᱛᱮᱦᱯᱩᱨ ᱨᱮ ᱚᱱᱛᱚᱨ ᱯᱚᱱᱚᱛ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (NH 19) ᱫᱚ ᱥᱚᱦᱚᱨ ᱨᱮ ᱵᱟᱜᱟᱣᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱓᱒ (NH ᱒᱓᱒) ᱦᱚᱸ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱦᱚᱨᱤᱯᱩᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱦᱚᱨᱤᱯᱩᱨ (Haripur) ᱟᱨᱵᱟᱝ ᱦᱟᱹᱨᱤᱯᱩᱨ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱐᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱒᱒ ᱜᱚᱴᱟᱝ ᱠᱚᱲᱟ ᱟᱨ ᱑᱘᱑ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱖.᱖᱑ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱔.᱔᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱗.᱓᱑ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱵᱟᱦᱤᱨᱤ-ᱯᱟᱱᱪᱥᱳᱣᱟ ᱫᱚ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱯᱟᱱᱪᱥᱳᱣᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱯᱟᱴ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱥᱤᱛᱩᱝ ᱨᱤᱛᱩ ᱨᱮ ᱑᱐ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱔ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱵᱷᱟᱝ
ᱵᱷᱟᱝ (ᱦᱤᱱᱫᱤ ᱨᱚᱲ ᱛᱮ: भांग) ᱫᱚ ᱢᱤᱫ ᱵᱩᱻᱵᱩᱞ ᱡᱤᱱᱤᱥ ᱠᱟᱱᱟ ᱾ ᱡᱟᱦᱟᱸ ᱫᱚ ᱜᱟᱧᱡᱟ ᱫᱟᱨᱮ (ᱠᱟᱱᱟᱵᱤᱥ/ cannabis) ᱠᱷᱚᱱ ᱧᱟᱢᱚᱜᱻᱟ ᱾ ᱟᱨ ᱵᱷᱟᱨᱚᱛ ᱨᱮ ᱢᱚᱱᱮ ᱨᱩᱢᱩᱧ ᱞᱟ.ᱜᱤᱱ ᱡᱚᱢ ᱟᱨ ᱵᱟᱝ ᱧᱩᱭᱟᱠᱚ ᱾ ᱠᱟᱱᱟᱵᱤᱥ ᱫᱟᱨᱮ ᱨᱮᱭᱟᱜ ᱥᱟᱠᱟᱢ ᱟᱨ ᱰᱟᱜᱽ ᱛᱮᱫ ᱠᱚ ᱨᱤᱫ ᱜᱩᱱᱰᱟ. ᱞᱮᱛᱮ ᱛᱚᱣᱟ,ᱜᱚᱛᱚᱢ,ᱟᱨ ᱵᱟᱝ ᱢᱚᱥᱚᱞᱟ ᱠᱚ ᱥᱟᱝ ᱧᱩᱭᱟᱠᱚ ᱾ ᱱᱚᱶᱟ ᱫᱚ ᱯᱟ.ᱨᱩᱣᱟ. ᱞᱮᱠᱟᱭ ᱠᱟ.ᱢᱤ ᱭᱟ ᱾ ᱠᱤᱪᱷᱩ ᱜᱟᱱ ᱦᱚᱲ ᱫᱚ ᱞᱚᱥᱤ ᱥᱟᱝ ᱟᱨ ᱠᱤᱪᱷᱩ ᱫᱚ ᱜᱚᱛᱚᱢ ᱟᱨ ᱪᱤᱱᱤ ᱥᱟᱝ ᱢᱮᱥᱟ ᱟᱛᱮ ᱜᱳᱞᱤᱭᱟ ᱠᱚ ᱾
ᱵᱷᱟᱨᱚᱛ ᱨᱮᱭᱟᱜ ᱟ.ᱛᱩ ᱫᱤᱥᱚᱢ ᱠᱚᱨᱮ ᱱᱚᱶᱟ ᱨᱮ ᱨᱟᱱ ᱢᱮᱱᱟᱜ ᱞᱮᱠᱟᱠᱚ ᱢᱚᱱᱮ ᱭᱟ ᱾ ᱟᱨ ᱱᱚᱶᱟ ᱵᱮᱵᱷᱟᱨ ᱞᱮᱠᱷᱟᱱ ᱨᱩᱣᱟ., ᱴᱟᱸᱰᱤ, ᱥᱚᱱᱥᱴᱨᱳᱠ ᱠᱚ ᱵᱟᱝ ᱧᱟᱢᱟ ᱾ ᱟᱨ ᱦᱚᱸ ᱦᱚᱡᱚᱢ ᱥᱩᱠᱛᱤ ᱵᱟᱲᱦᱟᱣᱻᱟᱭ ᱾
ᱡᱚᱝᱜᱚᱞ ᱥᱟᱱᱛᱷᱟᱞ
ᱡᱚᱝᱜᱚᱞ ᱥᱟᱱᱛᱷᱟᱞ, ᱡᱚᱝᱜᱚᱞ ᱥᱟᱱᱛᱟᱞ (᱑᱙᱒᱔-᱔ ᱰᱤᱥᱮᱢᱵᱚᱨ ᱑᱙᱘᱘) ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱭᱟᱜ ᱦᱟᱴᱤᱜᱷᱤᱥᱟ ᱟᱹᱛᱩ ᱨᱮᱱ ᱠᱟᱱᱟᱭ᱾ ᱱᱩᱭ ᱫᱚ (ᱪᱟᱨᱩ ᱢᱚᱡᱩᱢᱫᱟᱨ ᱟᱨ ᱠᱟᱱᱩ ᱥᱟᱱᱭᱟᱞ ᱥᱟᱶᱛᱮ) ᱱᱚᱠᱥᱟᱞ ᱟᱫᱚᱲ ᱨᱮᱱ ᱛᱷᱟᱯᱚᱱᱤᱭᱟᱹ ᱮ ᱛᱟᱦᱮᱱ ᱠᱟᱱᱟ᱾
ᱢᱟᱛᱚᱝᱜᱤᱱᱤ ᱦᱟᱡᱽᱨᱟ
ᱢᱟᱛᱚᱝᱜᱤᱱᱤ ᱦᱟᱡᱽᱨᱟ (᱑᱗ ᱱᱚᱵᱷᱮᱢᱵᱟᱨ ᱑᱘᱖᱙ - ᱒᱙ ᱥᱮᱯᱴᱮᱢᱵᱚᱨ ᱑᱙᱔᱒ )) ᱫᱚ ᱥᱤᱧᱚᱛ ᱯᱷᱩᱨᱜᱟ.ᱞ ᱞᱟᱲᱟᱣᱟᱱᱟ ᱨᱮ ᱥᱮᱞᱮᱫ ᱞᱮᱱ ᱢᱤᱫ ᱧᱩᱛᱩᱢᱟᱱ ᱦᱩᱞᱜᱟ.ᱨᱤᱭᱟ. ᱱᱮᱛᱨᱤᱭ ᱛᱟᱦᱮᱸ ᱠᱟᱱᱟ᱾ ᱑᱙᱔᱒ ᱥᱟᱞᱮ ᱒᱙ ᱥᱮᱯᱴᱮᱢᱵᱚᱨ ᱩᱱ ᱡᱚᱠᱷᱟᱱ ᱛᱟᱦᱮᱸ ᱠᱟᱱ ᱢᱮᱫᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱚᱢᱞᱩᱠ ᱛᱷᱟᱱᱟ ᱥᱟᱢᱟᱝ ᱨᱮ ᱵᱨᱤᱴᱤᱥ ᱥᱤᱧᱚᱛᱤᱭᱟ. ᱯᱩᱞᱤᱥ ᱟᱜ ᱜᱩᱞᱤ ᱛᱮ ᱠᱚ ᱜᱚᱡᱽ ᱞᱮᱫᱮᱭᱟ᱾ ᱩᱱᱤ ᱫᱚ "ᱜᱟᱱᱫᱷᱤ ᱵᱩᱲᱤ" ᱧᱩᱛᱩᱢ ᱛᱮ ᱦᱚᱸ ᱠᱚ ᱪᱤᱱᱦᱟ.ᱣ ᱮ ᱠᱟᱱ ᱛᱟᱦᱮᱸ ᱠᱟᱱᱟ᱾
ᱢᱩᱲᱩᱛ ᱡᱤᱭᱚᱱ ᱟᱨ ᱯᱷᱩᱨᱜᱟ.ᱞ ᱞᱟᱲᱟᱣᱟᱱᱟ ᱨᱮ ᱥᱮᱞᱮᱫᱚᱜ
ᱢᱟᱛᱚᱝᱜᱤᱱᱤ ᱦᱟᱡᱽᱨᱟ ᱟᱜ ᱢᱩᱲᱩᱛ ᱡᱤᱭᱚᱱ ᱞᱟ.ᱭ ᱛᱮ ᱫᱚ ᱪᱮᱫ ᱦᱚᱸ ᱵᱟᱝ ᱵᱟᱰᱟᱭ ᱧᱟᱢ ᱟᱠᱟᱱᱟ᱾ ᱠᱷᱟᱱ.ᱞᱤ ᱱᱤᱭᱟ. ᱜᱮ ᱵᱟᱰᱟᱭ ᱟᱠᱟᱱᱟ ᱡᱮ ᱑᱘᱖᱙ ᱥᱟᱞᱮ ᱑᱗ ᱱᱚᱵᱷᱮᱢᱵᱚᱨ ᱨᱮ ᱛᱚᱢᱞᱩᱠ ᱨᱮᱱᱟᱜ ᱦᱳᱜᱞᱟ ᱧᱩᱛᱩᱢᱟᱱ ᱢᱤᱫ ᱦᱩᱰᱤᱧ ᱟᱛᱳ ᱨᱮ ᱨᱮᱸᱜᱮᱡᱽ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱨᱮᱸᱜᱮᱡᱽ ᱠᱷᱟ.ᱛᱤᱨ ᱛᱮ ᱦᱩᱰᱤᱧ ᱨᱮ ᱜᱮ ᱯᱟᱲᱟᱜ ᱠᱷᱚᱱ ᱫᱚᱭ ᱪᱷᱩᱰᱟ.ᱨ ᱞᱮᱱᱟ᱾ ᱟ.ᱰᱤ ᱦᱩᱰᱤᱧ ᱩᱢᱮᱨ ᱨᱮ ᱜᱮ ᱵᱟᱯᱞᱟ ᱦᱳᱭ ᱞᱮᱱ ᱛᱟᱭᱟ᱾ ᱢᱟᱛᱨᱚ ᱑᱘ ᱥᱮᱨᱢᱟ ᱩᱢᱮᱨ ᱨᱮ ᱜᱮ ᱜᱤᱫᱽᱨᱟᱹ ᱵᱟᱝ ᱛᱮ ᱜᱮᱭ ᱨᱟᱺᱰᱤ ᱞᱮᱱᱟ᱾ ᱢᱮᱫᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱷᱩᱨᱜᱟ.ᱞ ᱞᱟᱲᱟᱣᱱᱟ ᱨᱮ ᱢᱤᱫ ᱴᱟᱝ ᱜᱩᱱᱢᱟᱱ ᱛᱟᱦᱮᱸ ᱠᱟᱱᱟ ᱛᱤᱨᱞᱟ. ᱠᱚ ᱱᱚᱣᱟ ᱞᱟᱲᱟᱣᱱᱟ ᱨᱮ ᱥᱮᱞᱮᱫᱚᱜ᱾ ᱑᱙᱐᱕ ᱥᱟᱞᱮ ᱨᱮ ᱟᱭᱟᱜ ᱚᱱᱛᱚᱨ ᱠᱷᱚᱱ ᱯᱷᱩᱨᱜᱟ.ᱞ ᱞᱟᱲᱟᱣᱱᱟ ᱨᱮᱭ ᱢᱮᱥᱟ ᱞᱮᱱᱟ᱾ ᱑᱙᱓᱒ ᱥᱟᱞᱮ ᱨᱮ ᱟᱭᱤᱱ ᱚᱢᱟᱱᱭᱚ ᱟᱱᱫᱳᱞᱚᱱ ᱨᱮᱭ ᱢᱮᱥᱟ ᱞᱮᱱᱟ᱾ ᱩᱱ ᱚᱠᱛᱚ ᱨᱮ ᱞᱚᱜᱚᱱ ᱟᱭᱤᱱ ᱵᱟᱝ ᱢᱟᱱᱟᱣ ᱠᱷᱟᱹᱛᱤᱨ ᱯᱩᱞᱤᱥ ᱴᱷᱮᱱ ᱮ ᱥᱟᱵ ᱦᱚᱪᱚ ᱞᱮᱱᱟ᱾ ᱠᱤᱪᱷᱩ ᱢᱟᱦᱟ ᱛᱟᱭᱚᱢ ᱜᱮ ᱠᱚ ᱟᱲᱟᱜ ᱠᱟᱫᱮᱭᱟ᱾ ᱢᱮᱱᱠᱷᱟᱱ ᱮᱱᱛᱮ ᱨᱮ ᱦᱚᱸ ᱩᱱᱤ ᱫᱚ ᱠᱚᱨ ᱵᱚᱱᱫᱷᱚ ᱞᱟ.ᱜᱤᱫ ᱛᱮ ᱞᱟᱲᱟᱣᱱᱟᱭ ᱛᱚᱸᱜᱮ ᱤᱫᱤ ᱞᱮᱫᱟ᱾ ᱚᱱᱟ ᱛᱮ ᱟᱨ ᱦᱚᱸ ᱩᱱᱤ ᱫᱚ ᱡᱤᱦᱚᱞ ᱨᱮ ᱠᱚ ᱵᱚᱞᱚ ᱠᱮᱫᱮᱭᱟ᱾ ᱩᱱ ᱚᱠᱛᱚ ᱩᱱᱤ ᱫᱚ ᱖ ᱪᱟᱸᱫᱳ ᱵᱚᱦᱚᱨᱚᱢᱯᱩᱨ ᱡᱤᱦᱚᱞ ᱨᱮᱭ ᱛᱟᱦᱮᱸ ᱠᱟᱱᱟ᱾ ᱦᱤᱡᱞᱤ ᱡᱤᱦᱚᱞ ᱨᱮ ᱦᱚᱸ ᱠᱤᱪᱷᱩ ᱢᱟᱦᱟᱭ ᱛᱟᱦᱮᱸ ᱠᱟᱱᱟ᱾ ᱚᱸᱰᱮ ᱠᱷᱚᱱ ᱞᱟᱲᱟ ᱛᱟᱭᱚᱢ ᱜᱮ ᱥᱤᱧᱚᱛᱤᱭᱟ. ᱡᱟᱛᱤᱭᱚ ᱠᱚᱝᱜᱨᱮᱥ ᱨᱮᱱ ᱥᱚᱫᱚᱥ-ᱥ ᱞᱮᱠᱟᱛᱮ ᱴᱷᱟᱣ ᱮ ᱧᱟᱢ ᱠᱮᱫᱟ᱾ ᱟᱢᱟᱜ ᱛᱮ ᱜᱮ ᱪᱚᱨᱠᱟ ᱜᱮᱫ ᱠᱟᱛᱮᱫ ᱠᱷᱟᱫᱤ ᱨᱮᱱᱟᱜ ᱞᱩᱜᱽᱲᱤᱡ ᱵᱮᱱᱟᱣ ᱮ ᱮᱦᱚᱵ ᱠᱮᱫᱟ᱾ ᱑᱙᱓᱓ ᱥᱟᱞᱮ ᱨᱮ ᱥᱨᱤᱨᱟᱢᱯᱩᱱ ᱢᱚᱦᱚᱠᱩᱢᱟ ᱠᱚᱝᱜᱨᱮᱥ ᱚᱫᱷᱤᱵᱮᱥᱚᱱ ᱨᱮ ᱥᱮᱞᱮᱫ ᱞᱮᱱ ᱚᱠᱛᱚ ᱯᱩᱞᱤᱥ ᱟᱜ ᱫᱟᱞ ᱠᱷᱟ.ᱛᱤᱨ ᱮ ᱵᱟᱡᱟᱣ ᱞᱮᱱᱟ᱾
ᱤᱰᱮᱱ ᱜᱟᱨᱰᱮᱱᱥ
ᱤᱰᱮᱱ ᱜᱟᱨᱰᱮᱱᱥ (ᱵᱟᱸᱜᱽᱞᱟ; ইডেন গার্ডেন্স) ᱥᱤᱧᱚᱛ ᱨᱮᱭᱟᱜ ᱢᱤᱫ ᱢᱟᱬᱮ ᱠᱨᱤᱠᱮᱴ ᱜᱚᱰᱟ(ᱥᱴᱮᱰᱤᱭᱟᱢ) ᱠᱟᱱᱟ᱾ ᱑᱘᱖᱔ ᱥᱮᱨᱢᱟ ᱨᱮ ᱱᱚᱶᱟ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱟᱬᱮ ᱠᱨᱤᱠᱮᱴ ᱥᱴᱮᱰᱤᱭᱟᱢ ᱠᱟᱱᱟ ᱟᱨ ᱥᱤᱧᱚᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱠᱨᱤᱠᱮᱴ ᱥᱴᱮᱰᱤᱭᱟᱢ, ᱱᱟᱣᱟ ᱜᱮ ᱵᱮᱱᱟᱣ ᱟᱠᱟᱱ ᱥᱚᱨᱫᱟᱨ ᱯᱮᱴᱮᱞ ᱥᱴᱮᱰᱤᱭᱟᱢ ᱛᱟᱭᱚᱢ᱾ ᱟᱱᱟ ᱥᱟᱶ ᱫᱷᱟᱹᱨᱛᱤ ᱨᱮᱭᱟᱜ ᱛᱮᱥᱟᱨ ᱢᱟᱨᱟᱝ ᱥᱴᱮᱰᱤᱭᱟᱢ ᱠᱟᱱᱟ, ᱥᱚᱨᱫᱟᱨ ᱯᱮᱴᱮᱞ ᱥᱴᱮᱰᱤᱭᱟᱢ ᱟᱨ ᱢᱮᱞᱵᱳᱨᱱ ᱠᱨᱤᱠᱮᱴ ᱥᱴᱮᱰᱤᱭᱟᱢ ᱛᱟᱭᱚᱢ᱾ ᱱᱟᱶᱟ ᱠᱨᱤᱠᱮᱴ ᱥᱴᱮᱰᱤᱭᱟᱢ ᱫᱚ ᱵᱮᱝᱜᱚᱞ ᱠᱨᱤᱠᱮᱴ ᱴᱤᱢ ᱟᱨ ᱟᱭᱯᱤᱮᱞ ᱨᱮᱱ ᱠᱚᱞᱠᱟᱛᱟ ᱱᱟᱭᱤᱴ ᱨᱟᱭᱰᱟᱨᱥ ᱟᱜ ᱚᱨᱟᱜ ᱜᱚᱰᱟ(ᱦᱳᱢ ᱜᱟᱨᱟᱭᱩᱱᱴ) ᱠᱟᱱᱟ ᱟᱨ ᱚᱱᱟ ᱥᱟᱶ ᱱᱟᱶᱟ ᱴᱮᱥᱴ, ᱳᱣᱟᱱᱰᱮ ᱟᱨ ᱴᱤ-᱒0 ᱠᱷᱮᱞᱚᱰᱸ ᱨᱮᱱᱟᱜ ᱜᱚᱰᱟ ᱞᱮᱠᱟ ᱛᱮ ᱦᱚ ᱵᱟᱰᱟᱭᱚᱜ-ᱟ᱾ ᱧᱤᱸᱛ ᱱᱚᱶᱟ ᱥᱴᱮᱰᱤᱭᱟᱢ ᱨᱮ ᱘0,000 ᱦᱚᱲ ᱠᱚ ᱫᱩᱨᱩᱯ ᱥᱟᱦᱚᱜ-ᱟ᱾
ᱚᱱᱠᱤᱛᱟ ᱞᱳᱠᱷᱟᱱᱰᱮ
ᱚᱱᱠᱤᱛᱟ ᱞᱳᱠᱷᱟᱱᱰᱮ (ᱡᱟᱱᱟᱢ ᱑᱙ ᱰᱤᱥᱮᱢᱵᱚᱨ ᱑᱙᱘᱔ ) ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ ᱠᱟᱱᱟ ᱚᱠᱚᱭ ᱫᱚ ᱡᱤ ᱴᱤᱵᱷᱤ ᱨᱮ ᱵᱟᱞᱟᱡᱤ ᱴᱮᱞᱤᱯᱷᱤᱞᱢ ᱨᱮᱱᱟᱜ ᱧᱩᱛᱩᱢᱟᱱ ᱫᱤᱱᱟᱹᱢ ᱦᱤᱞᱚᱜ ᱫᱮᱠᱷᱟᱣ ᱯᱚᱵᱤᱛᱨᱟ ᱨᱤᱥᱛᱟ ᱨᱮ ᱟᱡᱟᱜ ᱱᱟᱯᱟᱭ ᱪᱟᱨᱤᱛᱨᱟ ᱥᱟᱶ ᱴᱮᱞᱤᱵᱤᱡᱟᱱ ᱨᱮ ᱟᱡᱟᱜ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱼᱟ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱵᱷᱤᱱᱮ ᱵᱷᱤᱱᱮ ᱥᱤᱨᱯᱟᱹ ᱡᱤᱛᱠᱟᱹᱨ ᱮᱱᱟ ᱾ ᱱᱚᱣᱟ ᱴᱮᱞᱤᱵᱤᱡᱟᱱ ᱤᱱᱰᱟᱥᱴᱨᱤ ᱨᱤᱱᱤᱡ ᱟᱹᱰᱤ ᱰᱮᱦᱮᱨ ᱟᱨᱡᱟᱣ ᱤᱡ ᱟᱠᱴᱨᱮᱥ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮ ᱛᱟᱦᱮᱸ ᱠᱟᱱᱟ, ᱛᱤᱥ ᱫᱷᱟᱵᱤᱡ ᱱᱚᱣᱟ ᱒᱐᱑᱘ ᱨᱮ ᱱᱚᱸᱰᱮ ᱠᱷᱚᱱ ᱨᱤᱴᱤᱨᱰ (Retired) ᱵᱟᱭ ᱦᱩᱭ ᱞᱮᱱᱟ ,ᱢᱚᱬᱤᱠᱟᱨᱬᱤᱠᱟ ᱨᱮ ᱠᱚᱝᱜᱽᱱᱟ ᱨᱚᱱᱳᱛ ᱨᱮᱱᱟᱜ ᱫᱮᱠᱷᱟᱣ ᱛᱟᱭᱚᱢ, ᱢᱟᱨᱟᱝ ᱯᱟᱨᱫᱟ ᱨᱮ ᱟᱬᱜᱚ ᱨᱮᱱᱟᱜ ᱵᱤᱪᱟᱹᱨ ᱦᱩᱭ ᱛᱟᱭᱚᱢ ᱾
᱒᱐᱑᱙, ᱞᱳᱠᱷᱟᱱᱰᱮ ᱫᱚ ᱱᱟᱜᱟᱢᱤᱭᱟᱹ ᱯᱤᱨᱤᱭᱚᱰ ᱯᱷᱤᱞᱢ ᱢᱚᱬᱤᱠᱟᱨᱬᱤᱠᱟ: ᱫᱟ ᱠᱣᱤᱱ ᱳᱯᱷ ᱡᱷᱟᱸᱥᱤ ᱨᱮ ᱥᱟᱸᱦᱟᱥ ᱣᱟᱨᱨᱤᱭᱚᱨ ᱡᱷᱟᱞᱠᱟᱨᱤᱵᱟᱭ ᱞᱮᱠᱟᱛᱮ ᱟᱡᱟᱜ ᱯᱷᱤᱞᱢ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱱᱟᱰᱤᱭᱟᱰᱣᱟᱞᱟ ᱜᱨᱮᱸᱰᱥᱚᱱ ᱮᱱᱴᱟᱨᱴᱮᱱᱢᱮᱸᱴ ᱒᱐᱒᱐ ᱨᱮᱱᱟᱜ ᱱᱟᱯᱟᱭ ᱮᱠᱥᱟᱱ ᱛᱷᱨᱤᱞᱟᱨ ᱯᱷᱤᱞᱢ ᱵᱟᱜᱷᱤ ᱓ ᱨᱮ ᱧᱮᱞ ᱮᱱᱟ ᱾
ᱯᱩᱭᱞᱩ ᱡᱤᱭᱚᱱ
ᱚᱱᱠᱤᱛᱟ ᱞᱳᱠᱷᱟᱱᱰᱮ ᱟᱜ ᱡᱟᱱᱟᱢ ᱑᱙ ᱰᱤᱥᱮᱢᱵᱚᱨ ᱑᱙᱘᱔ ᱨᱮ ᱤᱱᱫᱚᱨ, ᱥᱤᱧᱚᱛ ᱨᱮ ᱢᱤᱫ ᱢᱚᱦᱟᱨᱟᱴᱨᱤᱭᱚᱱ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱥᱚᱥᱤᱠᱟᱸᱛ ᱞᱳᱠᱷᱟᱱᱰᱮ ᱢᱤᱫ ᱵᱭᱟᱸᱠᱟᱨ ᱠᱟᱱᱟ, ᱟᱫᱚ ᱟᱡ ᱟᱭᱳ ᱵᱚᱱᱫᱽᱱᱟ ᱯᱚᱸᱰᱤᱥ ᱞᱳᱠᱷᱟᱱᱰᱮ ᱢᱤᱫ ᱢᱟᱪᱮᱛᱟᱹᱱᱤ ᱠᱟᱱᱟ ᱾ ᱟᱡᱤᱦ ᱢᱤᱫ ᱦᱩᱰᱤᱧ ᱵᱚᱭᱦᱟ ᱟᱨ ᱢᱤᱫ ᱢᱮᱥᱨᱟ ᱢᱮᱱᱟᱭᱟ ᱩᱱᱠᱤᱱᱟᱜ ᱧᱩᱛᱩᱢ ᱥᱚᱨᱟᱡᱽ ᱞᱳᱠᱷᱟᱱᱰᱮ ᱟᱨ ᱟᱨ ᱡᱭᱚᱛᱤ ᱞᱳᱠᱷᱟᱱᱰᱮ ᱾ ᱚᱱᱠᱤᱛᱟ ᱫᱚ ᱥᱟᱨᱟ ᱠᱷᱚᱱ ᱮᱠᱴᱤᱝ ᱨᱮᱱᱟᱜ ᱢᱚᱱᱮ ᱛᱟᱦᱮᱸ ᱠᱟᱱᱟ ᱾ ᱒᱐᱐᱕ ᱨᱮ ᱟᱥᱲᱟ ᱟᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱨᱮᱡᱩᱥᱚᱱ ᱠᱟᱛᱮ ᱛᱟᱭᱚᱢ, ᱩᱱᱤᱫᱚ ᱤᱱᱫᱚᱨ ᱵᱟᱜᱤ ᱦᱚᱛᱚ ᱠᱟᱛᱮ ᱟᱨ ᱟᱠᱴᱨᱮᱥ ᱵᱮᱱᱟᱜ ᱞᱟᱹᱜᱤᱫ ᱛᱮ ᱢᱩᱢᱵᱟᱭ ᱥᱮᱱ ᱮᱱᱟ ᱾ ᱚᱱᱠᱤᱛᱟ ᱟᱡᱟᱜ ᱠᱚᱞᱮᱡᱽ ᱡᱤᱭᱚᱱ ᱨᱮ ᱯᱚᱱᱚᱛ ᱞᱮᱠᱟᱛᱮ ᱵᱮᱰᱢᱤᱸᱴᱟᱱ ᱠᱷᱮᱞᱚᱱᱰᱟᱹᱱᱤ ᱛᱟᱦᱮᱸ ᱠᱟᱱᱟ ᱾
ᱠᱟᱹᱢᱤ
ᱞᱳᱠᱷᱟᱱᱰᱮ ᱫᱚ ᱮᱦᱚᱵ ᱨᱮ ᱟᱡᱟᱜ ᱴᱮᱞᱤᱵᱤᱡᱟᱱ ᱠᱟᱹᱢᱤ ᱨᱮᱱᱟᱜ ᱮᱛᱚᱦᱚᱵ ᱒᱐᱐᱖ ᱨᱮ ᱴᱮᱞᱮᱸᱴᱼᱦᱚᱸᱴ ᱨᱤᱭᱟᱞᱤᱴᱤ ᱫᱮᱠᱷᱟᱣ ᱟᱭᱤᱰᱤᱭᱟ ᱡᱤ ᱥᱤᱱᱮᱰᱴᱟᱨᱥ ᱨᱮ ᱢᱤᱫ ᱦᱟᱛᱟᱣ ᱤᱡ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱒᱐᱐᱙ ᱨᱮ, ᱩᱱᱤᱫᱚ ᱮᱠᱛᱟ ᱠᱚᱯᱩᱨ ᱟᱜ ᱨᱚᱢᱟᱝᱴᱤᱠᱼᱜᱟᱭᱟᱱ ᱥᱤᱨᱤᱡᱽ ᱯᱚᱵᱤᱛᱨᱟ ᱨᱤᱥᱛᱟ ᱞᱟᱹᱜᱤᱫ ᱛᱮ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱼᱟ ᱾ ᱩᱱᱤᱫᱚ ᱒᱐᱑᱔ ᱨᱮ ᱟᱡᱟᱜ ᱢᱩᱪᱟᱹᱫ ᱫᱷᱟᱵᱤᱡ ᱫᱮᱠᱷᱟᱣ ᱨᱮ ᱟᱨᱪᱟᱱᱟ (Archana) ᱟᱨ ᱚᱱᱠᱤᱛᱟ ᱟᱜ ᱵᱟᱨᱭᱟ (dual) ᱨᱚᱞ ᱮ ᱮᱱᱮᱡ ᱠᱮᱫᱼᱟ ᱾ ᱫᱮᱠᱷᱟᱣ ᱨᱮᱱᱟᱜ ᱤᱱᱟᱹᱜ ᱢᱟᱨᱟᱝ ᱧᱩᱛᱩᱢᱟᱱ ᱞᱟᱹᱜᱤᱫ ᱛᱮ ᱞᱳᱠᱷᱟᱱᱰᱮ ᱢᱤᱫ ᱜᱷᱟᱨᱚᱸᱡᱽ ᱨᱮᱱᱟᱜ ᱧᱩᱛᱩᱢ ᱵᱮᱱᱟᱣ ᱮᱱᱟ ᱾
᱒᱐᱑᱑ ᱨᱮ, ᱩᱱᱤᱫᱚ ᱮᱱᱮᱡ ᱴᱷᱟᱯᱚᱱ ᱨᱤᱭᱟᱞᱤᱴᱤ ᱫᱮᱠᱷᱟᱣ ᱡᱷᱟᱞᱟᱠ ᱫᱤᱠᱷᱞᱟ ᱡᱟ ᱥᱤᱡᱟᱱ ᱔ ᱨᱮ ᱦᱟᱛᱟᱣ ᱠᱮᱫᱮᱭᱟᱠᱚ ᱾ ᱱᱤᱭᱟᱹ ᱥᱮᱨᱢᱟ, ᱩᱱᱤᱫᱚ ᱠᱚᱯᱤᱞ ᱥᱚᱨᱢᱟ ᱥᱟᱶ ᱢᱤᱫ ᱟᱨ ᱨᱤᱭᱟᱞᱤᱴᱤ ᱫᱮᱠᱷᱟᱣ ᱠᱳᱢᱮᱰᱤ ᱥᱟᱨᱠᱮᱥ ᱨᱮ ᱦᱚᱸ ᱥᱮᱱ ᱮᱱᱟ ᱾
᱒᱐᱑᱓ ᱨᱮ, ᱚᱱᱠᱤᱛᱟ ᱟᱡᱟᱜ ᱯᱷᱤᱞᱢ ᱮᱠ ᱛᱷᱤ ᱰᱟᱭᱟᱱ ᱨᱮᱱᱟᱜ ᱯᱟᱥᱱᱟᱣ ᱞᱟᱹᱜᱤᱫ ᱮᱠᱛᱟ ᱠᱚᱯᱩᱨ ᱤᱫᱤ ᱛᱮ ᱵᱮᱱᱟᱣ ᱮᱱᱟ ᱢᱤᱱᱤᱼᱥᱤᱨᱤᱡᱽ ᱮᱠ ᱛᱷᱤ ᱱᱟᱭᱠᱟ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱩᱱᱤᱫᱚ ᱯᱨᱚᱡᱭᱟ ᱨᱮᱱᱟᱜ ᱨᱚᱞ ᱮ ᱫᱮᱠᱷᱟᱣ ᱞᱮᱫᱼᱟ ᱛᱟᱦᱮᱸᱫ ᱾
ᱨᱳᱝᱢᱮᱭ ᱯᱟᱹᱨᱥᱤ
ᱨᱳᱝᱢᱮᱭ ᱫᱚ ᱥᱟᱢᱟᱝ ᱠᱚᱧᱮ ᱥᱤᱧᱚᱛ ᱨᱮᱱ ᱨᱳᱝᱢᱮᱭ ᱡᱟᱹᱛᱤ ᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱥᱳᱝᱵᱩ ᱦᱚᱠᱚ ᱢᱮᱛᱟᱜᱼᱟ ᱟᱨ ᱡᱮᱢᱮ ᱟᱨ ᱞᱤᱭᱟᱝᱢᱟᱭ ᱯᱟᱹᱨᱥᱤ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱢᱟᱱᱤᱯᱩᱨ ᱨᱮᱭᱟᱜ ᱥᱮᱪᱮᱫ ᱢᱟᱰᱮᱨ ᱦᱚᱛᱮᱛᱮ ᱑ ᱪᱟᱱᱟᱪ ᱠᱷᱚᱱ ᱑᱐ ᱪᱟᱱᱟᱪ ᱦᱟᱹᱵᱤᱫ ᱯᱩᱭᱞᱩ ᱯᱟᱹᱨᱥᱤ ᱥᱟᱛᱟᱢ ᱞᱮᱠᱟᱛᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱟᱨᱦᱚᱸ ᱢᱟᱱᱤᱯᱩᱨ ᱨᱮᱭᱟᱜ ᱪᱮᱛᱟᱱ ᱛᱟᱞᱢᱟ ᱥᱮᱪᱮᱫ ᱢᱟᱰᱮᱨ ᱦᱚᱛᱮᱛᱮ ᱦᱩᱰᱤᱧ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ (ᱮᱢ.ᱟᱭ.ᱮᱞ) ᱦᱤᱥᱟᱹᱵᱽ ᱨᱮ ᱑᱑ ᱠᱷᱚᱱ ᱑᱒ ᱪᱟᱱᱟᱪ ᱦᱟᱹᱵᱤᱫ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱠᱟᱦᱟᱨᱚᱞ ᱩᱯᱚᱡᱮᱞᱟ
ᱠᱟᱦᱟᱨᱳᱞ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ-ᱟ᱾
ᱨᱳᱝᱢᱮᱭ ᱯᱟᱹᱨᱥᱤ
ᱚᱛᱱᱚᱜ
ᱨᱳᱝᱢᱮᱭ ᱫᱚ ᱡᱟᱹᱥᱛᱤ ᱠᱟᱭᱛᱮ ᱱᱟᱜᱟᱞᱮᱱᱰ, ᱢᱟᱱᱤᱯᱩᱨ ᱟᱨ ᱟᱥᱟᱢ ᱯᱚᱱᱚᱛ ᱨᱮᱠᱚ ᱨᱚᱲᱼᱟ᱾
ᱠᱟᱦᱟᱨᱚᱞ ᱩᱯᱚᱡᱮᱞᱟ
ᱱᱟᱜᱟᱢ
Kaharole is located at 25.7917°N, 88.6°W
ᱵᱟᱝᱞᱟᱫᱮᱥ ᱨᱮᱭᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱠᱟᱦᱟᱨᱚᱞ ᱩᱯᱚᱡᱮᱞᱟ ᱥᱩᱢᱩᱝᱫᱚ ᱒᱐᱕.᱕᱔ ᱵᱚᱨᱜᱚ ᱠᱤᱞᱳᱢᱤᱴᱟᱨ᱾ ᱱᱚᱣᱟ ᱩᱯᱚᱡᱮᱞᱟ ᱨᱮᱭᱟᱜ ᱩᱛᱟᱹᱨ ᱨᱮ ᱵᱤᱨᱜᱚᱸᱡᱽ ᱩᱯᱡᱮᱞᱟ, ᱯᱩᱨᱩᱵᱽ ᱨᱮ ᱠᱷᱟᱱᱥᱟᱢᱟ ᱩᱯᱚᱡᱮᱞᱟ, ᱟᱨ ᱫᱤᱱᱟᱸᱡᱽᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱨᱮ ᱵᱤᱨᱚᱞ ᱩᱯᱚᱡᱮᱞᱟ, ᱯᱟᱪᱷᱤᱢ ᱨᱮ ᱵᱳᱪᱷᱟᱜᱚᱸᱡᱽ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱨᱳᱝᱢᱮᱭ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ: ᱡᱮᱢᱮᱭᱤᱠ ᱯᱟᱹᱨᱥᱤ ᱛᱷᱚᱠ: ᱢᱟᱱᱤᱯᱩᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱥᱟᱢ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱜᱟᱞᱮᱱᱰ ᱨᱮᱱᱟᱜ ᱯᱟᱹᱨᱥᱤ
ᱠᱟᱦᱟᱨᱚᱞ ᱩᱯᱚᱡᱮᱞᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱤᱭᱩᱱᱤᱭᱚᱱ ᱖ ᱜᱚᱴᱟᱝ, ᱢᱳᱣᱡᱟ ᱑᱕᱓ ᱜᱚᱴᱟᱝ,ᱟᱭᱚ ᱑᱕᱒ ᱜᱚᱴᱟᱝ᱾
ᱦᱚᱲ ᱠᱚ
᱒᱐᱑᱑ ᱥᱮᱨᱢᱟ ᱞᱮᱠᱷᱟᱨᱮ ᱧᱟᱢ ᱟᱠᱟᱱ ᱠᱚᱲᱟ ᱗᱗᱒᱕᱓ ᱜᱟᱱ, ᱠᱩᱲᱤ ᱗᱗᱑᱗᱙ ᱜᱟᱱ᱾ ᱡᱚᱭᱚᱛᱮ ᱑,᱕᱔,᱔᱓᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱥᱤᱠᱱᱟᱸᱛ
ᱠᱚᱞᱮᱡᱽ ᱗ ᱜᱚᱴᱟᱝ,ᱦᱟᱭᱤ ᱤᱥᱠᱤᱞ ᱔᱖ ᱜᱚᱴᱟᱝ, ᱢᱟᱫᱨᱟᱥᱟ ᱑᱔ ᱜᱚᱴᱟᱝ, ᱥᱚᱨᱠᱟᱨᱤ primary school ᱑᱒᱑ ᱜᱚᱴᱟᱝ᱾
ᱫᱨᱤᱵᱽ
ᱦᱩᱲᱩ, ᱜᱩᱦᱩᱢ, ᱡᱚᱱᱰᱨᱟ,ᱟᱹᱠᱷ, ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱫᱨᱤᱵᱽ ᱛᱩᱢᱟᱸᱞ-ᱟ᱾
ᱜᱟᱰᱟᱠᱚ
ᱠᱟᱦᱟᱨᱚᱞ ᱩᱯᱚᱡᱮᱞᱟᱨᱮ ᱓ ᱜᱚᱴᱟᱝ ᱜᱟᱰᱟ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ ᱩᱚᱭᱩᱜ ᱠᱟᱱᱟ ᱺ ᱯᱩᱱᱨᱵᱷᱚᱵᱟ ᱜᱟᱰᱟ,ᱰᱷᱮᱯᱟ ᱜᱟᱰᱟ,ᱟᱛᱨᱟᱭ ᱜᱟᱰᱟ᱾
ᱥᱤᱭᱟᱱ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱥᱤᱭᱟᱱ (Shian) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱔᱘᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱑᱐᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱐᱕᱕ ᱜᱚᱴᱟᱝ ᱠᱚᱲᱟ ᱟᱨ ᱑᱐᱕᱑ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱑᱐᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱗᱙ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱒᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱐᱕᱕ ᱜᱚᱴᱟᱝ ᱠᱚᱲᱟ ᱟᱨ ᱑᱐᱕᱒ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱙᱖, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱒᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱦᱚᱸ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱖.᱒᱗ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱐.᱒᱖ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱑.᱘᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱤᱭᱟᱱ-ᱢᱩᱞᱩᱠ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱯᱟᱵᱽᱞᱤᱠ ᱵᱟᱥ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱕-᱑᱐ ᱠᱤᱞᱚᱢᱤᱴᱚᱨ ᱢᱟᱹᱫᱽ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱯᱟᱴ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱥᱤᱛᱩᱝ ᱨᱤᱛᱩ ᱨᱮ ᱔ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱑᱖ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱛᱟᱨᱟ ᱫᱮᱵᱤ
ᱛᱟᱨᱟ ᱫᱮᱵᱤ ᱫᱚ ᱑᱕ ᱡᱟᱱᱩᱭᱟᱨᱤ ᱑᱙᱔᱕ ᱨᱮ ᱱᱮᱯᱟᱲ ᱫᱤᱥᱚᱢ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱒᱓ ᱡᱟᱱᱩᱭᱟᱨᱤ ᱒᱐᱐᱖ ᱥᱟᱞ ᱨᱮ ᱵᱚᱸᱜᱟ ᱛᱟᱞᱟ ᱮᱱᱟᱭ ᱾ ᱩᱱᱤᱫᱚ ᱟᱹᱰᱤ ᱧᱩᱛᱩᱢᱟᱱ ᱱᱮᱯᱟᱲᱤ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟᱭ ᱾ ᱛᱟᱨᱟ ᱫᱚ ᱢᱮᱞᱟᱝᱠᱤ ᱠᱚᱨᱮ ᱟᱹᱰᱤ ᱪᱚᱨᱚᱠ ᱮ ᱥᱮᱨᱮᱧ ᱠᱷᱟᱹᱛᱤᱨ ᱠᱷᱟᱹᱛᱤᱨ ᱱᱮᱯᱟᱲ ᱫᱤᱥᱚᱢ ᱱᱟᱤᱴᱮᱱᱜᱮᱞ ᱢᱮᱱᱛᱮᱠᱚ ᱧᱩᱢᱦᱟᱞᱟᱝ ᱮᱭᱟ ᱾ ᱛᱟᱨᱟ ᱫᱮᱵᱤ ᱫᱚ ᱔᱐᱐᱐ ᱠᱷᱚᱱ ᱵᱤᱥᱛᱤ ᱥᱮᱨᱮᱧ ᱮ ᱥᱮᱨᱮᱧ ᱞᱮᱜᱼᱟ ᱾ ᱟᱡᱟᱜ ᱥᱮᱨᱮᱧᱤᱭᱟᱹ ᱡᱤᱵᱚᱱ ᱨᱮ, ᱫᱤᱥᱚᱢ ᱫᱩᱞᱟᱹᱲ ᱨᱮᱭᱟᱜ ᱨᱟᱦᱟ ᱟᱨ ᱟᱲᱟᱝ ᱯᱟᱥᱱᱟᱣ ᱠᱟᱛᱮ ᱥᱮᱨᱮᱧ ᱞᱮᱜᱼᱟ ᱾ ᱛᱟᱨᱟ ᱫᱮᱵᱤ ᱫᱚ ᱖᱐ ᱥᱟᱞ ᱩᱢᱮᱨ ᱨᱮ ᱵᱚᱸᱜᱟ ᱛᱟᱞᱟ ᱮᱱᱟᱭ ᱾
ᱜᱤᱫᱽᱨᱟᱹ ᱡᱤᱭᱚᱱ
ᱱᱮᱯᱟᱲ ᱫᱤᱥᱚᱢ ᱨᱟᱡᱽᱜᱟᱲ, ᱠᱟᱴᱷᱢᱟᱸᱰᱩ ᱥᱩᱨ ᱨᱮᱱᱟᱜ ᱤᱱᱫᱨᱚ ᱪᱷᱚᱠᱽ ᱧᱩᱛᱩᱢ ᱵᱟᱡᱟᱨ ᱨᱮ ᱛᱟᱨᱟ ᱫᱮᱵᱤ ᱫᱚ ᱑᱙᱔᱕ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱮᱭᱟᱭ ᱥᱟᱞ ᱩᱢᱮᱨ ᱠᱷᱚᱱ ᱥᱮᱨᱮᱧ ᱮ ᱮᱦᱚᱵ ᱞᱮᱜᱼᱟ ᱾ ᱥᱚᱱᱜᱩᱨᱤ ᱣᱟᱨᱤ ᱱᱤᱦᱳᱩ ᱛᱤᱳ ᱫᱷᱟᱨᱟ ᱯᱟᱱᱤ ᱧᱩᱛᱩᱢ ᱥᱮᱨᱮᱧ ᱫᱚ ᱮᱴᱟᱜ ᱥᱮᱨᱮᱧ ᱠᱷᱚᱱ ᱵᱟᱹᱲᱛᱤ ᱜᱮ ᱦᱚᱲ ᱠᱚ ᱠᱩᱥᱤ ᱟᱜ ᱛᱟᱦᱮᱱ ᱾
ᱛᱟᱨᱟ ᱫᱮᱵᱤ ᱟᱜ ᱢᱩᱲᱩᱛ ᱧᱩᱛᱩᱢ ᱫᱚ ᱫᱚᱞ ᱠᱩᱢᱟᱨᱤ ᱠᱟᱨᱠᱤ ᱾ ᱟᱡ ᱟᱭᱳ ᱧᱩᱛᱩᱢ ᱫᱚ ᱨᱟᱫᱷᱟ ᱫᱮᱵᱤ ᱟᱨ ᱵᱟᱵᱟ ᱧᱩᱛᱩᱢ ᱫᱚ ᱠᱨᱤᱥᱱᱟᱵᱟᱦᱟᱫᱩᱨ ᱾ ᱠᱨᱤᱥᱱᱟᱵᱟᱦᱟᱫᱩᱨ ᱫᱚ ᱩᱰᱟᱹᱱᱜᱟᱹᱰᱤ ᱯᱟᱤᱞᱳᱴ ᱮ ᱛᱟᱦᱮᱸ ᱠᱟᱱᱟ ᱾ ᱮᱭᱟᱭ ᱥᱟᱞ ᱩᱢᱮᱨ ᱠᱷᱚᱱ ᱥᱮᱨᱮᱧ ᱮᱛᱚᱦᱚᱵ ᱠᱟᱛᱮ ᱯᱩᱱᱜᱮᱞ ᱮᱭᱟᱭ ᱥᱟᱞ ᱩᱢᱮᱨ ᱦᱟᱹᱵᱤᱡ, ᱛᱮ ᱔᱐ ᱥᱟᱞ ᱨᱮᱱᱟᱜ ᱥᱮᱨᱮᱧᱤᱭᱟᱹ ᱡᱤᱭᱚᱱ ᱨᱮ ᱔᱐᱐᱐ ᱠᱷᱚᱱ ᱵᱤᱥᱛᱤ ᱥᱮᱨᱮᱧ ᱮ ᱨᱮᱠᱳᱨᱰ ᱟᱠᱟᱜᱼᱟ ᱾ ᱕ ᱥᱮᱨᱢᱟ ᱩᱢᱮᱨ ᱨᱮ ᱱᱮᱯᱟᱲ ᱫᱤᱥᱚᱢ ᱥᱟᱺᱜᱤᱧ ᱟᱲᱟᱝ ᱨᱮ ᱥᱮᱨᱢᱟ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱞᱮᱜᱼᱟ ᱾ ᱟᱡᱟᱜ ᱥᱮᱨᱮᱧ ᱟᱲᱟᱝ ᱩᱱᱟᱹᱜ ᱪᱚᱨᱚᱠ ᱛᱟᱦᱮᱸ ᱠᱟᱱᱟ ᱡᱮ ᱚᱱᱰᱮ ᱟᱛᱮᱱ ᱦᱚᱲ ᱟᱹᱰᱤ ᱠᱚ ᱥᱟᱨᱦᱟᱣ ᱠᱮᱫᱮᱭᱟ ᱾ ᱱᱮᱯᱟᱲ ᱫᱤᱥᱚᱢ ᱥᱟᱺᱜᱤᱧ ᱟᱲᱟᱝ ᱨᱮ ᱛᱟᱨᱟ ᱫᱮᱵᱤ ᱫᱚ ᱜᱤᱫᱽᱨᱟᱹ ᱠᱚᱣᱟᱜ ᱠᱟᱹᱢᱤᱦᱚᱨᱟ ᱨᱮ ᱵᱟᱹᱲᱛᱤ ᱫᱚᱭ ᱥᱮᱞᱮᱫᱚᱜ ᱛᱟᱦᱮᱱ ᱾ ᱚᱱᱟᱠᱚ ᱠᱟᱹᱢᱤ ᱠᱟᱱ ᱛᱩᱞᱩᱡ ᱚᱞᱚᱜ ᱯᱟᱲᱦᱟᱣ ᱟᱨ ᱥᱮᱨᱮᱧ ᱨᱩᱻ ᱚᱨᱚᱝ ᱪᱮᱛᱟᱱ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱜᱼᱟ ᱾ ᱱᱮᱯᱟᱲ ᱫᱤᱥᱚᱢ ᱥᱟᱺᱜᱤᱧ ᱟᱲᱟᱝ ᱟᱨ ᱵᱟᱝ ᱨᱮᱰᱤᱭᱳ ᱨᱮ ᱥᱮᱨᱮᱧ ᱞᱟᱹᱜᱤᱫ ᱥᱮᱨᱮᱧ ᱯᱤᱪᱷᱤ ᱕ ᱴᱟᱠᱟᱭ ᱧᱟᱢ ᱛᱟᱦᱮᱱ ᱾ ᱛᱟᱭᱚᱢ ᱫᱚ ᱥᱮᱨᱮᱧ ᱯᱤᱪᱷᱤ ᱑᱐᱐ ᱴᱟᱠᱟ ᱠᱟᱛᱮ ᱠᱚ ᱮᱢᱟ ᱫᱮᱭᱟ ᱾ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱟᱹᱰᱤ ᱥᱟᱯᱲᱟᱣ ᱨᱮ ᱛᱟᱦᱮᱱ ᱛᱟᱦᱮᱸᱫᱚᱜ, ᱚᱱᱟᱛᱮ ᱯᱟᱞᱮ ᱱᱮᱯᱟᱲ ᱨᱮᱰᱤᱭᱳ ᱨᱮ ᱠᱷᱚᱨᱤᱫᱟᱨ ᱠᱟᱹᱢᱤ ᱠᱚ ᱪᱟᱞ ᱟᱫᱮᱭᱟ ᱾ ᱚᱱᱟ ᱠᱟᱹᱢᱤ ᱯᱮᱜᱮᱞ ᱥᱮᱨᱢᱟ ᱟᱹᱰᱤ ᱱᱟᱯᱟᱭ ᱛᱮ ᱛᱚᱨᱟᱣ ᱠᱮᱫ ᱠᱷᱟᱱ ᱱᱮᱯᱟᱲ ᱨᱮᱰᱤᱭᱳ ᱨᱮ ᱥᱩᱛᱨᱮᱛ ᱠᱟᱹᱢᱤ ᱠᱚ ᱪᱟᱞ ᱟᱫᱮᱭᱟ ᱾
ᱠᱟᱦᱟᱨᱳᱞ ᱩᱯᱚᱡᱮᱞᱟ
ᱠᱟᱦᱟᱨᱳᱞ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ-ᱟ᱾
ᱱᱟᱜᱟᱢ
ᱵᱟᱝᱞᱟᱫᱮᱥ ᱨᱮᱭᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱠᱟᱦᱟᱨᱚᱞ ᱩᱯᱚᱡᱮᱞᱟ ᱥᱩᱢᱩᱝᱫᱚ ᱒᱐᱕.᱕᱔ ᱵᱚᱨᱜᱚ ᱠᱤᱞᱳᱢᱤᱴᱟᱨ᱾ ᱱᱚᱣᱟ ᱩᱯᱚᱡᱮᱞᱟ ᱨᱮᱭᱟᱜ ᱩᱛᱟᱹᱨ ᱨᱮ ᱵᱤᱨᱜᱚᱸᱡᱽ ᱩᱯᱡᱮᱞᱟ, ᱯᱩᱨᱩᱵᱽ ᱨᱮ ᱠᱷᱟᱱᱥᱟᱢᱟ ᱩᱯᱚᱡᱮᱞᱟ, ᱟᱨ ᱫᱤᱱᱟᱸᱡᱽᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱨᱮ ᱵᱤᱨᱚᱞ ᱩᱯᱚᱡᱮᱞᱟ, ᱯᱟᱪᱷᱤᱢ ᱨᱮ ᱵᱳᱪᱷᱟᱜᱚᱸᱡᱽ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱤᱭᱩᱱᱤᱭᱚᱱ ᱖ ᱜᱚᱴᱟᱝ, ᱢᱳᱣᱡᱟ ᱑᱕᱓ ᱜᱚᱴᱟᱝ,ᱟᱭᱚ ᱑᱕᱒ ᱜᱚᱴᱟᱝ᱾
ᱦᱚᱲ ᱠᱚ
᱒᱐᱑᱑ ᱥᱮᱨᱢᱟ ᱞᱮᱠᱷᱟᱨᱮ ᱧᱟᱢ ᱟᱠᱟᱱ ᱠᱚᱲᱟ ᱗᱗᱒᱕᱓ ᱜᱟᱱ, ᱠᱩᱲᱤ ᱗᱗᱑᱗᱙ ᱜᱟᱱ᱾ ᱡᱚᱭᱚᱛᱮ ᱑,᱕᱔,᱔᱓᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱥᱤᱠᱱᱟᱸᱛ
ᱠᱚᱞᱮᱡᱽ ᱗ ᱜᱚᱴᱟᱝ,ᱦᱟᱭᱤ ᱤᱥᱠᱤᱞ ᱔᱖ ᱜᱚᱴᱟᱝ, ᱢᱟᱫᱨᱟᱥᱟ ᱑᱔ ᱜᱚᱴᱟᱝ, ᱥᱚᱨᱠᱟᱨᱤ primary school ᱑᱒᱑ ᱜᱚᱴᱟᱝ᱾
ᱫᱨᱤᱵᱽ
ᱦᱩᱲᱩ, ᱜᱩᱦᱩᱢ, ᱡᱚᱱᱰᱨᱟ,ᱟᱹᱠᱷ, ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱫᱨᱤᱵᱽ ᱛᱩᱢᱟᱸᱞ-ᱟ᱾
ᱜᱟᱰᱟᱠᱚ
ᱠᱟᱦᱟᱨᱚᱞ ᱩᱯᱚᱡᱮᱞᱟᱨᱮ ᱓ ᱜᱚᱴᱟᱝ ᱜᱟᱰᱟ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ ᱩᱚᱭᱩᱜ ᱠᱟᱱᱟ ᱺ ᱯᱩᱱᱨᱵᱷᱚᱵᱟ ᱜᱟᱰᱟ,ᱰᱷᱮᱯᱟ ᱜᱟᱰᱟ,ᱟᱛᱨᱟᱭ ᱜᱟᱰᱟ᱾
ᱡᱚᱭᱯᱟᱞ ᱥᱤᱝ ᱢᱩᱱᱰᱟ
ᱡᱚᱭᱯᱟᱞ ᱥᱤᱝ ᱢᱩᱱᱰᱟ ᱫᱚ ᱵᱤᱦᱟᱨ ᱯᱚᱱᱚᱛ ᱴᱟᱠᱨᱟ ᱟ.ᱛᱩᱨᱮ ᱓. ᱓. ᱑᱙᱐᱓ ᱥᱟᱞᱮᱨᱮ ᱡᱟᱱᱟᱢ ᱞᱮᱱᱟ ᱾᱾ ᱟᱡᱤᱡ ᱡᱟᱱᱟᱢ ᱵᱟᱵᱟ ᱫᱚ ᱚᱱᱟ ᱫᱤᱜᱽᱵᱷᱟᱜᱽ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱦᱚᱲ ᱜᱮᱭ ᱛᱟᱦᱮᱸ ᱠᱟᱱᱟ ᱾
ᱚᱞᱚᱜ ᱠᱟᱛᱷᱟ
᱑᱙᱑᱐ ᱥᱟᱞᱮᱨᱮ ᱚᱞᱚᱜ ᱟᱥᱲᱟ ᱥᱮᱱᱚᱜ ᱫᱚᱭ ᱮᱛᱚᱦᱚᱵ ᱠᱮᱜᱼᱟ ᱾ ᱚᱞᱚᱜ ᱞᱟᱹᱜᱤᱫ ᱫᱚ ᱨᱟᱧᱪᱤ ᱦᱚᱱᱚᱛ ᱥᱮᱸᱴᱯᱟᱞ ᱟᱥᱲᱟᱭ ᱥᱮᱱ ᱮᱱᱟ ᱾ ᱚᱱᱟ ᱟᱥᱲᱟ ᱨᱮ ᱟᱹᱰᱤ ᱱᱟᱯᱟᱭ ᱛᱮᱜᱮ ᱯᱟᱲᱦᱟᱣ ᱠᱟᱛᱮ ᱑᱙᱑᱙ ᱥᱟᱞᱮᱨᱮ ᱚᱸᱰᱮ ᱚᱞᱚᱜ ᱫᱚᱭ ᱥᱟᱹᱛ ᱠᱮᱜᱼᱟ ᱾ ᱚᱞᱚᱜ ᱨᱮ ᱟᱹᱰᱤ ᱱᱟᱯᱟᱭ ᱜᱮ ᱚᱨᱡᱚᱭ ᱧᱟᱢ ᱠᱮᱫ ᱠᱷᱟᱹᱛᱤᱨ ᱥᱮᱸᱴᱯᱟᱞ ᱟᱥᱲᱟ ᱨᱤᱱᱤᱡ ᱯᱨᱤᱸᱥᱯᱟᱞ ᱢᱟᱹᱱ ᱠᱟᱱᱟᱱ ᱠᱨᱟᱱ ᱜᱨᱟᱵᱽ ᱑᱙᱑᱙ ᱥᱟᱞᱮᱨᱮ ᱪᱮᱛᱟᱱ ᱚᱞᱚᱜ ᱞᱟᱹᱜᱤᱫ ᱛᱮ ᱤᱸᱜᱽᱞᱮᱸᱰ ᱮ ᱠᱩᱞ ᱠᱮᱫᱮ
ᱤᱸᱜᱽᱞᱮᱸᱰ ᱨᱮ ᱚᱞᱚᱜ
ᱡᱚᱭᱯᱟᱞ ᱥᱤᱝ ᱫᱚ ᱨᱟᱧᱪᱤ ᱦᱚᱱᱚᱛ ᱥᱮᱸᱴᱯᱟᱞ ᱟᱥᱲᱟ ᱨᱮ ᱚᱞᱚᱜ ᱥᱟᱹᱛ ᱠᱟᱛᱮ ᱪᱮᱛᱟᱱ ᱚᱞᱚᱜ ᱞᱟᱹᱜᱤᱫ ᱤᱸᱜᱽᱞᱮᱸᱰ ᱚᱞᱚᱜ ᱮ ᱥᱮᱱ ᱮᱱᱟ ᱾ ᱚᱸᱰᱮ ᱦᱚᱸ ᱟᱹᱰᱤ ᱱᱟᱯᱟᱭ ᱜᱮᱭ ᱚᱞ ᱯᱟᱲᱦᱟᱣᱜ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱱᱟᱯᱟᱭ ᱚᱞ ᱯᱟᱲᱦᱟᱣ ᱠᱷᱟᱹᱛᱤᱨ ᱨᱩᱥᱛᱟᱱ ᱥᱠᱚᱞᱟᱨᱥᱤᱯ ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱠᱷᱮᱞᱚᱸᱰ
ᱚᱞᱚᱜ ᱯᱟᱲᱦᱟᱣ ᱨᱮ ᱡᱮᱢᱚᱱ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱪᱤᱸᱰᱩ ᱮᱱᱮᱡ, ᱠᱤᱨᱠᱮᱴ ᱮᱱᱮᱡ ᱥᱟᱶᱛᱮ ᱦᱚᱠᱤ ᱮᱱᱮᱡ ᱨᱮᱦᱚᱸ ᱛᱮᱢᱚᱱ ᱜᱮ ᱨᱩᱥᱤᱠᱟᱭ ᱛᱟᱦᱮᱸ ᱠᱟᱱᱟ ᱾ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣᱜ ᱚᱠᱛᱚ ᱦᱚᱠᱤ ᱮᱱᱮᱡ ᱨᱮ ᱫᱟᱣ ᱦᱚᱸᱭ ᱧᱟᱢ ᱞᱮᱜᱼᱟ ᱾ ᱚᱱᱟ ᱥᱟᱶᱛᱮ ᱦᱚᱠᱤ ᱮᱱᱮᱡ ᱨᱤᱱᱤᱡ ᱢᱩᱲᱩᱛᱟᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱦᱚᱠᱤ ᱠᱷᱮᱞᱚᱸᱰ ᱨᱮᱫᱚ ᱟᱹᱰᱤ ᱱᱟᱯᱟᱭ ᱧᱩᱛᱩᱢ ᱮ ᱟᱨᱡᱟᱣ ᱞᱮᱜᱼᱟ ᱾
ᱵᱤᱞᱟᱹᱛ ᱠᱷᱚᱱ ᱡᱚᱭᱯᱟᱞ ᱥᱤᱝ ᱮᱢ. ᱮ. ᱥᱟᱹᱛ ᱠᱟᱛᱮ ᱵᱤᱦᱟᱨ ᱯᱚᱱᱚᱛ ᱛᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱑᱙᱒᱘ ᱥᱟᱞᱧᱮ ᱡᱚᱭᱯᱟᱞ ᱥᱤᱝ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱦᱚᱠᱤ ᱠᱷᱮᱞᱚᱸᱰ ᱨᱮ ᱢᱩᱲᱩᱛᱟᱱ ᱞᱮᱠᱟ ᱛᱮᱠᱚ ᱠᱷᱚᱸᱡᱟ ᱠᱟᱫᱮᱭᱟ ᱾ ᱢᱩᱲᱩᱛᱟᱱ ᱛᱟᱦᱮᱸ ᱠᱟᱱ ᱚᱠᱛᱚ ᱚᱢᱚᱥᱛᱚᱨ ᱰᱟᱞᱢ ᱚᱞᱤᱢᱯᱤᱠ ᱮᱱᱮᱡ ᱨᱮ ᱵᱷᱟᱨᱚᱛᱤᱭᱟᱹ ᱦᱚᱠᱤ ᱴᱤᱢ ᱡᱚᱛᱚ ᱠᱷᱚᱱ ᱥᱚᱨᱮᱥ ᱞᱮᱱ ᱛᱟᱦᱮᱸᱱ ᱾ ᱩᱱᱠᱷᱚᱱ ᱜᱮ ᱡᱚᱭᱯᱟᱞ ᱥᱤᱝ ᱫᱚ ᱫᱷᱟᱹᱨᱛᱤ ᱨᱮ ᱢᱤᱫ ᱢᱟᱨᱟᱝ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮᱭ ᱧᱩᱛᱩᱢ ᱞᱮᱱ ᱛᱟᱦᱮᱸᱱ ᱾
ᱠᱟᱹᱢᱤᱦᱚᱨᱟ
᱑᱙᱓᱖ ᱥᱟᱞᱮᱨᱮ ᱟᱹᱫᱤᱵᱟᱹᱥᱤ ᱢᱚᱦᱟᱥᱚᱵᱷᱟᱨᱮ ᱥᱮᱞᱮᱫ ᱠᱟᱛᱮ ᱛᱤᱱᱟᱹᱜ ᱫᱤᱱ ᱜᱟᱱ ᱫᱚ ᱚᱱᱟ ᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱢᱚᱦᱟᱥᱚᱵᱷᱟ ᱨᱮᱱᱟᱜ ᱠᱟᱹᱢᱤ ᱠᱚᱦᱚᱸ ᱟᱹᱰᱤ ᱱᱟᱯᱟᱭ ᱛᱮᱭ ᱛᱚᱨᱟᱣ ᱞᱮᱜᱼᱟ ᱾ ᱛᱤᱱᱟᱹᱝ ᱫᱤᱱ ᱛᱟᱭᱚᱢ ᱑᱙᱕᱐ ᱥᱟᱞᱮᱨᱮ ᱟᱹᱫᱤᱵᱟᱹᱥᱤ ᱢᱚᱦᱟᱥᱚᱵᱷᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱯᱟᱹᱨᱥᱤ ᱢᱮᱱᱛᱮ ᱠᱤᱱ ᱧᱩᱛᱩᱢ ᱠᱮᱜᱼᱟ ᱾ ᱚᱱᱟ ᱨᱮᱦᱚᱸ ᱟᱡ ᱜᱮ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱕᱒ ᱥᱟᱞᱮᱨᱮ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱮᱛᱚᱦᱚᱵ ᱥᱟᱱᱟᱞᱟ ᱨᱮ ᱡᱷᱟᱨᱠᱷᱚᱸᱰ ᱯᱟᱹᱨᱥᱤ ᱯᱟᱦᱴᱟ ᱠᱷᱚᱱ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱛᱮ ᱓᱒ ᱦᱚᱲ ᱮᱢ. ᱮᱞ. ᱮ ᱞᱮᱠᱟᱛᱮ ᱡᱤᱛᱠᱟ.ᱨ ᱠᱟᱛᱮᱭ ᱠᱩᱞ ᱠᱮᱫ ᱠᱚᱣᱟ ᱾ ᱡᱟᱭᱯᱟᱞ ᱥᱤᱝ ᱦᱚᱸ ᱫᱤᱞᱞᱤ ᱥᱚᱢᱵᱤᱫᱷᱟᱱ ᱨᱮ ᱮᱢ. ᱯᱤ. ᱞᱮᱠᱟᱛᱮ ᱴᱷᱟᱶ ᱮ ᱧᱟᱢ ᱠᱮᱜᱼᱟ ᱾
ᱛᱤᱱᱟᱹᱜ ᱜᱟᱱ ᱫᱚ ᱵᱚᱨᱢᱟᱭᱤᱞ ᱥᱩᱱᱩᱢ ᱠᱚᱢᱯᱟᱹᱱᱤ ᱨᱮ ᱦᱚᱸᱭ ᱪᱟᱹᱠᱨᱤ ᱞᱮᱜᱼᱟ ᱾ ᱵᱤᱠᱟᱱᱤ ᱨᱮ ᱯᱨᱤᱸᱥᱯᱟᱞ ᱪᱟᱹᱠᱨᱤ ᱦᱚᱸᱭ ᱪᱟᱹᱠᱨᱤ ᱞᱮᱜᱼᱟ ᱾ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱥᱚᱢᱵᱤᱫᱷᱟᱱ ᱯᱚᱨᱤᱥᱚᱫᱽ ᱨᱮᱦᱚᱸ ᱥᱚᱦᱮᱛ ᱞᱮᱠᱟ ᱛᱮᱭ ᱛᱟᱦᱮᱸ ᱠᱟᱱᱟ ᱾ ᱑᱙᱖᱓ ᱥᱟᱞᱮᱨᱮ ᱡᱷᱟᱨᱠᱷᱚᱸᱰ ᱯᱟᱹᱨᱥᱤ ᱫᱚ ᱡᱚᱭᱯᱟᱞ ᱥᱤᱝ ᱠᱚᱸᱜᱽᱨᱮᱥ ᱯᱟᱴᱤ ᱥᱟᱶ ᱮ ᱢᱮᱥᱟ ᱠᱟᱫᱼᱟ ᱾ ᱤᱠᱷᱟᱹᱱ ᱢᱚᱱᱮ ᱡᱤᱣᱤ ᱛᱟᱭ ᱫᱚ ᱵᱟᱝ ᱢᱮᱥᱟ ᱞᱮᱱᱟ ᱾ ᱪᱮᱫᱟᱜ ᱥᱮ ᱠᱚᱸᱜᱨᱮᱥ ᱯᱟᱴᱤ ᱨᱮᱫᱚ ᱮᱠᱷᱮᱱ ᱫᱤᱠᱩ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱚᱵᱮ ᱱᱚᱶᱟ ᱢᱮᱥᱟ ᱠᱟᱜ ᱨᱮᱭᱟᱜ ᱢᱩᱬᱩᱛ ᱮᱛᱮᱫ ᱦᱚᱸ ᱢᱮᱱᱟᱜ ᱜᱮᱭᱟ ᱾
ᱡᱚᱭᱯᱟᱞ ᱥᱤᱝ ᱫᱚ ᱚᱞ ᱜᱩᱨᱩ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱠᱷᱚᱱ ᱫᱚ ᱵᱟᱨ ᱥᱮᱨᱢᱟᱭ ᱢᱟᱨᱟᱝ ᱜᱮᱭᱟ ᱾ ᱚᱞ ᱪᱤᱠᱤ ᱪᱮᱛᱟᱱ ᱨᱮᱦᱚᱸ ᱡᱚᱭᱯᱟᱞ ᱥᱤᱝ ᱟᱜ ᱫᱚ ᱟᱹᱰᱤ ᱜᱮ ᱫᱩᱞᱟᱹᱲ ᱛᱟᱦᱮᱸ ᱠᱟᱱᱟ ᱾ ᱪᱮᱫᱟᱜ ᱥᱮ ᱡᱚᱭᱯᱟᱞ ᱥᱤᱝ ᱫᱚ ᱯᱮ ᱴᱟᱲᱟᱝ ᱨᱮᱜᱮ ᱚᱞ ᱪᱤᱠᱤ ᱫᱚᱭ ᱪᱮᱫ ᱥᱟᱹᱛ ᱞᱮᱜᱼᱟ ᱾ ᱡᱚᱭᱯᱟᱞ ᱥᱤᱝ ᱜᱮ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱫᱚ ᱚᱞ ᱜᱩᱨᱩ ᱢᱮᱱᱛᱮᱭ ᱧᱩᱢ ᱦᱟᱞᱟᱝ ᱞᱮᱫᱮᱭᱟ ᱾ ᱱᱩᱭ ᱡᱟᱦᱟᱸ ᱨᱮᱜᱮ ᱟᱨᱵᱟᱝ ᱢᱤᱫᱩᱱ ᱟᱠᱷᱲᱟ ᱠᱚᱨᱮᱭ ᱢᱮᱱ ᱟᱹᱜᱩ ᱟᱠᱟᱜᱼᱟ, ᱟᱵᱚ ᱡᱮᱛᱮ ᱥᱟᱱᱛᱟᱲ, ᱞᱟᱲᱠᱟ, ᱢᱩᱸᱰᱟᱹ, ᱟᱨᱵᱟᱝ ᱵᱤᱨᱦᱚᱲ ᱡᱚᱛᱚ ᱟᱹᱫᱤᱵᱟᱹᱥᱤ ᱠᱚ ᱡᱩᱢᱤᱫᱽ ᱛᱟᱦᱮᱸ ᱦᱩᱭ ᱟᱵᱚᱱᱟ ᱾ ᱟᱨ ᱚᱞ ᱪᱤᱠᱤ ᱦᱚᱸ ᱢᱟᱱᱟᱣ ᱟᱨ ᱵᱟᱛᱟᱣ ᱦᱩᱭ ᱟᱵᱚᱱᱟ ᱾ ᱥᱚᱨᱠᱟᱨ ᱮ ᱦᱟᱛᱟᱣ ᱟᱨ ᱵᱟᱭ ᱦᱟᱛᱟᱣ ᱤᱠᱷᱟᱹᱱ ᱚᱱᱟ ᱢᱟᱬᱟᱝ ᱨᱮ ᱟᱵᱚ ᱢᱟᱬᱟᱝ ᱵᱟᱛᱟᱣ ᱦᱟᱛᱟᱣ ᱦᱩᱭ ᱟᱵᱚᱱᱟ ᱾ ᱚᱱᱟ ᱥᱟᱶᱛᱮ ᱱᱚᱶᱟ ᱦᱚᱸᱭ ᱢᱮᱱ ᱦᱚᱴᱚ ᱞᱮᱜᱼᱟ, " ᱠᱷᱟᱹᱞᱤ ᱱᱤᱱᱟᱹᱜ ᱥᱩᱢᱩᱝ ᱛᱮᱫᱚ ᱵᱟᱝ ᱜᱟᱱᱚᱜᱼᱟ, ᱡᱟᱦᱟᱸ ᱛᱤᱱ ᱵᱷᱩᱨ ᱟᱵᱚ ᱚᱞ ᱪᱤᱠᱤ ᱛᱮ ᱵᱟᱵᱚ ᱚᱞᱼᱛᱚᱞ ᱟᱠᱟᱱᱟ ᱩᱱ ᱵᱷᱩᱨ ᱫᱚ ᱱᱚᱶᱟ ᱫᱤᱥᱚᱢ ᱨᱮ ᱦᱚᱲ ᱢᱮᱱᱛᱮ ᱦᱚᱲ ᱵᱟᱵᱚ ᱞᱮᱠᱷᱟᱜᱼᱟ ᱥᱮ ᱵᱟᱠᱚ ᱢᱟᱱᱟᱣ ᱵᱟᱛᱟᱣ ᱵᱚᱱᱟ ᱾ ᱪᱮᱫᱟᱜ ᱥᱮ ᱚᱞᱼᱛᱚᱞ ᱟᱨ ᱚᱞ ᱨᱚᱲ ᱵᱟᱝ ᱠᱷᱟᱱ ᱚᱠᱟ ᱡᱟᱹᱛᱤ ᱦᱚᱸ ᱛᱤᱥ ᱨᱮᱦᱚᱸ ᱵᱟᱝ ᱛᱤᱸᱜᱩ ᱠᱮᱴᱮᱡ ᱠᱚᱜᱼᱟ ᱾ " ᱥᱟᱶᱛᱟ ᱞᱟᱹᱜᱤᱫ ᱱᱩᱱᱟᱹᱜ ᱫᱩᱞᱟᱹᱲ ᱛᱟᱦᱮᱸ ᱠᱟᱱ ᱛᱟᱹᱠᱤᱱᱟ ᱾ ᱥᱟᱶᱛᱟ ᱩᱛᱱᱟᱹᱣ, ᱡᱟ.ᱛᱤ ᱫᱷᱚᱨᱚᱢ ᱩᱛᱱᱟᱹᱣ, ᱟᱨ ᱵᱟᱝ ᱫᱤᱥᱚᱢ ᱩᱛᱱᱟᱹᱣ ᱠᱟᱹᱢᱤ ᱨᱮᱜᱮ ᱠᱤᱱ ᱦᱟᱲᱟᱢ ᱪᱟᱵᱟ ᱞᱮᱱᱟ ᱾
ᱵᱚᱸᱜᱟ ᱫᱤᱥᱚᱢ
ᱥᱤᱧᱚᱛ ᱫᱤᱥᱚᱢ ᱟᱹᱯᱱᱟᱹᱛ ᱠᱟᱛᱮ ᱒᱒ ᱥᱮᱨᱢᱟ ᱛᱟᱭᱚᱢ ᱠᱷᱟᱱ ᱜᱮ ᱢᱟᱹᱱ ᱡᱚᱭᱯᱟᱞ ᱥᱤᱝ ᱛᱤᱠᱤᱱ ᱫᱚ ᱢᱟ. ᱒᱐. ᱓. ᱑᱙᱗᱐ ᱥᱟᱞᱮᱨᱮ ᱟᱵᱚ ᱥᱟᱢᱟᱝ ᱠᱷᱚᱱ ᱫᱚᱠᱤᱱ ᱥᱮᱨᱢᱟ ᱫᱤᱥᱚᱢ ᱟᱨᱵᱟᱝ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱟᱡ ᱜᱮᱥᱮᱭ ᱵᱚᱸᱜᱟ ᱫᱤᱥᱚᱢ ᱮᱱᱟ, ᱤᱠᱷᱟᱹᱱ ᱟᱡᱟᱜ ᱠᱩᱨᱩᱢᱩᱴᱩ ᱟᱹᱰᱤ ᱜᱟᱱ ᱠᱟᱹᱢᱤᱭ ᱛᱤᱸᱜᱩ ᱠᱮᱴᱮᱡ ᱦᱚᱴᱚ ᱠᱟᱫᱼᱟ ᱾ ᱡᱚᱭᱯᱟᱞ ᱥᱤᱝ ᱟᱵᱚ ᱠᱚ ᱥᱟᱢᱟᱝ ᱨᱮ ᱵᱟᱹᱱᱩᱜ ᱮ ᱨᱮᱦᱚᱸ ᱟᱵᱚ ᱠᱚ ᱥᱟᱢᱟᱝ ᱨᱮ ᱡᱷᱟᱞᱠᱟᱣᱜ ᱠᱟᱱ ᱡᱟᱹᱛᱤ ᱥᱟᱶᱛᱟ ᱨᱮᱜᱮ ᱟᱡ ᱦᱚᱸᱭ ᱡᱷᱟᱞᱠᱟᱣᱜ ᱠᱟᱱᱟ ᱾ ᱚᱱᱟᱛᱮ ᱱᱚᱶᱟ ᱫᱷᱟᱹᱨᱛᱤ ᱛᱟᱦᱮᱸᱱ ᱵᱷᱩᱨ ᱟᱡ ᱦᱚᱸ ᱱᱚᱶᱟ ᱡᱟᱹᱛᱤ ᱥᱟᱶᱛᱟ ᱫᱚ ᱵᱟᱭ ᱦᱤᱲᱤᱧ ᱫᱟᱲᱮ ᱟᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱦᱚᱲ ᱛᱷᱚᱠ:ᱤᱱᱰᱤᱠ ᱣᱤᱠᱤ ᱤᱢᱯᱨᱩᱵᱷ-ᱟ-ᱛᱷᱚᱱ ᱒᱐᱒᱒
ᱛᱟᱵᱮᱱ ᱜᱟᱥᱟᱣ
ᱛᱟᱵᱮᱱ ᱜᱟᱥᱟᱣ (Odia:ଚୁଡ଼ାଘଷା) ᱫᱚ ᱛᱟᱵᱮᱱ ᱜᱩᱸᱰᱟ.,ᱱᱩᱲᱭᱟ., ᱟᱨ ᱪᱤᱱᱤ ᱢᱮᱥᱟ ᱟᱛᱮ ᱠᱚ ᱛᱮᱭᱟᱨᱼᱟ ᱾ ᱱᱚᱶᱟ ᱫᱚ ᱯᱟᱨᱟᱵᱽ ᱯᱩᱱᱩᱭ ᱨᱮ ᱟᱨ ᱵᱚᱸᱜᱟ ᱵᱩᱨᱩ ᱠᱚᱨᱮ ᱠᱚ ᱵᱷᱳᱜᱽ ᱞᱮᱠᱟᱛᱮ ᱠᱚ ᱡᱚᱢᱼᱟ ᱾ ᱳᱰᱤᱭᱟᱹ ᱦᱤᱱᱫᱩ ᱠᱚᱣᱟᱜ ᱯᱟ.ᱛᱭᱟ.ᱣ ᱞᱮᱠᱟᱛᱮ ᱯᱩᱨᱤ ᱡᱮᱞᱟ ᱥᱟᱠᱷᱤᱜᱳᱯᱟᱲ ᱢᱩᱸᱫᱽᱨᱤ ᱨᱮ ᱥᱚᱦᱨᱟᱭ ᱪᱟᱸᱫᱚ ᱮᱠᱟᱫᱩ.ᱥᱤ ᱦᱤᱞᱚᱜ ᱦᱩᱭᱩᱜᱼᱟ ᱾ ᱩᱱᱨᱮ ᱳᱰᱤᱥᱟ ᱨᱮᱭᱟᱜ ᱢᱩᱠᱷᱭᱚ ᱪᱟᱥ ᱦᱳᱲᱳ ᱞᱮᱠᱟᱛᱮ ᱟᱨ ᱫᱚᱨᱭᱟ ᱫᱷᱟᱨᱮ ᱨᱮ ᱱᱩᱲᱭᱟ. ᱧᱟᱢᱚᱜ ᱛᱮ ᱱᱚᱶᱟ ᱡᱚᱢᱟᱜ ᱫᱚ ᱛᱮᱭᱟᱨ ᱠᱟᱱᱟ ᱾
ᱛᱮᱭᱟᱨ
ᱥᱮᱫᱟᱭ ᱫᱚ ᱛᱟᱵᱮᱱ ᱛᱤ ᱛᱮᱠᱚ ᱜᱟᱥᱟᱣ ᱜᱩᱸᱰᱟ. ᱠᱟᱛᱮ ᱪᱤᱱᱤ, ᱱᱩᱲᱭᱟ. ᱠᱚ ᱢᱮᱥᱟᱭᱟ ᱾ ᱛᱟᱵᱮᱱ ᱜᱟᱥᱟᱣ ᱥᱤᱵᱤᱞ ᱧᱚᱜ ᱵᱩᱡᱷᱟ.ᱜ ᱞᱟ.ᱜᱤᱱ ᱜᱚᱛᱚᱢ ᱟᱨ ᱜᱳᱞ ᱢᱟ.ᱨᱤᱪ ᱠᱚ ᱢᱮᱥᱟ ᱭᱟ ᱾ ᱛᱮᱦᱮᱧ ᱜᱟᱯᱟ ᱫᱚ ᱜᱽᱨᱟᱸᱭᱰᱚᱨ ᱛᱮ ᱠᱚ ᱜᱩᱸᱰᱟ.ᱭᱮᱫᱼᱟ ᱾ ᱟᱨ ᱡᱟᱦᱟᱸ ᱛᱟᱵᱮᱱ ᱜᱟᱥᱟᱣ ᱨᱮ ᱱᱩᱲᱭᱟ. ᱵᱟᱝᱠᱟ ᱢᱮᱥᱟᱭᱟ, ᱚᱱᱟ ᱫᱚ ᱛᱟᱵᱮᱱ ᱠᱚᱫᱚᱢᱵᱟ ᱠᱚ ᱧᱩᱢᱼᱟ ᱾
ᱥᱤᱜᱽᱢᱳ
222px|right|thumb|ᱥᱤᱜᱽᱢᱳ ᱨᱮ ᱢᱤᱫ ᱠᱚᱲᱟ
ᱥᱤᱜᱽᱢᱳ ᱥᱮ ᱥᱤᱥᱤᱨᱳᱛᱥᱚᱵ ᱫᱚ ᱥᱤᱧᱚᱛ ᱨᱮᱱᱟᱜ ᱜᱳᱣᱟ ᱯᱚᱱᱚᱛ ᱨᱮᱱ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱠᱚᱣᱟᱜ ᱢᱤᱫ ᱵᱟᱦᱟ ᱯᱚᱨᱚᱵᱽ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱦᱳᱞᱤ ᱨᱮᱱᱟᱜ ᱜᱮ ᱢᱤᱫ ᱦᱤᱸᱥ ᱠᱟᱱᱟ ᱟᱨ ᱵᱟᱨᱦᱮ ᱫᱤᱥᱚᱢ ᱠᱳᱝᱠᱚᱱᱤ ᱦᱚᱲ ᱠᱚᱦᱚ ᱱᱚᱶᱟ ᱯᱚᱨᱚᱵᱽ ᱠᱚ ᱢᱟᱱᱟᱣᱟ ᱾
ᱧᱩᱛᱩᱢ
ᱱᱚᱶᱟ ᱠᱳᱝᱠᱚᱱᱤ ᱟᱹᱲᱟᱹ ᱥᱤᱜᱽᱢᱳ ᱫᱚ ᱯᱨᱟᱠᱨᱤᱛ ᱟᱹᱲᱟᱹ‌ ᱥᱩᱜᱤᱢᱟᱦᱳ ᱟᱨ ᱥᱚᱝᱥᱠᱨᱤᱛ ᱥᱩᱜᱽᱨᱤᱥᱢᱟᱠᱟ ᱠᱷᱚᱱ ᱦᱮᱡᱽ ᱟᱠᱟᱱᱟ ᱾
ᱱᱟᱦᱟᱜ ᱥᱤᱜᱽᱢᱳ
ᱱᱟᱦᱟᱜ ᱥᱮᱨᱢᱟ ᱠᱚᱨᱮ ᱯᱚᱱᱚᱛ ᱥᱚᱨᱠᱟᱨ‌ ᱴᱚᱴᱷᱟᱠᱤᱭᱟᱹ ᱢᱟᱨᱮ ᱠᱟᱹᱦᱟᱹᱱᱤ ᱟᱨ ᱫᱷᱚᱨᱚᱢ ᱪᱤᱛᱟᱹᱨ ᱠᱚ ᱩᱫᱩᱜ ᱥᱚᱫᱚᱨ ᱠᱟᱛᱮ ᱱᱟᱜᱟᱢᱟᱱᱟᱜ ᱦᱚᱲ ᱥᱤᱞᱯᱤ ᱟᱨ ᱱᱟᱪᱚᱱᱤᱭᱟᱹ ᱠᱚ ᱤᱫᱤ ᱠᱟᱛᱮ ᱥᱚᱨᱠᱟᱨᱤ ᱥᱤᱜᱽᱢᱳ ᱯᱮᱨᱮᱰ ᱠᱚᱨᱮ ᱜᱚᱲᱚ ᱮ ᱮᱢᱟᱜ ᱠᱟᱱᱟ ᱾ ᱚᱱᱟ ᱵᱮᱜᱚᱨ ᱦᱚᱸ ᱥᱤᱜᱽᱢᱳ ᱯᱚᱨᱚᱵᱽ ᱜᱳᱣᱟ ᱨᱮᱱᱟᱜ ᱟᱛᱳ ᱫᱤᱥᱚᱢ ᱨᱮ ᱢᱟᱱᱟᱣᱚᱜ ᱠᱟᱱᱟ, ᱛᱟᱨᱟ ᱪᱟᱸᱫᱚ (ᱜᱮᱢᱚᱬᱮ ᱢᱟᱦᱟᱸ) ᱦᱟᱹᱵᱤᱫ ᱮᱴᱟᱜ ᱮᱴᱟᱜ ᱴᱚᱴᱷᱟ ᱨᱮ ᱮᱴᱟᱜ ᱮᱴᱟᱜ ᱱᱮᱰᱟ ᱢᱟᱦᱟᱸ ᱠᱚ‌ ᱢᱟᱱᱟᱣᱟ ᱾
ᱞᱮᱠᱟᱱ
ᱥᱤᱜᱽᱢᱳ ᱯᱚᱨᱚᱵᱽ ᱵᱟᱨ ᱞᱮᱠᱟᱱᱟ : ᱰᱷᱟᱠᱴᱳ ᱥᱤᱜᱽᱢᱳ ("ᱦᱩᱰᱤᱝ ᱥᱤᱜᱽᱢᱳ") ᱟᱨ ᱵᱷᱟᱫᱽᱞᱳ ᱥᱤᱜᱽᱢᱳ ("ᱢᱟᱨᱟᱝ ᱥᱤᱜᱽᱢᱳ") ᱾ ᱪᱷᱟᱠᱴᱳ ᱥᱤᱜᱽᱢᱳ ᱫᱚ ᱪᱟᱹᱥᱤ, ᱠᱟᱹᱢᱤ ᱦᱚᱲ ᱟᱨ ᱟᱛᱳ ᱫᱤᱥᱚᱢ ᱨᱮᱱ ᱦᱚᱲ ᱠᱚᱠᱚ ᱢᱟᱱᱟᱣᱟ ᱾ ᱟᱨ ᱵᱷᱟᱫᱽᱞᱳ ᱥᱤᱜᱽᱢᱳ ᱫᱚ ᱟᱨᱦᱚᱸ ᱢᱟᱨᱟᱝ ᱢᱟᱪᱷᱟᱛᱮ ᱠᱚ ᱢᱟᱱᱟᱣᱟ ᱡᱟᱦᱟᱸ ᱫᱚ ᱥᱟᱶᱛᱟ ᱨᱮᱱᱟᱜ ᱡᱷᱚᱛᱚ ᱛᱷᱚᱠ ᱨᱮᱱ ᱦᱚᱲ ᱢᱤᱫ ᱥᱟᱶᱛᱮ ᱠᱚ ᱢᱟᱱᱟᱣᱟ ᱾
ᱡᱩᱱ ᱓᱐
ᱡᱩᱱ ᱓᱐ ᱫᱚ ᱥᱮᱨᱢᱟ ᱯᱩᱨᱟᱣ ᱨᱮᱱᱟᱜ ᱑᱘᱑ ᱢᱟᱦᱟ ᱠᱟᱱᱟ᱾ ᱥᱮᱨᱢᱟ ᱯᱩᱨᱟᱣᱜ ᱛᱮ ᱟᱨᱦᱚᱸ ᱑᱘᱔ ᱢᱟᱦᱟ ᱛᱟᱭᱚᱢ ᱨᱮ ᱢᱮᱱᱟᱜᱼᱟ᱾
ᱥᱟᱶᱛᱟ
ᱥᱟᱶᱛᱟ ᱫᱚ ᱱᱚᱠᱟᱱ ᱢᱤᱫ ᱵᱮᱵᱚᱥᱛᱷᱟ ᱠᱟᱱᱟ ᱚᱠᱟᱨᱮ ᱫᱚ ᱟᱭᱢᱟ ᱞᱮᱠᱟᱱ ᱦᱚᱲ ᱛᱷᱚᱲᱟ ᱱᱤᱭᱚᱢ ᱠᱟᱹᱱᱩᱱ ᱵᱮᱱᱟᱣ ᱠᱟᱛᱮᱜ ᱢᱤᱫ ᱛᱮ ᱠᱚ ᱛᱟᱦᱮᱱᱟ᱾ ᱢᱟᱱᱣᱟ ᱛᱟᱞᱟ ᱨᱮ ᱟᱭᱢᱟ ᱦᱚᱲ ᱢᱤᱫ ᱠᱟᱛᱮᱜ ᱚᱞ ᱠᱟᱛᱮᱜ ᱥᱮ ᱵᱟᱝ ᱚᱞ ᱠᱟᱛᱮᱜ ᱱᱤᱭᱚᱢ ᱠᱟᱹᱱᱩᱱ ᱠᱚ ᱛᱮᱭᱟᱨᱟ᱾ ᱟᱨ ᱚᱱᱟ ᱱᱤᱭᱚᱢ ᱠᱟᱹᱱᱩᱱ ᱛᱟᱞᱟᱨᱮ ᱛᱟᱦᱮᱱ ᱜᱮ ᱥᱚᱢᱟᱡᱽ ᱥᱮ ᱥᱟᱶᱛᱟ ᱵᱚ ᱢᱮᱛᱟᱜ ᱠᱟᱱᱟ᱾ ᱢᱟᱱᱣᱟ ᱵᱟᱹᱜᱤ ᱠᱟᱛᱮᱜ ᱦᱚᱸ ᱮᱴᱟᱜ ᱡᱤᱵᱽ ᱡᱤᱭᱟᱹᱞᱤ ᱠᱚ ᱦᱚᱸ ᱟᱠᱚᱣᱟᱜ ᱥᱟᱶᱛᱟ ᱛᱮᱭᱟᱨ ᱠᱟᱛᱮᱜ ᱚᱱᱟᱨᱮ ᱠᱚ ᱛᱟᱦᱮᱱᱟ᱾ ᱢᱮᱱᱠᱷᱟᱱ ᱢᱟᱱᱣᱟ ᱞᱮᱠᱷᱟ ᱟᱭᱢᱟ ᱱᱤᱭᱚᱢ ᱠᱟᱹᱱᱩᱱ ᱫᱚ ᱵᱟᱹᱱᱩᱜ ᱛᱟᱠᱚᱣᱟ᱾ ᱢᱟᱱᱣᱟ ᱠᱚ ᱛᱟᱞᱟ ᱨᱮ ᱦᱚᱸ ᱢᱤᱢᱤᱫ ᱡᱟᱹᱛ ᱢᱤᱢᱤᱫ ᱞᱮᱠᱟ ᱥᱟᱶᱛᱟ ᱨᱮ ᱱᱤᱭᱚᱢ ᱠᱟᱹᱱᱩᱱ ᱠᱚ ᱵᱮᱱᱟᱣ ᱨᱟᱠᱟᱵᱽ ᱟᱠᱟᱫᱟ᱾ ᱡᱮ ᱞᱮᱠᱟ ᱥᱟᱱᱛᱟᱞ ᱥᱟᱶᱛᱟ ᱨᱮᱱᱟᱜ ᱱᱤᱭᱚᱢ ᱠᱟᱹᱱᱩᱱ ᱟᱨ ᱫᱤᱠᱩ ᱥᱟᱶᱛᱟ ᱨᱮᱱᱟᱜ ᱱᱤᱭᱚᱢ ᱠᱟᱹᱱᱩᱱ ᱫᱚ ᱡᱩᱫᱟᱹ ᱡᱩᱫᱟᱹ ᱜᱮᱭᱟ᱾
ᱢᱮᱱᱠᱷᱟᱱ ᱡᱚᱛᱚ ᱥᱟᱶᱛᱟ ᱜᱮ ᱵᱟᱨᱭᱟ ᱠᱟᱹᱢᱤ ᱛᱮ ᱟᱹᱭᱩᱨᱚᱜᱼᱟ᱾ ᱚᱱᱟᱠᱤᱱ ᱫᱚ ᱦᱩᱭᱩᱜᱼᱠᱟᱱᱟ–
ᱵᱚᱜᱮ ᱟᱨ ᱵᱟᱹᱲᱤᱡ᱾
ᱥᱟᱶᱛᱟ ᱛᱟᱞᱟᱨᱮ ᱡᱮᱞᱮᱠᱟ ᱦᱚᱲ ᱠᱚ ᱢᱩᱫᱽ ᱨᱮ ᱵᱷᱟᱜᱮ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱚᱱᱠᱟᱜᱮ ᱚᱱᱠᱟ ᱜᱮ ᱦᱚᱲ ᱢᱩᱫᱽ ᱨᱮ ᱵᱟᱹᱭᱨᱤ ᱥᱟᱹᱜᱟᱹᱭ ᱦᱚᱸ ᱢᱮᱱᱟᱜᱼᱟ᱾ ᱚᱱᱟ ᱛᱮ ᱢᱟᱱᱣᱟ ᱛᱟᱞᱟᱨᱮ ᱥᱩᱞᱩᱠ ᱥᱟᱹᱜᱟᱹᱭ ᱫᱚᱦᱚᱭ ᱟᱨ ᱥᱟᱶᱛᱟ ᱨᱮ ᱵᱚᱜᱮ ᱠᱟᱹᱢᱤ ᱞᱟᱦᱟ ᱤᱫᱤᱭ ᱞᱟᱹᱜᱤᱫ ᱛᱮ ᱢᱟᱱᱣᱟ ᱜᱮ ᱱᱤᱭᱚᱢ ᱠᱟᱹᱱᱩᱱ ᱟᱨ ᱥᱟᱥᱛᱤ ᱨᱮᱱᱟᱜ ᱦᱚᱸ ᱠᱚ ᱵᱚᱵᱚᱥᱛᱷᱟ ᱟᱠᱟᱫᱟ᱾ ᱱᱚᱣᱟ ᱫᱚ ᱥᱟᱶᱛᱟ ᱨᱮᱱ ᱡᱚᱛᱚ ᱵᱚᱜᱮ ᱞᱟᱹᱜᱤᱫ ᱜᱮ ᱞᱟᱹᱠᱛᱤ᱾
ᱯᱷᱟᱛᱮᱦᱜᱚᱲ
ᱯᱷᱟᱛᱮᱦᱜᱚᱲ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱯᱷᱚᱨᱨᱩᱠᱷᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱰᱮᱨᱟ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱜᱟᱝᱱᱟᱹᱭ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱷᱚᱨᱨᱩᱠᱷᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱷᱟᱛᱮᱦᱯᱩᱨ ᱨᱮᱱᱟᱜ ᱧᱩᱛᱩᱢ ᱢᱤᱫ ᱢᱟᱨᱮ ᱠᱤᱞᱟ ᱧᱩᱛᱩᱢ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱤᱫ ᱦᱩᱰᱤᱧ ᱥᱚᱦᱚᱨ ᱠᱟᱱᱟ ᱡᱟᱦᱟᱸ ᱚᱠᱟ ᱦᱚᱸ ᱞᱟᱹᱠᱛᱤᱭᱟᱱ ᱠᱟᱹᱨᱜᱟᱲ ᱜᱮ ᱵᱟᱱᱩᱜᱼᱟ ᱾ ᱮᱥᱤᱭᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱟᱹᱞᱩ ᱵᱟᱡᱟᱨ ᱯᱷᱚᱨᱨᱩᱠᱷᱟᱵᱟᱫᱽ ᱨᱮ ᱢᱮᱱᱟᱜᱼᱟ, ᱥᱟᱶᱛᱮ ᱵᱩᱫᱫᱷᱚ ᱫᱷᱚᱨᱚᱢ ᱨᱮ ᱢᱤᱫ ᱯᱚᱵᱤᱛᱨᱚ ᱛᱷᱟᱱ ᱢᱮᱱᱟᱜᱼᱟ ᱾ ᱱᱚᱸᱰᱮ ᱨᱟᱡᱽᱯᱩᱛ ᱨᱮᱡᱤᱢᱮᱸᱴᱚᱞ ᱛᱟᱞᱢᱟ, ᱑᱑᱔ ᱤᱱᱯᱷᱮᱴᱨᱤ ᱵᱟᱨᱟᱞᱤᱭᱚᱱ ᱴᱤᱭᱮ ᱟᱨ ᱥᱤᱠᱷ ᱞᱟᱭᱤᱴ ᱤᱱᱯᱷᱮᱴᱨᱤ ᱛᱟᱞᱢᱟ ᱞᱮᱠᱟᱛᱮ ᱢᱤᱫᱴᱟᱹᱝ ᱢᱟᱨᱟᱝ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮᱱᱟᱜ ᱛᱷᱟᱯᱚᱱ ᱥᱮᱞᱮᱫ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱚᱨᱨᱩᱠᱷᱟᱵᱟᱫᱽᱼᱥᱚᱦᱼᱯᱷᱟᱛᱮᱦᱜᱚᱲ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱒᱙᱐,᱕᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱑᱕᱔,᱖᱓᱐ ᱟᱨ ᱛᱤᱨᱞᱟᱹ ᱑᱔᱕,᱙᱑᱐ ᱛᱟᱦᱮᱸ ᱠᱟᱱᱟ ᱠᱚ ᱾ ᱥᱮᱪᱮᱫ ᱫᱚᱨ ᱫᱚ ᱗᱕.᱖᱐ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾